Assamese Facts About girls And Boy In Assamese Language - JonakAxom- Assamese Quotes, Blogging , Business Ideas, Tips And Tricks\nAssamese Facts About girls And Boy In Assamese Language\nSome Facts About Assamese boys After Break Up | Unknown Facts About Assamese boys , Some Assamese Facts About girls | Unknown Facts About Assamese Girl\nসম্পর্ক এটা যেতিয়া ভাঙি যায়, ছোৱালীজনী উচুপি উচুপি কান্দিবলৈ ধৰে। তাই নাজানে এই উচুপনিয়ে ছোৱালীজনীক জীৱলৈ শিকাইছে, ল'ৰা জনক পাহৰিবলৈ শিকাইছে। তাই পাহৰিবলৈ আৰম্ভ কৰে । ছোৱালীৰ ভালপোৱা 'All or none Law' ধৰণৰ । কাৰোবাক ভালপালে সমগ্র মন প্রান দি ভালপাব , কোনো কাৰণত ঘৃনা কৰিলে সৰ্বোচ্চ পৰিমাণে ঘৃনা কৰিব। এই আপোন পৰৰ কথাবোৰত চৰম নিষ্ঠুৰতা থাকে\nSome Facts About Assamese boys After Break Up | Unknown Facts About Assamese boys\nল'ৰাবোৰৰ বাবে এইবোৰ সহজ নহয় । ব্রেক আপৰ পিছত সি সিদিনা ৰাতি খুব শান্তিত শুব । যেন বেছি একো হোৱাই নাই। পিছদিনা আপোন বন্ধুজনক কব মোৰ ব্ৰেক আপ হল। পিছত নিজেই নিজক শান্তনা দিব "একো নহয় ,আৰু কিমান ছোৱালী আছে " তাৰপিচত অলপ অলপকৈ তাৰো বেয়া লাগিবলৈ ধৰে। প্ৰতিদিনৰ অভ্যাসবোৰে তাক কষ্ট দিবলৈ ধৰে। ৰাতি ৰাতি ফোনৰ পুৰণি মেছেজবোৰে তাৰ হৃদয় পুৰি পেলায়।। খুব লাহে লাহে সি বুজে জীৱনৰ এটি সি হেৰুৱাই পেলাইছে। যাক এৰি সি অচল। হেৰুৱাই পেলোৱা মানুহজনীক পোৱাৰ বাবে সি তেতিয়া যুদ্ধ কৰিবলৈ ধৰে, তেতিয়ালৈ বহুত দেৰি হৈ যায়। তেতিয়ালৈকে সেই ছোৱালীজনীৰ বাবে হৈ পৰিছে সি অচিনাকি কোনোবা। হতাশাই বেঢ়ি ধৰে তাক। কিছুদিন আগয়ে set wet সানি ঠিয় কৰাই ৰখা চুলিবোৰে মলিয়ন হয়, ওলোটা পাক লয়। নিজৰ প্ৰতি খেয়ালী মানুহজন কোনদিন বনমানুহ হৈ পৰে কোনোৱে বুজিব নোৱাৰে। সকলো শেষ হলেই চিঞৰি চিঞৰি কন্দাটো মানুহৰ শেষ আশ্ৰয়। বিধাতাই সেয়াও তাক দিয়া নাই.\nকিছুদিন আগেয়ে এজন ভাইটিৰ সৈতে মোৰ পৰিচয় হল । সি নিচাখোৰ । হাতত কতো ইনজেক্সচন দিবলৈ সিৰা বাকী নাই। সকলো সিৰাত সি নিজে ইনজেকশ্বন দিছে। ইউনিভাৰচিটিত পঢ়াৰ সময়ত মোবাইলত এজনী ছোৱালীৰ সৈতে পৰিচয়। তাৰপিছত প্রেম, শেষত ব্রেক আপ। ঘটনাটো ২০১১ ৰ । প্রবাসী এজন ল'ৰাৰ সৈতে বিয়া হৈ ভালদৰেই আছে এতিয়াও সেই ছোৱালীজনী। মাত্ৰ এই পাগলটোৰহে ৰাতিটো পাৰ নহয় । মাজে মাজে পাণবজাৰৰ ঘনশ্যামৰ চা দোকানত তাক দেখো। চিগাৰেটে পুৰি ওঠ দুটি ক'লা হৈ গৈছে , কিন্তু ভিতৰৰ ক্ষত দেখা পোৱা নাযায় । হয়তো সেয়া সম্ভবো নহয় ।নিকোটিনৰ ধোৱা এৰি এৰি সি এদিন নিজেই মোক কৈ উঠিল "যন্ত্ৰনা দি যোৱা মানুহজন ভালেই থাকে আজীৱন ".\nফ্রেন্ডৰ কাজিন এজনী ছোৱালীক চিনি পাওঁ,যিজনী কিছুদিন আগতে এটি মাল্টিনেশ্বনেল কোম্পানিত চাকৰি পাইছে ৷ তাই এজন লৰাৰ ৭ বছৰৰ ৰিলেশ্ব্যনত আছিল। ছোৱালীজনী দেখিবলৈ মাগুৰ বৰণীয়া বাবে লৰাজনৰ ফেমিলিয়ে তাইক এচেপ্ত নকৰিলে। লৰাজনে ২ বছৰ আগেয়ে অন্য এজনী ছোৱালীক বিয়া কৰি ঘৰ সংসাৰ কৰি চেটেল্ড। ছোৱালীজনীয়ে আজিকালি খং কৰে আৰু কয় ২য় বাৰলৈ তাই হেনো কাকো ভাল নাপায়।বিয়ায়েই নহয় কাৰো সৈতে। মা দেউতাক ভায়েক আৰু চাকৰিটোক লৈ ব্যস্ত জীৱনটোত এনেদৰেই পাৰ কৰিব বাকী জীৱনটো।.মানুহে এনেকুৱাও কৰে !! ভালপোৱাতো কিমান পাপ সেয়া নাজানো, সেয়েই প্ৰায়শ্চিত্ত বহুত ডাঙৰ। । ভালপোৱাই কাৰোবাক ঋনী কৰি তোলে ,আৰু কোনোবাই গেটেই জীৱনটো পৰিশোধ কৰি থাকে।আজিকালি jio ৰ যুগত মানুহে ভালপায় এজনক, আৰু প্ৰেমত পৰে দহজনৰ সৈতে। সেইবোৰক নাম দিছে crush । ভালপোৱাজন হেৰুৱালে এইবোৰৰ তালৈ হাত আগবঢ়ায় ।এই crush যুগতো কঠিন কিছু মানুহ আছে। সিহতৰ চিষ্টেমটো অদ্ভুত। মাত্ৰ ভালপাবলৈ হে জানে, পহৰিবলৈ নিশিকে । সিহঁতে হয়তো এসময়ত দার্শনিক হৈ যায়, নহলে মাজ ৰাতি কিবা কিবি কৰি হস্পিটেলত ইমার্জেন্চিত ভিৰ কৰে।


কৌশল (মূল:মুন্সী প্ৰেমচান্দ) -অনুবাদ: মিতালী নাৰায়ণি – ফটাঢোল\nJune 1, 2019 অনুবাদ\t5 Comments\nকৌশল (মূল:মুন্সী প্ৰেমচান্দ) -অনুবাদ: মিতালী নাৰায়ণি\nবহুদিনৰ পৰা পণ্ডিত বালকৰাম শাস্ত্ৰীৰ সহধৰ্মিনী মায়াৰ এডাল হাৰৰ বাবে বৰ হেঁপাহ আছিল আৰু কেইবাবাৰো তাই পণ্ডিতৰ আগত সেইডালৰ প্ৰতি থকা আগ্ৰহৰ কথা কৈছিল। কিন্তু পণ্ডিতে সদায় হেহো-নেহো কৰি থাকে। তেওঁ কোনোদিন তাইক খোলাখুলিকৈ কোৱা নাছিল যে তেওঁৰ টকা-পইচা নাই। এনেকৈ ক’লে তেওঁৰ প্ৰতিষ্ঠা-প্ৰতিপত্তিত প্ৰশ্ন উৎত্থাপন হোৱাৰ সম্ভাৱনা থাকে। সেয়ে তেওঁ যুক্তি-তৰ্কৰ শৰণ লৈছিল আৰু কৈছিল যে গহণা লৈ একো লাভ নাই; প্ৰথম কথা হ’ল, ভাল ধাতু পোৱা নাযায়, তাতে আকৌ সোণাৰীয়ে নগদ টকাটোকো আধলি আধলি কৰি পেলায়৷ আৰু সকলোতকৈ গুৰুত্বপূৰ্ণ কথাটো, ঘৰত সোণ ৰখা মানে চোৰ-ডকাইতক নিমন্ত্ৰণ কৰাৰ দৰেহে হয়। অলপ সময়ৰ সাজোন-কাচোনৰ বাবে ইমান বিপত্তি মূৰ পাতি লোৱাটো মূৰ্খৰহে কাম। বেচেৰী মায়া! তাইতো তৰ্ক-শাস্ত্ৰও পঢ়া নাই! এই যুক্তিবোৰৰ ওচৰত তাই নিৰুত্তৰ হৈ পৰে। চুবুৰীৰ তিৰোতাসকলক দেখি তাইৰ হাৰডাললৈ হেঁপাহ বাঢ়ে, কিন্তু মনৰ দুখৰ কথা কাকনো কয়! যদি পণ্ডিত অধিক কষ্টসহিষ্ণু আৰু কৰ্মপটু হ’লহেঁতেন তেন্তে এই সমস্যাৰ সৰল সমাধান ওলালহেঁতেন! কিন্তু তেওঁ আছিল এলেহুৱা মানুহ। অধিকাংশ সময় খাই আৰু জিৰণি লৈ কটাইছিল। ঘৈণীৰ তিতা-কেঁহাবোৰ শুনিবলৈ তেওঁৰ কোনো আপত্তি নাছিল, কিন্তু টোপনি মৰাত কোনো ধৰণে ঘাটি কৰিব নোৱাৰিছিল।\nএদিন পণ্ডিতে পাঠশালাৰ পৰা আহি দেখিলে যে মায়াৰ ডিঙিত সোণৰ হাৰ এডাল জিলিকি আছে। হাৰডালৰ উজ্জ্বলতাই তাইৰ মুখখন পোহৰ কৰি তুলিছে। তেওঁ তাইক কেতিয়াও ইমান ধুনীয়া বুলি ভবা নাছিল। সুধিলে,\n: এইডাল কাৰ হাৰ?\n: চুবুৰীতে থকা বাবুজনৰ ঘৈণীয়েকৰ। আজি তেওঁক লগ কৰিবলৈ গৈছিলোঁ। এই হাৰডাল দেখি খুব পচন্দ হ’ল। তোমাক দেখাবৰ বাবে পিন্ধি আহিলোঁ। এনেকুৱা এডাল হাৰেই মোক গঢ়াই দিবাদেই!\nপণ্ডিত : অনাহকতে আনৰ বস্তু খুজি আনিলা। যদি চুৰি হৈ যায় হাৰডালতো গঢ়াবই লাগিব আৰু বদনামো হ’ব।\nমায়া : মইতো এনেকুৱা হাৰেই ল’ম, বিশ তোলাৰ।\nপণ্ডিত : আকৌ সেই একেই জেদ!\nমায়া : সকলোৱে পিন্ধেই যেতিয়া, মইনো কিয় নিপিন্ধিম?\nপণ্ডিত : সকলোৱে কুঁৱাত পৰে যদি তুমিও কুঁৱাত জাঁপ দিবা নেকি? ভাবিচোৱাচোন, আজিৰ দিনত এই হাৰডাল গঢ়াবলৈ ৬০০টকা লাগিব। যদি শতকৰা এটকাকৈ সুত লোৱা যায় তেন্তে বছৰত ৬০০ টকা গৈ প্ৰায় ১০০০ টকা হ’বগৈ। কিন্তু পাঁচ বছৰত তোমাৰ হাৰডাল কিবাকৈ তিনিশ টকা মানৰহে ৰ’বগৈ। এনে বৃহৎ লোকচান কৰি হাৰডাল পিন্ধিনো কি সুখ পাবা? এই হাৰডাল ঘূৰাই দিয়া, খোৱা-বোৱা কৰা আৰু আৰামত শুই থাকা।\nইয়াকে কৈ পণ্ডিত বাহিৰলৈ গ’ল। ৰাতি হঠাৎ মায়াই চিঞৰ-বাখৰ কৰি ক’লে,\n: চোৰ, চোৰ, ঘৰত চোৰ সোমাইছে। মোক কোনোবাই টানি নিবলৈ ধৰিছে।\nপণ্ডিতে খকমকাই সাৰ পাই উঠি ক’বলৈ ধৰিলে,\n: ক’ত ক’ত? দৌৰা দৌৰা৷\nমায়া : মোৰ কোঠালিলৈ গৈছে৷ মই তাৰ ছাঁটো দেখিছোঁ৷\nপণ্ডিত : লণ্ঠন আনা, মোৰ লাঠিডালো লৈ আনিবা৷\nমায়া : ভয়তে মোৰ উঠি যাব নোৱাৰা অৱস্থা৷\nকেইবাজনো মানুহে বাহিৰৰ পৰা মাত দিলে,\n: ক’ত আছে, পণ্ডিতজী? সিন্ধি পৰিল নেকি?\nমায়া : নহয় নহয়, টিঙেৰে নামি আহিছে৷ মোৰ চকু মেল খোৱাত দেখিলোঁ কোনোবা যেন মোৰ ফালে তলমুৱাকৈ হালি আছিল৷ হায় হায়, সি দেখোন হাৰডালেই লৈ গ’ল! সেইডাল পিন্ধি থাকোঁতেই মই টোপনি গৈছিলোঁ৷ জহনীত যোৱাটোৱে ডিঙিৰ পৰাই খুলি লৈ গ’ল৷ হায় ভগবান!\nপণ্ডিত : তুমি হাৰডাল কিয় সোলোকাই থোৱা নাছিলা?\nমায়া : আপদটো আজিয়েই হ’ব বুলি মই কিবা জানিছিলোঁ নেকি! হায় ভগবান!\nপণ্ডিত : এতিয়া হায় হায় কৰি কি হ’ব? নিজৰ কৰ্মফল ভুগি থাকা৷ সেইবাবে মই কৈছিলোঁ, সময় সদায় একেদৰে নাযায়, ক’ত কেতিয়া কি হ’ব পাৰে একো ঠিক নাই৷ এতিয়া মোৰ কথা বুজি পালানে? ভালকৈ চোৱা, আৰু কি কি নিছে?\nপ্ৰতিবেশীসকল লণ্ঠন লৈ আহি পালে৷ ঘৰৰ চুকে-কোণে চালে৷ দুৱাৰ-খিৰিকীৰ আশে-পাশে, ছাঁদৰ ওপৰলৈ গৈ চালে, আগচোতাল-পাছচোতাল চালে, শৌচালয়তো জুমি চালে, চোৰৰ ক’তো উমঘামেই নাই৷\nপ্ৰথম প্ৰতিবেশী : কোনো জনা-শুনা চিনাকি মানুহৰে কাম হ’ব৷\nদ্বিতীয় প্ৰতিবেশী : ঘৰশত্ৰুৰ সহযোগ অবিহনে কেতিয়াও চুৰি হ’ব নোৱাৰে৷ আৰু আন কিবা নিছে নেকি?\nমায়া : আৰু একো নিয়া নাই দেখোন! বাচন-বৰ্তন আটাইখিনিয়ে আছে৷ চন্দুকটোও বন্ধ হৈ আছে৷ মাউৰত মৰাটোৰ নিবলৈয়ে আছিল যদি মোৰে কিবা বস্তু নিব লাগিছিল৷ আনৰ সম্পদ আছিল হেৰৌ! ভগবান, তেওঁলোকক এতিয়া কোন স’তে মুখ দেখুৱাওঁ!\nপণ্ডিত : এতিয়া গহণা পিন্ধাৰ মজাটো পালা নহয়?\nমায়া : হায় ভগবান! এই অপযশ কপালতে লিখা আছিল৷\nপণ্ডিত : ইমানকৈ বুজাই বুজায়ো হাৰি গ’লোঁ, তুমি নামানিলা যি নামানিলায়ে৷ কথাৰ কথাতে ৬০০টকা উৰি গ’ল; এতিয়া কেনেকৈ লাজ-সন্মান ৰক্ষা পৰিব ভগবানেহে জানে৷\nমায়া : কটা নিধকটোৱে মোৰ ঘৰৰ এটা এটা সৰু-বৰ বস্তু বিচাৰি বিচাৰি লৈ গ’লেও মোৰ ইমান দুখ নালাগিলহেঁতেন! বেচেৰীজনীয়েও হাৰডাল নতুনকৈ গঢ়াইছিলহে মাথোন৷\nপণ্ডিত : বৰ জানে একেবাৰে, বিশ তোলাৰ আছিল!\nমায়া : বিশ তোলাৰ বুলিয়েতো কৈছিল!\nপণ্ডিত : অঁকৰা মৈত উঠিছিলা নহয়?\nমায়া : তেওঁক ক’ম যে ঘৰত চুৰি হৈছিল৷ হ’ল বুলিয়ে মোক প্ৰাণদণ্ড দিব নোৱাৰে নহয়! এতিয়া তেওঁৰ বাবে কোনোবাই চোৰ কৰিবলৈ যাব নেকি?\nপণ্ডিত : তোমাৰ ঘৰৰ পৰা কাৰোবাৰ বস্তু হেৰাইছে, গতিকে তুমিয়ে দিব লাগিব৷ চোৰে নিলে নে তুমিয়ে থৈ দিছা তেওঁক এইবোৰৰ কি দৰকাৰ? তোমাৰ কথাত তেওঁ পতিয়ন নাযায়৷\nমায়া : তেন্তে ইমানবোৰ টকা ক’ৰপৰা আহিব?\nপণ্ডিত : ক’ৰবাৰ পৰা নহয় ক’ৰবাৰ পৰা গোটাব লাগিব; নহ’লে সন্মান ক’ত ৰ’ব? কিন্তু তুমি এইটো সাংঘাতিক ভুল কৰিলা৷\nমায়া : কাৰোবাৰ পৰা খুজি আনি পিন্ধাটোও ভগবানে সহিব নোৱাৰিলে৷ মোৰে মতিভ্ৰম হৈছিল; নহ’লেনো এই দুটিমান ক্ষণৰ বাবে সেইডাল ডিঙিত ওলোমাই মইনো কি ইমান সুখ পালোঁ! ময়ে দুৰ্ভগীয়া৷\nপণ্ডিত : এতিয়া নিজক দোষ দি হায়ৈ-বিয়ৈ কৰি কি লাভ? শান্তিৰে বহা আৰু তেওঁক ক’বা যে যেতিয়ালৈ তেওঁৰ বস্তুপদ তেওঁক ঘূৰাই দিবলৈ নাপাম, তেতিয়ালৈ আমিও শান্তিত থাকিব নোৱাৰিম৷\nপণ্ডিত বালকৰামৰ এতিয়া সদায় মাথোঁ এটাই চিন্তা যে যেনেকৈ নহওক হাৰডাল গঢ়াব লাগে৷ পিচে বাজীটো ওলোটাই দিলে কথাটো অন্য ধৰণৰ হ’লহেঁতেন! ব্ৰাহ্মণৰ দণ্ড কোনেনো মূৰ পাতি ল’বলৈ বিচাৰিব, ওলোটাই প্ৰতিবেশীয়েহে ব্ৰাহ্মণক সন্তুষ্ট কৰিবলগীয়া হ’লহেঁতেন! কিন্তু পণ্ডিতে ব্ৰাহ্মণত্বৰ গৌৰৱক ইমান সস্তীয়া কৰিবলৈ নিবিচাৰিলে৷ এলাহ এৰি তেওঁ ধন উপাৰ্জনত একাগ্ৰচিত্তে মনোনিৱেশ কৰিলে৷\nছমাহলৈ তেওঁ দিন-ৰাতিৰ চিন-ভিন নোহোৱা কৰিলে৷ দুপৰীয়া শোৱা বাদ দিলে, ৰাতিও বহুপৰলৈ জাগি থকা হ’ল৷ আগতে কেৱল এখন পাঠশালাতহে পঢ়াইছিল৷ ইয়াৰ বাদে ব্ৰাহ্মণৰ বাবে থকা এশ এটা ব্যৱসায়ৰ প্ৰতিটোকে তেওঁ অপমানজনক অৰ্থাৎ হেয় জ্ঞান কৰিছিল৷ এতিয়া পাঠশালাৰ পৰা আহি সন্ধিয়া এঠাইত ভাগৱত পাঠ কৰিবলৈ যায়৷ তাৰ পৰা উভতি আহি নিশা ১১-১২ বজালৈ বিভিন্নজনৰ জন্ম পত্ৰিকা, বৰ্ষফল আদি লিখি থাকে৷ দোকমোকালিতে মন্দিৰত দুৰ্গা আৰতি পাঠ কৰে৷ পণ্ডিতৰ কঠোৰ শ্ৰম আৰু অধ্যাৱসায় দেখি মায়াই “মই কি নো বিপত্তি এটা মূৰত তুলি ল’লোঁ, কষ্টতে মানুহজনৰ বেমাৰ-আজাৰ হ’লে বিপত্তি কমক চাৰি বাঢ়িবহে৷” বুলি কেতিয়াবা কেতিয়াবা অনুতাপো কৰে৷ চকুৰ আগত মানুহজনৰ দিনে দিনে খীণাই যোৱা শৰীৰটোৰ চিন্তাই তাইক দুখ দিবলৈ ধৰিলে৷\nএদিন সন্ধ্যা সময়ত মায়াই চাকি-বন্তি জ্বলাবলৈ লোৱা পৰত পণ্ডিত ঘৰলৈ আহিল, জেপৰ পৰা নুৰা এটা উলিয়াই তাইৰ সন্মুখত দলিয়াই দি ক’লে,\n: লোৱা, আজি তোমাৰ ঋণৰ পৰা মুক্ত হ’লোঁ৷\nমায়াই নুৰাটো খুলিলে৷ তাত এডাল সোণৰ হাৰ আছিল৷ সেইডালৰ চিকমিকনি, সৌন্দৰ্য দেখি তাইৰ মন থৌকি-বাথৌ লাগিল৷ মুখমণ্ডলত সুখৰ আভা বিয়পি পৰিল৷ তাই কাতৰ দৃষ্টিৰে চাই সুধিলে,\n: হৰ্ষ মনে দিছা নে বেজাৰ মনে?\nপণ্ডিত : এই কথাৰ মানে কি? ঋণ পৰিশোধ কৰিবই লাগিব, সন্তোষ মনেই হওক বা দুখ মনেৰেই!\nমায়া : এয়া ঋণ নহয়৷\nপণ্ডিত : নহ’লেনো কি, এডালৰ সলনি আনডাল দিয়া৷\nমায়া : এডালৰ সলনি আনডাল দিয়াও নহয়৷\nপণ্ডিত : তেন্তে কি নো?\nমায়া : তোমাৰ চিন৷\nপণ্ডিত : তেন্তে ঋণ মাৰিবলৈ আন এডাল হাৰ গঢ়াব লাগিব নেকি?\nমায়া : নহয় নহয়, সেই হাৰডাল চুৰি হোৱা নাছিল৷ মই মিছাকৈ হৈ-হাল্লা লগাইছিলোঁ৷\nপণ্ডিত : সঁচা?\nমায়া : হয়, মই সঁচাকৈ কৈছোঁ৷\nপণ্ডিত : মোৰ শপত?\nমায়া : তোমাৰ ভৰিত ধৰি কৈছোঁ৷\nপণ্ডিত : তেন্তে তুমি মোৰ লগত কৌশল কৰিলা?\nমায়া : হয়৷\nপণ্ডিত : তুমি জানানে মই তোমাৰ কৌশলৰ কিমান মূল্য ভৰিবলগীয়া হ’ল?\nমায়া : ৬০০ টকাতকৈয়ো বেছি নেকি?\nপণ্ডিত : বহুত বেছি! ইয়াৰ বাবে মই মোৰ আত্মস্বাতন্ত্ৰ্যক বলিদান দিবলগীয়া হ’ল৷\n« হাত দীঘল – ঠেং চুটি!! – জ্যোতিৰূপম দত্ত\nব্যংগ কি, কিয়, কেনেকৈ – অভিজিত কলিতা »\nমুন্সী প্ৰেমচান্দৰ গল্প মানেই সমাজলৈ এটি সুন্দৰ বাৰ্তা।\nসুন্দৰ আৰু সাৱলীল অনুবাদ, খুব ভাল লাগিল পঢ়ি\nসুন্দৰ অনুবাদ৷ বঢ়িয়া ৷\nবৰ ভাল লাগিল দেই..\nসুন্দৰ অনুবাদ, মজ্জা।\nভাল লাগিল পঢ়ি |


অযোগ্য হ’ব নেকি ফণীধৰ তালুকদাৰৰ প্ৰাৰ্থীত্ব! নিৰ্বাচন আয়োগলৈ পত্ৰ প্ৰদেশ কংগ্ৰেছৰ\nBJP Candidate : অযোগ্য হ’ব নেকি ফণীধৰ তালুকদাৰৰ প্ৰাৰ্থিত্ব! নিৰ্বাচন আয়োগলৈ পত্ৰ প্ৰদেশ কংগ্ৰেছৰ\nOctober 29, 2021 4:46 pm\nBJP Candidate : নিৰ্বাচন আয়োগলৈ পত্ৰ লিখি বিজেপিৰ ভৱানীপুৰৰ প্ৰাৰ্থী ফণীধৰ তালুকদাৰক উপ-নিৰ্বাচনৰ বাবে অযোগ্য ঘোষণা কৰাৰ দাবী জনাইছে অসম প্ৰদেশ কংগ্ৰেছে।\nঅসম কংগ্ৰেছে বিজেপিৰ ফণীধৰ তালুকদাৰক উৎকোচ আৰু দুৰ্নীতিত লিপ্ত হোৱাৰ অভিযোগত অযোগ্য ঘোষণা কৰাৰ দাবী জনাইছে।\nনিৰ্বাচন আয়োগলৈ লিখা পত্ৰখনত অসম কংগ্ৰেছৰ জ্যেষ্ঠ নেত্ৰী ববীতা শৰ্মাই কয়, “সংবাদ মাধ্যমৰ প্ৰতিবেদন আৰু ভিডিঅ’ ক্লিপিংৰ জৰিয়তে অসম প্ৰদেশ কংগ্ৰেছ কমিটিৰ দৃষ্টিগোচৰ হৈছে যে ভৱানীপুৰ সমষ্টিৰ বিজেপি প্ৰাৰ্থী ফনী তালুকদাৰে ভৱানীপুৰত তেওঁৰ বাসগৃহৰ বাহিৰত ভোটাৰসকলক ধন বিতৰণ কৰি উৎকোচ আৰু দুৰ্নীতিমূলক কাৰ্য্যত লিপ্ত হৈছে।”\nশৰ্মাই লগতে কয়, “প্ৰাৰ্থীৰ এই নিৰ্লজ্জ কাৰ্য জনসাধাৰণ আইন ১৯৫১ৰ প্ৰতিনিধিত্বৰ ধাৰা ১২৩(১)ৰ লগতে ভাৰতৰ আদৰ্শ আচৰণ বিধিৰ নিৰ্বাচন আয়োগৰ ব্যৱস্থাৰ ব্যাপক উলংঘন।”\nAPCC demands for disqualification of BJP candidate Phani Talukdar for indulging in bribery & corrupt practices by distributing money to voters of Bhawanipur which attacts the provisions of Section 123(1) of Representation of People Act,1951 & Model Code of Conduct, @ceo_assam. pic.twitter.com/JoZuBqdMFS\n— Assam Congress (@INCAssam) October 29, 2021\n“এনে পৰিস্থিতিত অসম প্ৰদেশ কংগ্ৰেছ কমিটিয়ে নিৰ্বাচন আয়োগক ২০২১ চনৰ ৩০ অক্টোবৰত অনুষ্ঠিত হ’বলগীয়া আগন্তুক উপ-নিৰ্বাচনত প্ৰতিদ্বন্দিতা কৰাৰ বাবে অযোগ্য ঘোষণা কৰি বিজেপি প্ৰাৰ্থী শ্ৰী ফনী তালুকদাৰৰ বিৰুদ্ধে তাৎক্ষণিকভাৱে ব্যৱস্থা ল’বলৈ অনুৰোধ জনাইছো।”- অসম কংগ্ৰেছৰ নেত্ৰী ববিতা শৰ্মাই অসমৰ মুখ্য নিৰ্বাচন বিষয়া নীতিন খাদেলৈ লিখা পত্ৰত যোগ দিয়ে।


সৌৰ ফটোভলটেক ওৱাটাৰ পাম্পিং ব্যৱস্থা | অসম শক্তি উন্নয়ন এজেঞ্চী | অসম চৰকাৰ, ভাৰত\nসৌৰ ফটোভলটেক(এছ.পি.ভি.) ওৱাটাৰ পাম্পিং ব্যৱস্থাৰ বাবে এক পি.ভি. বিন্যাস, এক ডি.চি./এ.চি. চাৰ্ফেচ মাওণ্টেড/নিমজ্জিত/উপঙি থকা মটৰ পাম্প ছেট, ইলেক্ট্ৰনিকচ, আন্তঃসযুক্ত বিদ্যুতবাহী তাঁৰ আৰু এক অন/অফ বুটাম আদিৰ প্ৰয়োজন। পি.ভি. বিন্যাস অনুকৰণৰ সুবিধাযুক্ত সঠিক সংৰচনাত ব্যৱহাৰ কৰা হয়। ইলেক্ট্ৰনিকচে মেক্সিমাম পাৱাৰ পইণ্ট ট্ৰেকাৰ(এম.পি.পি.টি.), ইণ্ভাৰ্টাৰ আৰু নিয়ন্ত্ৰণ/ৰক্ষণ আদিক অন্তৰ্ভু্ক্ত কৰে।বেটাৰী এছ.পি.ভি. ওৱাটাৰ পাম্পিং ব্যৱস্থাৰ অংশ নহয়।\nএছ.পি.ভি. ওৱাটাৰ পাম্পিং ব্যৱস্থাত ব্যৱহাৰ কৰা উপাদান আৰু আন প্ৰয়োজনীয় সমূহৰ ভিতৰত আছে পি.ভি. মডিউল, পাম্প, ধাতুৰ সংৰচনা, কেবোল, জাংচন বক্স, বুটাম ইত্যাদি যিবোৰ সংশ্লিষ্ট কৰ্তৃপক্ষ যেনে বি.আই.এছ./আই.ই.এছ/আন্তঃৰাষ্ট্ৰীয় নিৰ্দেশকৰ জৰিয়তে স্বীকৃত হোৱাটা বাঞ্চনীয়।\nসৌৰ পি.ভি. জল পাম্পিং ব্যৱস্থাই, ১০ মিটাৰৰ মুঠ হেডৰ পৰা, সমান্তৰাল পৃষ্ঠত গড়ে দৈনিক ৫.৫ কিলোৱাট/বৰ্গ মিটাৰ সৌৰ বিকিৰণ অৱস্থাৰ অধীনত পি.ভি. বিন্যাসৰ সৰ্বোচ্চতম প্ৰতি ৱাটত ন্যূনতম ৮৫ লিটাৰ পানী দৈনিক ব্যৱহাৰ কৰিব পৰাকৈ প্ৰদান কৰে।\nগভীৰ কুঁৱা পাম্পংৰ ক্ষেত্ৰত, ৩০মিটাৰ মূৰৰ পৰা প্ৰতিদিনে ব্যৱহাৰ কৰা পি.ভি. বিন্যাসৰ প্ৰতি ওৱাটত কমেও ২৮লিটাৰ পানী প্ৰদান কৰাটো উচিত। ওখ মূৰৰ, গভীৰ কুৱা পাম্পৰ ক্ষেত্ৰত, ৫০মিটাৰ মূৰৰ পৰা প্ৰতিদিনে ব্যৱহাৰ কৰা পি.ভি. বিন্যাসৰ প্ৰতি ওৱাটত কমেও ১৭লিটাৰ পানী প্ৰদান কৰাটো উচিত।\nপ্ৰয়োজনী অনুসৰি জল নিৰ্গমণ কৰিবলৈ হলে সৌৰ বিকিৰণৰ উপলব্ধতা বৃদ্ধি কৰিবলৈ অনুকৰণ ব্যৱস্থা ব্যৱহাৰ কৰাটো বাঞ্চনীয়। এইটো স্পষ্ট হোৱাটো উচিত যে পি.ভি. বিন্যাস অনুকৰণৰ জৰিয়তে নে পোনপটিয়াকৈ নুন্যতম প্ৰয়োজনীয় পানী লাভ কৰা গৈছে। কোনো নিৰ্দিষ্ট দিনত কিমান পানী ভূ-পৃষ্ঠৰ পৰা ওলোৱা হল বা ইয়াৰ মানদণ্ড কেনেকুৱা ই সম্পূৰ্ণৰূপে নিৰ্ভৰ কৰে স্থান আৰু ঋতুৰ ওপৰতহে।\nসৌৰ পাম্প সমূহৰ সূবিধা সমূহঃ\n১. কোনো ইন্ধনৰ খৰচ নাই-কেৱল ব্যৱহাৰ কৰা হয় প্ৰচুৰ পৰিমাণে বিনামূল্যে লাভ কৰা সূৰ্য্যৰ ৰশ্মি।\n২. কোনো গতানুগতিক গ্ৰীড বিদ্যুতৰ প্ৰয়োজন নাই।\n৩. দীঘলীয়া পৰিচালনা ক্ষমতাপন্ন।\n৪. অতিকৈ বিশ্বসযোগ্য আৰু নিগাজী- বিনামূলীয়া প্ৰদৰ্শন।\n৫. পৰিচালন আৰু তত্বাবধান কৰা তেনেই সহজ।\n৬. পাৰিপাৰ্শ্বিক বন্ধুত্বভাৱাপন্ন।\n৭. গতানুগতিক ডিজেল ইন্ধনৰ সঞ্চয়।\nদৰ্শনকাৰীৰ গণনা: 57582


ইউটিউব - অসমীয়া ৱিকিপিডিয়া\n(YouTubeৰ পৰা পুনঃনিৰ্দেশিত)\nপৰিপূৰক (Subsidiary) ,\n১৪ ফেব্ৰুৱাৰী ২০০৫\nচেন ব্ৰুন’, কেলিফৰ্ণিয়া, আমেৰিকা যুক্তৰাষ্ট্ৰ\nSalar Kamangar, CEO\nচাড হাৰ্লে, উপদেষ্টা\nগুগল ইনকৰ্পোৰেটেড (২০০৬–বৰ্তমান)\n3 (January 2016[update])\nঐচ্ছিক (কিছুমান বিশেষ কাম, যেনে মন্তব্য দিয়া, ভিডিঅ' আপলোড কৰা আদিৰ বাবে প্ৰয়োজন)\n৫১টা ভাষাৰ সংস্কৰণ\nইউটিউবৰ হোমপেজৰ স্ক্ৰীনশ্বট\nইউটিউব হৈছে ২০০৫ চনৰ ফেব্ৰুৱাৰী মাহত তিনিজন ভূতপূৰ্ব পে'-পাল (PayPal) কৰ্মচাৰীৰ দ্বাৰা গঠিত এটা চলচ্চিত্ৰ বা ভিডিঅ' বিতৰণ (video-sharing) কৰিব পৰা ৱেবছাইট, য'ত উপভোক্তাসকলে ভিডিঅ'সমূহ আপ-লোড, দৰ্শন আৰু বিতৰণ কৰিব পাৰে। এই কোম্পানীটো আমেৰিকা যুক্তৰাষ্ট্ৰৰ কেলিফৰ্ণিয়াৰ চান ব্ৰুন নামৰ ঠাইত অৱস্থিত আৰু ই বহু উপভোক্তাৰ দ্বাৰা নিৰ্মিত ভিডিঅ' (user-generated), যেনে কথাছবিৰ অংশবিশেষ বা দূৰদৰ্শনৰ অংশবিশেষ আৰু সঙ্গীতৰ ভিডিঅ'ৰ লগতে কিছুমান চৌখিন বিষয় যেনে video blogging আৰু ক্ষুদ্ৰ প্ৰাৰম্ভিক ভিডিঅ'ৰ প্ৰদৰ্শন কৰিবলৈ Adobe Flash Video আৰু HTML5 প্ৰযুক্তি ব্যৱহাৰ কৰে। ইউটিউবৰ বেছিভাগ বিষয় ব্যক্তিবিশেষৰ দ্বাৰা আপ-লোড কৰা হয় যদিও চি-বি-এচ (CBS), বি-বি-চি (BBC), ৱিৱ' (VEVO), হুলু (Hulu) আৰু আন কিছুমান সংস্থাৰ নিচিনা মিডিয়া কৰ্প'ৰেচনবোৰে ইউটিউব পাৰ্টনাৰশ্বিপ প্ৰ'গ্ৰামৰ (YouTube partnership program) অংশ হিচাপে তেওঁলোকৰ কিছু সামগ্ৰী ইউটিউবলৈ হস্তান্তৰ কৰে।\nঅপঞ্জীভুক্ত সদস্যসকলে ভিডিঅ' চাব পাৰে আৰু পঞ্জীভুক্ত সদস্যসকলে অসীম সংখ্যক ভিডিঅ' আপ-লোড কৰিব পাৰে। ইয়াতে আক্ৰমণাত্মক, অৰুচিকৰ বা অশ্লীল বিষয়ক ভিডিঅ'সমূহ অকল ১৮ বছৰ বা তাতোকৈ বেছি বয়সৰ পঞ্জীভুক্ত সদস্যসকলেহে চাব পাৰে।\n২০০৬ চনৰ নৱেম্বৰ মাহত ইউটিউবক, YouTube LLC গুগলে (Google Inc.) ১.৬৫ বিলিয়ন আমেৰিকান ডলাৰৰ বিনিময়ত কিনি লয় আৰু ই এতিয়া গুগলৰ পৰিপূৰক (subsidiary) হিচাপে পৰিচালিত হৈ আছে।\n1 কোম্পানীৰ ইতিহাস\n2 বিশেষত্ব সমূহ\n2.1 ভিডিঅ' প্ৰযুক্তিবিদ্যা\n2.1.3 থ্ৰী-ডি ভিডিঅ' সমূহ\n2.2 বিষয়বস্তুৰ উপলব্ধতা\n2.3 অসমীয়া ইউটিউব চেনেল\nকোম্পানীৰ ইতিহাস[সম্পাদনা কৰক]\nচিত্ৰত বাওফালৰ পৰা সোফাললৈ ক্ৰমান্বয়ে চাড হাৰ্লে, ষ্টিভ চেন, আৰু জাভেদ কৰিম\nইউটিউব তিনিজন ভুতপুৰ্ব PayPal কৰ্মচাৰী চাড হাৰ্লে, ষ্টিভ চেন, আৰু জাভেদ কৰিম ৰ দ্বাৰা স্থাপন কৰা হৈছিল। হাৰ্লেই পেনিচেলভিনিয়াৰ ইণ্ডিয়ানা বিশ্ববিদ্যালয়ত অভিকল্প (design) অধ্যয়ন কৰিছিল। আনহাতে চেন আৰু কৰিমে আৰ্বানা-চেম্পিয়েনৰ ইলিঅনচ্ বিশ্ববিদ্যালয়ত কম্পিউটাৰ বিজ্ঞান অধ্যয়ন কৰিছিল। মাধ্যম(media) সমূহত সঘনাই পোৱা এক কাহিনী অনুসৰি [[চান ফ্ৰান্সিচক'ত থকা চেনৰ বাসগৃহত হোৱা এটা নৈশ ভোজৰ ভিডিঅ' কিছুমানৰ বিতৰণত অসুবিধাৰ সৃষ্টি হওঁতে হাৰ্লি আৰু চেনে ২০০৫ চনৰ প্ৰথম ভাগত ইউটিউবৰ ধাৰণা কৰিছিল। কৰিম সেইদিনাৰ ভোজত উপস্থিত নাছিল আৰু এই ঘটনাৰ সম্ভাৱনীয়তাক অস্বীকাৰ কৰিছিল।\nকেৰ্লিফোনিয়াৰ চান ব্ৰুণত থকা ইউটিউবৰ মুখ্য কাৰ্যালয়\nইউটিউব প্ৰথমে আৰম্ভ কৰিছিল Sequoia Capitalএ ২০০৫ৰ নৱেম্বৰৰ পৰা ২০০৬ৰ এপ্ৰিলৰ মাজভাগত। ইয়াৰ প্ৰথম মুখ্য কাৰ্য্যালয় আছিল কেলিফ'ৰ্ণিয়াৰ সান মাতেওত থকা পিজ্জাৰিয়া আৰু জাপানিজ চৰাইখানা এখনৰ ওপৰত। ইয়াৰ ডোমেইন নাম www.youtube.com ২০০৫ চনৰ ফেব্ৰুৱাৰী মাহৰ ১৪ তাৰিখে সক্ৰিয় কৰা হৈছিল আৰু পৰৱৰ্ত্তী মাহবোৰত জালস্থানটোৰ উন্নতি সাধন কৰা হৈছিল।\nপ্ৰথম ইউটিউব ভিডিঅ'টোৰ নাম আছিল "মি এট দ্য জু" (Me at the zoo), য’ত উদ্ভাৱক জাৱেদ কৰিমক দেখা গৈছিল চেন ডিয়েগ' চিৰিয়াখানাত। এই ভিডিঅ'টো ২০০৫ চনৰ ২৩ এপ্ৰিলত আপলোড কৰা হৈছিল আৰু এতিয়াও ই ৱেবছাইটটোত উপলব্ধ।\nবিশেষত্ব সমূহ[সম্পাদনা কৰক]\nভিডিঅ' প্ৰযুক্তিবিদ্যা[সম্পাদনা কৰক]\nইউটিউবৰ ভিডিঅ' চাবলৈ ব্যক্তিগত কম্পিউটাৰ এটাৰ ব্ৰাউজাৰত Adobe Flash Player plug-in স্থাপন কৰাটো প্ৰয়োজনীয়।\nসকলো ইউটিউব উপভোক্তায়ে ১৫ মিনিট দৈৰ্ঘ্যৰ ভিডিঅ'বোৰ আপ-লোড কৰিব পাৰে। যিসকল উপভোক্তাই ইউটিউবৰ কমিউনিটি গাইডলাইন সফলভাৱে পালন কৰে তেওঁলোকে অসীম দৈৰ্ঘৰ ভিডিঅ' আপ-লোড কৰাৰ সুবিধা লাভ কৰে যাৰ কাৰণে তেওঁলোকৰ একাউণ্ট সাধাৰণতে ম’বাইল ফোনৰ সহায়ত সত্যাপন কৰিব লাগে। ২০০৫ চনত ইউটিউব আৰম্ভ কৰাৰ সময়ত ইয়াত দীঘল দৈৰ্ঘ্যৰ ভিডিঅ'ও আপ-লোড কৰিব পৰা গৈছিল কিন্তু ২০০৬ চনৰ মাৰ্চ মাহত ইয়াত ১০ মিনিটৰ এটা সীমা নিৰ্ধাৰণ কৰা হয় কাৰণ তেতিয়া ইউটিউবত বহুতো দূৰদৰ্শন আৰু কথাছৱিৰ অনাধিকৃত ভিডিঅ' আপ-লোড কৰা হৈছিলে। ১০ মিনিটৰ সীমাটো ২০১০ৰ জুলাই মাহত ১৫ মিনিটলৈ বঢ়াই দিয়া হয়। সাধাৰণতে ইউটিউবত আপ-লোড কৰা ফাইলৰ আকাৰ ২ জিবি হয় যদিও জাভা আধাৰিত আপ-লোডাৰ ব্যৱহাৰ কৰিলে ২০ জিবিলৈকে আপ-লোড কৰিব পৰা যায়।\nইউটিউবত বিভিন্ন ক’ণ্টেইনাৰ ফ’ৰমেটৰ (container format) ভিডিঅ' আপ-লোড কৰিব পাৰি যেনে ডট এভিআই (.AVI), ডট এমকেভি (.MKV), ডট এমঅ'ভি (.MOV), ডট এমপিফ’ৰ (.MP4), ডট ডিভএক্স (.DivX), ডট এফএলভি (.FLV), ডট অ'জিজি (.ogg), ডট ওজিভি (.ogv) ইত্যাদি। এইবিলাকৰ ভিডিঅ' ফ্’ৰমেট সমূহ এনে ধৰণৰ এমপিইজি (MPEG), এমপিইজি-ফ’ৰ (MPEG-4), ভঅ'বি (VOB), আৰু ডাব্লিউএমভি (WMV). ম’বাইল ফোনৰ পৰা ইয়াত থ্ৰীজিপি (3GP) ভিডিঅ'ও আপ-লোড কৰিব পাৰি। সকলো ইউটিউব ভিডিঅ'ই প্ৰ’গ্ৰেছিভ স্কেনিঙ (progressive scanning) পদ্ধতি ব্যৱহাৰ কৰে।\nথ্ৰী-ডি ভিডিঅ' সমূহ[সম্পাদনা কৰক]\n২০০৯ চনৰ ২১ জুলাইত আপ-লোড কৰা এক ভিডিঅ'ত ইউটিউবৰ চফ্টৱেৰ অভিযন্তা পিটাৰ ব্ৰ্যেডস্বয়ে ইউটিউবত থ্ৰীডি ভিডিঅ' আপ-লোড কৰিব পাৰিব বুলি ঘোষণা কৰে। এই ভিডিঅ' সমূহ বিভিন্ন উপায়েৰে চাব পাৰি যাৰ ভিতৰত এনাগ্লিফ (anaglyph) পদ্ধতিয়ে সাধাৰণতে প্ৰযোয্য য’ত থ্ৰীডিৰ প্ৰভাৱ উপলব্ধি কৰিবলৈ উপভোক্তাই বিতচকু পৰিধান কৰি লয়।\nবিষয়বস্তুৰ উপলব্ধতা[সম্পাদনা কৰক]\nইউটিউবৰ ভিডিঅ' সমূহ জালস্থানটোৰ বাহিৰতো উপলব্ধ হোৱাটোৱে ইয়াৰ বিশেষত্ব। প্ৰত্যেকটো ইউটিউবৰ চলচ্চিত্ৰৰ লগতে HTMLৰ এটা টুকুৰা গাঁঠি থোৱা থাকে যাৰ সহায়ত ইয়াক জালস্থানৰ বাহিৰৰ আন বেলেগ পৃষ্ঠাৰ সতে যোৰা দিব (embedding) পাৰি।\nইউটিউবে সাধাৰণতে ইয়াৰ চলচ্চিত্ৰ এটাৰ ডাউনলোড লিংক নিদিয়ে আৰু ইয়াক অকল জালস্থানটোৰ ভিতৰতহে চাব পাৰি। কিন্তু বিভিন্ন ধৰণৰ বেলেগ বেলেগ জালস্থান নাইবা সঁজুলিৰ (application) সহায়ত চলচ্চিত্ৰ এটা ইউটিউবৰ পৰা ডাইনলোড কৰিব পাৰি।\nকিছুমান স্মাৰ্ট ফোনঅত ইউটিউবৰ ভিডিঅ' চাব পাৰি কিন্তু সেইটো নিৰ্ভৰ কৰিব তাৰ চাৰ্ভিচ প্ৰ’ভাইদাৰ আৰু ডাটা প্লেনৰ ওপৰত। প্ৰথম ইউটিউব ম’বাইল ২০০৭ চনৰ জুলাই মাহত মুকলি কৰা হৈছিল আৰু ই RTSP পদ্ধতি ব্যৱহাৰ কৰিছিল। সকলো ইউটিউব ভিডিঅ' জালস্থানটোৰ ম’বাইল ভাৰ্ছনত উপলব্ধ নহয়।\nঅসমীয়া ইউটিউব চেনেল[সম্পাদনা কৰক]\nদেশ-বিদেশৰ লগতে সমগ্ৰ অসমতো ইউটিউবে বিশেষ জনপ্ৰিয়তা লাভ কৰিছে। অসমৰ অতি জনপ্ৰিয় ইউটিউব চেনেল এটি হৈছে ভইচ আছাম\n↑ "Youtube.com Site Info". Alexa Internet. http://www.alexa.com/siteinfo/youtube.com। আহৰণ কৰা হৈছে: January 9, 2016.\n↑ Fildes, Jonathan (October 5, 2009). "Flash moves on to smart phones". BBC. http://news.bbc.co.uk/1/hi/8287239.stm। আহৰণ কৰা হৈছে: November 30, 2009.\n↑ Video length for uploading YouTube Help. Retrieved November 2, 2011.\n↑ Fisher, Ken. "YouTube caps video lengths to reduce infringement". Ars Technica. http://arstechnica.com/news.ars/post/20060329-6481.html। আহৰণ কৰা হৈছে: December 4, 2008.\n↑ "Account Types: Longer videos". YouTube. http://www.google.com/support/youtube/bin/answer.py?answer=71673&ctx=sibling। আহৰণ কৰা হৈছে: December 4, 2008.\n↑ Lowensohn, Josh (July 29, 2010). "YouTube bumps video limit to 15 minutes". CNET. http://news.cnet.com/8301-27076_3-20012090-248.html। আহৰণ কৰা হৈছে: July 29, 2010.\n↑ "Video Formats: File formats". YouTube. http://www.google.com/support/youtube/bin/answer.py?answer=55744&topic=10526। আহৰণ কৰা হৈছে: December 4, 2008.\n↑ "Getting Started: File formats". YouTube. http://www.google.com/support/youtube/bin/answer.py?hl=en&answer=55744। আহৰণ কৰা হৈছে: August 14, 2010.\n↑ "YouTube in 3D". YouTube. July 21, 2009. http://www.youtube.com/watch?v=5ANcspdYh_U। আহৰণ কৰা হৈছে: August 3, 2009.\n↑ Marquit, Miranda (July 23, 2009). "YouTube in 3D?". Physorg. http://www.physorg.com/news167575864.html। আহৰণ কৰা হৈছে: August 3, 2009.\n↑ Dsouza, Keith (July 20, 2009). "YouTube 3D Videos". Techie Buzz. http://techie-buzz.com/video-tools/youtube-3d-videos.html। আহৰণ কৰা হৈছে: August 3, 2009.\n↑ Sobti, Kshitij (July 21, 2009). "YouTube addsadimension, 3D goggles not included". thinkdigit. http://www.thinkdigit.com/Internet/YouTube-adds-a-dimension-3D-goggles-not_3219.html। আহৰণ কৰা হৈছে: August 3, 2009.\n↑ YouTube. "Sharing YouTube Videos". http://youtube.com/sharing। আহৰণ কৰা হৈছে: January 17, 2009.\n↑ Milian, Mark (February 19, 2009). "YouTube looks out for content owners, disables video ripping". Los Angeles Times. http://latimesblogs.latimes.com/technology/2009/02/---mark-milian.html?cid=149000259। আহৰণ কৰা হৈছে: February 21, 2009.\n↑ "YouTube Mobile". http://m.youtube.com/.\n↑ Google Operating System (June 15, 2007). "Mobile YouTube". http://googlesystem.blogspot.com/2007/06/mobile-youtube.html। আহৰণ কৰা হৈছে: January 17, 2009.\n"https://as.wikipedia.org/w/index.php?title=ইউটিউব&oldid=252174"ৰ পৰা অনা হৈছে\nস্থিতিশীল তথ্যসমৃদ্ধ প্ৰবন্ধ , জানুৱাৰী 2016\nএই পৃষ্ঠাখন ২৯ নৱেম্বৰ, ২০২০ তাৰিখে ২২:০৪ বজাত অন্তিম সংশোধন কৰা হৈছিল।


জন্মগত হৃদৰোগ থকা শিশুৰ কাৰণে বিনামূলীয়া অস্ত্ৰোপচাৰ | স্বাস্থ্য আৰু পৰিয়াল কল্যাণ | অসম চৰকাৰ, ভাৰত\nনাৰায়না হৃদয়ালয়, বাংগালুৰু, কলকাতা আৰু গুৱাহাটী\n(অসম চৰকাৰৰ দ্বাৰা লোৱা এটা পদক্ষেপ)\nস্বাস্থ্য আৰু পৰিয়াল কল্যাণ বিভাগ, অসম চৰকাৰে শুভাৰম্ভ কৰিছে এখন নতুন আঁচনি, যাৰ দ্বাৰা, অসম চৰকাৰে অস্ত্ৰোপচাৰৰ সকলো খৰচ বহন কৰিব যিবোৰ শিশু অসমৰ স্থায়ী বাসিন্দা আৰু অসমত বাস কৰে আৰু যিবোৰ শিশুক জন্মগত হৃদৰোগৰ বাবে অস্ত্ৰোপচাৰৰ কাৰণে পৰামৰ্শ আগবঢ়োৱা হৈছে : ডব্লিউ. ই. এফ. ০১-০৭-২০১০.\n০ৰ পৰা ১৪ বছৰৰ ভিতৰত হ`লে হৃদযন্ত্ৰৰ অস্ত্ৰোপচাৰৰ প্ৰয়োজন হলে জি এম চি এইচৰ শিশু আস্ত্ৰোপচাৰ বিভাগৰ মুৰব্বীৰ দ্বাৰা প্ৰমাণ পত্ৰ প্ৰদান কৰা হয়।\nতলত উল্লেখ কৰা নথি সহিতে ৰোগীয়ে ন`ডেল বিষয়াৰ ওচৰত আৱেদন কৰিব লাগে:\nআৰ্থিক সাহাৰ্য্যৰ কাৰণে ন`ডেল বিষয়াৰ ওচৰত আৱেদন কৰিব লাগে\nঅসমত বাস কৰা স্থায়ী বাসিন্দাৰ প্ৰমাণপত্ৰ\nঅৰ্হতা সম্পন্ন আৰু যোগ্য হৃদৰোগ অস্ত্ৰোপচাৰকৰ দ্বাৰা হৃদৰোগ আস্ত্ৰোপচাৰ প্ৰয়োজনৰ বাবে মেডিকেল প্ৰমাণ পত্ৰ\nপৰীক্ষাগাৰৰ পৰীক্ষাৰ খৰচৰ ৰ`চিদ (যেনো- এক্সৰে-প্ৰতিৱেদন, চিকিৎসাকৰ পৰামৰ্শ, পেথ`ল`জি পৰীক্ষাৰ প্ৰতিৱেদন ইত্যাদি) সহ বেমাৰ সম্পৰ্কীয় সকলো ধৰণৰ নথি ন`ডেল বিষয়াৰ ওচৰত উপস্থাপন কৰিব লাগে বিষয়টো বিৱেচনাৰ কাৰণে\nৰোগীজন ন`ডেল বিষয়াৰ সম্নুখত উপস্থিত হোৱাটো বাধ্যতামূলক আৰু শৰীৰ পৰীক্ষা কৰাৰ পৰা ৰেহাই পাব তেনেকুৱা অব্যাহতি ব্যৱস্থাৰ ভিত্তিত\nবাস্তবিক আৰু আৰ্থিক স্থিতি:\nব্যৱহাৰ কৰা ধনৰাশি\nচিকিৎসা কৰা শিশুৰ সংখ্যা\n২০০৯-১০ ১৫০.০০ ১৫০.০০ - -\n২০১০-১১ ২০০.০০ ২০০.০০ ২২৩.৫৩ ৩৬৪\n২০১১-১২ ৫০০.০০ ৮০০.০০ ৬০৩.৭৪ ৪৩৬\n২০১২-১৩ ৫০০.০০ ৫০০.০০ ৫৩৪.৭৩ ৩৮১\n২০১৩-১৪ ৫০০.০০ ৫০০.০০ ৬৭২.৭৩ ৭৭৬\n২০১৪-১৫ ৫০০.০০ ৩০০.০০ ৯৪০.০০ ৭৭৯\n২০১৫-১৬ ২৮৭০.০০ ২৫৭০.০০ ১৬৬০.০০ ৭৪৫\n২০১৬-১৭ ৭০০.০০ ৭০০.০০ ৮৩২.৪৬ ৬৯১\nমুঠ ৫৯২০.০০ ৫৭২০.০০ ৫৪৬৭.১৯ ৪১৭২


Search Result of L A Italia Festival\nঅ'টিপিক লৈ হোৱা তৰ্কই পালে বিষম ৰূপ,অ'লা কেব চালকে প্ৰহাৰ কৰি হত্যা কৰিলে আৰোহীক\nইয়াৰ ফলত ৰবি আৰু উমেন্দাৰৰ মাজত বিবাদ হৈছিল আৰু খঙত ৰবিয়ে তেওঁক আঘাত কৰিছিল।\nৰাষ্ট্ৰপতিৰ নিৰ্বাচনৰ বাবে এআইইউডিএফ-ৰ ভোট নিবিচাৰে ভূপেন বৰাই,বিৰোধী দলৰ প্ৰাৰ্থী সিনহাই নিজে বিচাৰিলে নাই আপত্তি\nৰাষ্ট্ৰপতিৰ নিৰ্বাচনত কংগ্ৰেছে নিজ দলৰ বিধায়ক আৰু দুই সতীৰ্থ বিৰোধী বিধায়কক লৈহে যুঁজিব।\nবিপর্যস্ত শ্ৰীলংকাৰ তেলৰ নাটনি পূৰাবলৈ ভাৰতে পঠিয়াব পেট্রল-ডিজেল\nতেলৰ নাটনিৰ ফলত চৰকাৰে শিক্ষানুষ্ঠান, কাৰ্যালয় আদিকে ধৰি অনুষ্ঠান প্রতিষ্ঠানসমূহ অনির্দিষ্ট কাললৈ বন্ধ কৰাৰ নিৰ্দেশ জাৰী কৰিছে।\nড্ৰ'ৰে আৰম্ভ ভাৰতীয় মহিলা হকী দলৰ বিশ্বকাপৰ অভিযান\nভাৰতে পৰৱৰ্তী মেচখন কাইলৈ চীনৰ বিৰুদ্ধে অৱতীৰ্ণ হ'ব। একে সময়তে ইংলেণ্ডে নিউজিলেণ্ডৰ বিৰুদ্ধে খেলিব।\nআলিয়াই বেদনাত থাকিল চিঞৰি, কেটৰিনাই এবাৰো অনুভৱ নকৰিলে দুখ\nআলিয়াৰ ওপৰত কঠোৰ হৈ দেখাইছে\nআৰক্ষীৰ এনকাউণ্টাৰ ভুৱা আছিল\nমেট্ৰিকত প্ৰথম বিভাগত উত্তীৰ্ণই পাব ১৬ হাজাৰকৈ টকা\nভিভ’ৰ বিৰুদ্ধে কেইবাখনো ৰাজ্যৰ ৪৪ স্থানত ই ডিৰ তালাচী\nবানত নষ্ট বৰো ধানৰ খেতি\nৰাষ্ট্ৰপতি নিৰ্বাচনতো অসমত পৰিলক্ষিত নহ’ব বিৰোধী ঐক্য\nঅসমত পুনৰ উদ্বেগজনকভাৱে বৃদ্ধি পাইছে কভিডৰ সংক্ৰমণ\nডলাৰৰ তুলনাত টকাৰ মূল্য সৰ্বকালৰ সৰ্বনিম্ন\nকৰ্ণাটক উচ্চ ন্যায়ালয়ত আবেদন দাখিল কৰিলে টুইটাৰে,টুইটাৰক ভয় ভাবুকি দিয়াৰ অভিযোগ\nপ্ৰতিষ্ঠানটোৱে কৈছে যে সমল অৱৰোধ কৰাৰ আদেশ আইটি আইনৰ ধাৰা ৬৯ এ তকৈ পৃথক।\nThe CBI Wednesday toldaDelhi court that an Italian court order that there was no evidence of corruption in the case relating to AgustaWestland VVIP chopper deal was "full of error" and will not hold in Indian courts.\nItalian gunman injures6African immigrants in2hour shooting spree\nA lone Italian gunman wounded six African immigrants inatwo-hour drive-by shooting spree on Saturday inasmall Italian city where just days earlieraNigerian man was arrested in the gruesome killing ofateenager, officials said.\nPrime Minister Narendra Modi and his Italian counterpart Paolo Gentiloni today held extensive talks on ways to strengthen the bilateral political and economic relations.\nDev Patel to be honoured by L A Italia for 'Lion'\nDev Patel will receive award for best supporting actor for his performance in the film "Lion" at L A Italia Festival.\nAtleast 30 feared dead in avalanche in Italy\nUp to 30 people were feared to have died today after an Italian mountain hotel was engulfed byapowerful avalanche in the earthquake-ravaged centre of the country.\nAll Rights Reserved 2022 © The Janambhumi | Total visits : 84365308


August 2018 – Page 12 – ফটাঢোল\n“হেৰা, খেচখেচাই নাথাকিবা বুজিছা। এবাৰ ক’লো নহয় নালাগে, মুঠতে নালাগেই।” গালি শুনি নীৰাৰ মুখখন ওন্দোলি উঠিল। ধামকৈ বেডৰুমৰ দুৱাৰখন বন্ধ হ’ল। ময়ো বুজিলো ৰাতিৰ ভাত সাজ হাতৰপৰা গ’ল। যোৱা নাখাওঁ তোমাৰ হাতৰ ভাত। দত্তই নতুন গাড়ীৰ পাৰ্টি দিছে তালৈকে ওলাই গ’লো। পুৱা নীৰাৰ হাতৰ চাহকাপ নাপাম বুলিয়েই ভাবিছিলো। কিন্তু কি চমৎকাৰ! দেওবাৰ নোহোৱা স্বত্বেও মটৰ পনীৰ-পৰঠাৰে ডাঠ চাহকাপ লৈ মিচিকিয়া হাঁহিৰে নীৰা হাজিৰ। পোন্ধৰ বছৰীয়া বিবাহিত জীৱনৰ অভিজ্ঞতা মোৰ, কাম সিজাবলৈ নাৰীৰ নানানটা কিটিপৰ কথা জনা আছে। চাহ লুচী খোৱাৰ\nকৌতুক – মমীতা দাস\nআজিকালি ঘৰত বহি বহিয়েই মোবাইলৰ দ্বাৰাই সকলো বস্তু বুকিং কৰিব পৰা যায় বাবে পাপুৱে মিঠাইৰ বাবে হোটেল এখনলৈ ফোন কৰিলে। ক্ৰিং ক্ৰিং – হেল্ল’ মিষ্টিমুখৰ পৰা আপোনাক স্বাগতম। কওঁক আপোনাক কি ধৰণেৰে সহায় কৰিব পাৰো। আপোনাক মিঠাই লাগে যদি – ৰসগোল্লাৰ বাবে ১ টিপক। গোলাপ জামুৰ বাবে ২ টিপক। ৰসমোল্লাইৰ বাবে ৩ টিপক। লাড্ডুৰ বাবে ৪ টিপক। পাপুয়ে ৪ নং বুটামটো টিপিলে। এইবাৰ – বুন্দিয়াৰ লাড্ডুৰ বাবে ১ টিপক। নাৰিকলৰ লাড্ডুৰ বাবে ২ টিপক। গমৰ বাবে ৩ টিপক। পাপুৱে ১নং\nপ্ৰখৰ ৰ’দ। ৰ’দত ৰৈ ৰৈ পিঠিখন গৰম অঙঠাত সেকুতে চেলেকা চুবিয়া হৈ বখলা বখল হোৱা পাপৰ খনৰ নিচিনা হল। ঠেং দুটাইও গ্লুকোজ খাওঁ বুলি আন্দোলন কৰি আছে, চিধা নহয় হে নহয়। কিবা দেখোন জ্যামিতি বাকচটোৰ কোণ কেইটাৰ নিচিনা ভাঁজ লয়! ধুই চাল্লা এইটো আৰু জীৱন হ’ল নে? অৱশেষত মোৰ যত সব যন্ত্ৰণাৰ ওৰ পেলাই বুক কৰি থোৱা উবেৰ খন আহিল। মইও হাতেৰে স্বৰ্গ ঢুকি পোৱা যেন পালো। জাপমাৰি পিছৰ চিটত ঠেং মেলি আৰামত বহিলো, আহ কি ধুনীয়া জীৱনটো! পিছে মোৰ


Utpal Badol Baruah * উৎপল বাদল বৰুৱা: October 2017\nPosted by Utpal Badol Baruah at 10:14 AM No comments:\nPosted by Utpal Badol Baruah at 8:44 AM No comments:\nআমি যেতিয়া সৰু আছিলো, গণ-মাধ্যমৰ প্ৰধান উপাদান আছিল বাতৰি কাগজ আৰু আলোচনী ৷ প্ৰধানকৈ গুৱাহাটীৰ পৰাই প্ৰকাশ হোৱা অসমীয়া বাতৰি কাকতসমূহ আমি ডাঙৰ হোৱা মফচলীয়া নগৰসমুহত পাওঁতে আবেলি হৈছিলগৈ৷ লক্ষীমপুৰৰ কোনো কোনো ঠাইত হেনো পাছদিনাহে দৈনিক কাকতখন পাইছিলগৈ! আমাৰ ঘৰখন গুৱাহাটী আৰু কলিকতাৰ পৰা প্ৰকাশ হোৱা কেইবাখনো অসমীয়া আৰু বাংলা কাকত আলোচনীৰ নিয়মীয়া গ্ৰাহক আছিল ৷ অনাতাঁৰ সেৱা অসমত স্বাধীনতাৰ ঠিক পাছতে প্ৰসাৰ ঘটে যদিও সি সকলোৰে বাবে সমানে উপলব্ধ হোৱা নাছিল৷ ৰেডিঅ’ এটাৰ দাম যথেষ্ট আছিল আৰু সকলোৱে কিনিব পৰাৰ সামৰ্থৰ ভিতৰত নাছিল৷ সত্তৰৰ দশকৰ পাছতহে অনাঁতাৰ সেৱাৰ প্ৰচুৰ প্ৰসাৰ হোৱা দেখিছিলো৷\nশৈশৱ আৰু কৈশোৰৰ দিনবোৰত ৰেডিঅ’টোৱেই আছিল আমাৰ সৰু সৰু পঁজাবোৰৰ পৰা বিশ্বখনলৈ জুমি চাব পৰা একমাত্ৰ নিৰ্ভৰযোগ্য খিৰিকি, গণসংযোগৰ হাততে পোৱা শক্তিশালী মাধ্যম৷ ১৯৭৭ চনত জৰুৰীকালিন অৱস্থাৰ সময়ছোৱাত দেশৰ খবৰ লোৱাৰ উৎকন্ঠাত হঠাতে দেউতাই আমাৰ ঘৰলৈও কিনি আনিছিল ফিলিপছ্ কোম্বানিৰ এটা সৰু ৰেডিঅ’ ছেট, মডেলটোৰ নাম আছিল ‘জোৱান’৷ এফ. এম. বেণ্ড নাছিল৷ মিডিয়াম আৰু ছৰ্ট ৱেভ্‌ৰ সুবিধা থকা সেই অকণমানি যন্ত্ৰটোৱেই আমাৰ বাবে আছিল বিশ্বকোষ, সাংস্কৃতিক কেন্দ্ৰ আৰু মনোৰঞ্জনৰ প্ৰধান আহিলা৷ ইমান মগন আছিলো যে ডিব্ৰুগড় অনাতাঁৰ কেন্দ্ৰৰ পৰা প্ৰচাৰ হোৱা ‘সুৰৰ সাতসৰী’ আৰু গুৱাহাটীৰ পৰা প্ৰচাৰ হোৱা ‘কল্পতৰু’ শুনাৰ পৰা বঞ্চিত হম বুলি বৰিবাৰে ঘৰৰ পৰা আতঁৰিবলৈকে বেয়া পাইছিলো৷ ‘আইদেউৰ বুলনি’-ত দেৰ বজাত কেতিয়াবা নাটকো আহে যদিও আচলতে দুই বজাতহে নিৰ্ধাৰিত হৈ থাকে - আজিৰ নাট্যানুষ্ঠানৰ নিবেদন ....৷ চকুমুদি আপোনাভোলা হৈ শুনো, কল্পনাৰ জিয়াঁ ভ্ৰমি ফুৰে ৰেডিঅ’টোৰ মাতে মাতে! ৰাতিপুৱা চাৰে আঠ বজাত ‘গীতি-মালিকা’ দিলে মানে স্কুললৈ ওলোৱাৰ প্ৰথম পৰ্যায়, অন্তত গা-ধোৱা কামটো হৈ যাব লাগিব৷ তাৰ পাছতে আঞ্চলিক বাতৰি৷ তেতিয়ালৈকে যদি খোৱা হোৱা নাই –স্কুললৈ দেৰি হবই হব ৷ বেলিটো বা ঘড়ীটোতকৈ ৰেডিঅ’টো আছিল বেছি বিশ্বস্ত৷ গুৱাহাটীৰ পৰা প্ৰচাৰ হোৱা আঞ্চলিক বাতৰি পঢ়িছিল প্ৰধানকৈ দুজনলোকে – নীৰেন বৰুৱা আৰু অৱন বৰপূজাৰী ৷ দিল্লীৰ পৰা বাতৰি পঢ়াসকল আছিল – লিলিদাস মালিক, গুণ বৰুৱা, হিৰণ দত্ত, বিভা গোস্বামী আদি ! তেখেত সকলৰ মাতবোৰ ইমানেই চিনাকি আছিল যে প্ৰথম শব্দ ‘এইয়া আকাশবাণী’ বুলি কোৱাৰ লগে লগে পৰিৱেশকজনৰ নামটো আমি কৈ দিব পাৰিছিলো৷ ভবেন্দ্ৰনাথ শইকীয়া আৰু তৰুণ শইকীয়াৰ ৰেডিঅ’ নাটক শুনিবৰ বাবে চুবুৰীয়াসকলো একেঠাইতে গোট খাইছিলহি ৷ নাটক, সংগীতালেখ্য আৰু আন অনুষ্ঠানবোৰো সজাই পৰাই শ্ৰোতাৰ আগলৈ উলিয়াই আনিবৰ বাবে আকাশবাণীৰ কৰ্মকৰ্তাসকলে যে প্ৰচুৰ শ্ৰম কৰিছিল সেইকথা শ্ৰোতাই মৰ্মে মৰ্মে উপলব্ধি কৰিব পাৰিছিল৷ মই মেট্ৰিক পৰীক্ষাৰ বাবে সাজু হোৱাৰ সময়ত বিদ্যাৰ্থীৰ অনুষ্ঠানৰ পৰা যথেষ্ট উপকৃত হৈছিলো৷\nপিছে, সুদিন সদায় সুদিন হৈয়েই নাথাকে৷\n১৯৮২ চনত নতুন দিল্লীত ‘এছিয়াদ গেইমছ’ অনুষ্ঠিত হোৱাৰ সময়ত দূৰদৰ্শন সেৱাৰ প্ৰচুৰ প্ৰসাৰ ঘটে৷ তাৰ কিছুদিনৰ পিছতে ৰামায়ন চিৰিয়েলখন আৰম্ভ হোৱাৰ সময়ত সমগ্ৰ ভাৰতবৰ্ষত দূৰদৰ্শন অত্যন্ত জনপ্ৰিয় হবলৈ আৰম্ভ কৰিলে৷ ইয়াৰ আগতে দক্ষিণৰ ৰাজ্যকেইখনত হিন্দী ভাষাৰ অনুষ্ঠান কোনেও নাচাইছিল৷ লগে লগে ঘৰে ঘৰে থকা ৰেডিঅ’বোৰৰ ওপৰত ধূলি পৰিবলৈ ল’লে৷ ভিতৰত থকা বেটাৰী গেলি গ’ল৷ বহুতে ঘৰত কাম কৰা বা লাচনি-পাচনি কৰি সহায় কৰালোকক ৰেদিঅ’টো দান দিলে৷ এইখিনি সময়তে বহুতে অনাতাঁৰ সেৱাৰ মানৰ ওপৰতো প্ৰশ্ন তুলিলে৷ যিহওক, ৰেডিঅ’ হেৰাই নগ’ল৷ আমাৰ সমাজৰ অৰ্থনৈতিক বৈষম্যই সকলোকে সকলো সুবিধা সমানে নিদিয়ে৷ এচাম মানুহে ৰেডিঅ’ শুনিয়েই থাকিল৷ এচাম মানুহৰ মাজত ৰেডিঅ’ এতিয়াও গণসংযোগৰ এক শক্তিশালী মাধ্যম৷ টেলিভিছন, কেবল টিভি, ডি-টি-এইছ্ সেৱাত ছেনেলৰ পয়োভৰ, মোবাইল, ফে’চবুল, ৱাটছ্‌আপে অনাতাঁৰ সেৱালৈ যুগমীয়া বাধা কঢ়িয়াই আনিলে হয় কিন্তু নিঃশেষ কৰিব পৰা নাই আৰু নোৱাৰেও৷ ইতিমধ্যে অনাতাঁৰ সেৱাইও নৱৰূপ পাইছে৷ আগতে বতৰ বেয়া বা বিজুলী মাৰিলে ৰেডিঅ’ৰ মাতটোত প্ৰভাৱ পৰিছিল৷ এতিয়া নতুন পদ্ধতি আহিল৷ কম্পনাংকৰ দ্বাৰা (এফ্ এম্) প্ৰেৰিত মাত কথাত বতৰৰ প্ৰভাৱ নপৰে, সেয়ে ৰেডিঅ’ৰ মাত কথা এতিয়া পৰিষ্কাৰ ৷ ৰেডিঅ’ শুনিবলৈ অকল কাণদুখন হলেই হয়, চকুৰ দৰকাৰ নাই! গাড়ী চলাই গৈ থাকোতে যানজঁটত ঘন্টাৰ পাছত ঘন্টা আৱদ্ধ হৈ পৰিলে টেলিভিছন চাব নোৱাৰি, ফে’চবুক ৱাটছআপ কৰাটো বিপদজনক কিন্তু নিৰাপদে শুনি থাকিব পাৰি ৰেডিঅ’ৰ এফ্ এম্ বেণ্ড্‌৷ সাম্প্ৰতিক এফ্ এম্ সেৱা এটা লাভজনক ব্যৱসায় ৷ ক্ৰমশঃ ম্লান হবলৈ ধৰা ৰেডিঅ’ৰ গৰিমা যেন আকৌ ঘুৰি আহিছে৷ আকাশবাণী বিভাগেও এই ছেনেলসমুহৰ লগত ফেৰ মাৰি আগবাঢ়ি যাব পৰাকৈ আমোদজনক, চিন্তাকৰ্ষক, তথ্যপুৰ্ণ অনুষ্ঠান প্ৰস্তুত কৰিবলৈ লৈছে৷ এই অনুষ্ঠানসমুহ সমগ্ৰ বিশ্বতে ইন্টাৰনেটৰ দ্বাৰা শুনিব পৰাৰ সহজলভ্য উপায় ওলাইছে৷\nএসময়ত আমাৰ দিনটোৱেই আৰম্ভ হৈছিল ৰেডিঅৰ পুৱাৰ বন্দনাৰে ৷ বৰগীত- লোকগীতে দিনটোলৈ মনটোক এটা পৱিত্ৰতাৰ আৱেশ সানি দিছিল৷ ৰাতিপুৱাৰ কিছুমান সংবাদ আছিল অত্যন্ত তথ্যপূৰ্ণ, সাম্প্ৰতিক সময় বা ঘটনাৰ ওপৰত প্ৰতিষ্ঠিত৷ আন প্ৰয়োজনীয় অনুষ্ঠানসমূহ আছিল কৃষিৰ দিহা, বিজ্ঞান, সাহিত্য আৰু স্বাস্থ্য সম্পৰ্কীয়৷ তাৰোপৰি অসমৰ পাহাৰ-ভৈয়ামৰ জাতি জনজাতিৰ থলুৱা মাত-কথাৰে ৰেডিঅটোৱে দিনে নিশাই টক-টকাই আছিল৷ মনোৰঞ্জনধৰ্মী অনুষ্ঠানৰ ভিতৰত আছিল – মহেন্দ্ৰ বৰঠাকুৰৰ ৰচনা কৰা আৰু দুৰ্গেশ্বৰ বৰঠাকুৰে কৰা অভিনয়েৰে ‘নোকোৱাই ভাল’৷ ৰেডিঅ’ৰ ‘গোৱৰ্দ্ধন চৰিত’ শুনিয়েই মানুহে ইন্দ্ৰ বনিয়া আৰু চেতনা দাসক পতি-পত্নী বুলি ভাবিবলৈ লৈছিল৷ তৰুণ শইকীয়াৰ অপূৰ্ব স্বাদৰ আন এখন নাটক আছিল ‘ঘিনাই সাতোলাৰ ইতিবৃত্ত’৷ সেইখন নাটকত মূল চৰিত্ৰত দিলীপ শৰ্মাই কৰা অভিনয় আৰু তেখেতে দিয়া কন্ঠ পাহৰিব পৰা কথাই নহয়৷ ভবেন্দ্ৰনাথ শইকীয়া ছাৰৰ নাটক শুনিবলৈ (শান্তশিষ্ট –হৃষ্টপুষ্ট-মহাদুষ্ট, জোনাকিৰ বিয়া আদি) শুনিবলৈ সেই সময়ৰ শ্ৰোতাসকলে যি আগ্ৰহ দেখুৱাইছিল সেইয়া আছিল বিৰল৷ নীলু চক্ৰৱৰ্তী আছিল বেছিভাগ নাটকৰে প্ৰযোজক, অসমীয়া সমাজ জীৱনৰ ওপৰত গভীৰ জ্ঞান থকা চক্ৰৱতীৱে ৰেডিঅৰ নাটকৰ চৰিত্ৰ একোটাক প্ৰায় জীৱন্ত ৰূপ দিব পাৰিছিল৷ যুৱ-বাণী, চেমনীয়াৰ চঁৰা, অকণিৰ মেল আদি অনুষ্ঠান নিৰ্দ্দিষ্ট বয়সৰ শ্ৰোতাৰ বাবে বৰ উপযুক্ত আৰু ব্যৱহাৰিক দিশৰ পৰা অতি প্ৰয়োজনীয় আছিল৷ অৱনী বৰাৰ গলগলীয়া কণ্ঠস্বৰ আৰু বন্তি বৰপূজাৰীৰ অমিয়া মাত এতিয়াও কাণত বাজি থাকে৷ পিছৰ ফাললৈ অসীম কাজিৰ নেতৃত্বত ‘ফোন-ইন-কল্পতৰু’ আৰম্ভ হৈছিল৷ এইটো অনুষ্ঠানেও শ্ৰোতা সকলৰ মাজত যথেষ্ট জনপ্ৰিয়তা অৰ্জন কৰিছিল৷ তেনেকৈ নিয়মীয়াকৈ ৰেডিঅ শুনা অনেকেই কৌস্তুভমণি শইকীয়াৰ আমোদজনক ৰচনাৰ কথা মনত পেলায় ৷\nশৈশৱ আৰু কৈশোৰতে এৰি থৈ অহা গুৱাহাটী অনাতাঁৰ কেন্দ্ৰ মই আকৌ শুনিবলৈ লৈছো ৷ যোৱা কিছুদিন ধৰি মই আকাশবাণীৰ এটা এপ্লিকেচন যোগে (AIR) এটা অনুষ্ঠান প্ৰায় নিয়মীয়াকৈ শুনিবলৈ লৈছো৷ অনুষ্ঠানটোৰ নাম অভিলেখাগাৰৰ পৰা৷ অভিলেখাগাৰ মানে – Archive, এটা সুন্দৰ অসমীয়া প্ৰতিশব্দ৷ অনুষ্ঠানটো প্ৰযোজনা কৰে ইন্দ্ৰজিত দাসে৷ ইন্দ্ৰজিতৰ মাতটো ৰেডিঅ’ৰ বাবে বৰ উপযোগী, কথাটো সামান্য বঢ়াই এইদৰেও কব পাৰি যে তেওঁ যদি ৰেডিঅ’লৈ নাহিলহেঁতেন ৰেডিঅ’ বিভাগটোৰহে ক্ষতি হলহেঁতেন, কাৰণ ই হৈছে মূলতঃ শ্ৰব্য মাধ্যম, মাতটোৱেই মূল ! অনুষ্ঠানটো শুনিলে গম পোৱা যায় তাত নিহিত থকা তেওঁৰ পৰিশ্ৰমৰ কথা৷ অনুষ্ঠানটোৰ লগত নিশ্চয় অনাতাঁৰ কেন্দ্ৰৰ আৰু লোক জড়িত হৈ থাকে, সেই আটাইকেইজন লোকেই ধন্যবাদৰ পাত্ৰ ৷ বিশেষকৈ জন্মদিনৰ লগত সংগতি ৰাখি প্ৰস্তুত কৰা কেইবাটাও অনুষ্ঠান প্ৰতিজন অসমীয়া মানুহে শুনা উচিত৷ বুৰঞ্জীয়ে সহজেই সত্যৰ অপলাপ কৰিব পাৰে৷ আত্মকথা প্ৰায়েই অতিৰঞ্জিত হোৱা দেখা যায়৷ কিন্তু ইন্দ্ৰজিতৰ এই অনুষ্ঠানটো তেনে সংকীৰ্ণতাৰ পৰা বাহিৰত থকা যেন লাগে৷ কামৰ নমুনা, নিজেই নিজৰ বিষয়ে কোৱা কথা, তৃতীয় ব্যক্তিৰ অভিমত আদিৰ সন্তুলিত সংমিশ্ৰণে অনুষ্ঠানটো সুখশ্ৰাৱ্য, তথ্যপূৰ্ণ আৰু ৰুচীপূৰ্ণ কৰাৰ লগতে মিথ্যাচাৰৰ পৰা দূৰত ৰাখিছে বুলি কব পাৰি৷ ইতিমধ্যেই প্ৰচাৰ হোৱা পাৰ্বতী প্ৰসাদ বৰুৱা, ব্ৰজেন বৰুৱা, বিষ্ণুৰাভা, জ্যোতিপ্ৰসাদ আগৰৱালা, হীৰেণ ভট্টাচাৰ্য, তচদ্দুক ইউচুফ, ভবেন্দ্ৰনাথ শইকীয়া, লক্ষ্যধৰ চৌধূৰী, যোগেশ চন্দ্ৰ ভৰালী, চন্দ্ৰ চৌধুৰী, নলিনীধৰ ভট্টাচাৰ্য, ভূপেন হাজৰিকা, জয়ন্ত হাজৰিকা, মিহিৰ বৰদলৈ আৰু আব্দুল মজিদৰ জন্ম বা মৃত্যুৰ তাৰিখৰ লগত সংগতি ৰাখি প্ৰস্তুত কৰা আটাইকেইটা খণ্ড শ্ৰুতিমধুৰ হৈছে৷ এখন নিখূঁট আচঁনি আৰু নিৰ্ধাৰিত কৰ্মসীমাৰ (Framework) ভিতৰত এই অনুষ্ঠানটোৱে অসমীয়া ভাষা সাহিত্যৰ বাবে এক গুৰুত্বপুৰ্ণ কাম কৰিব পাৰিব বুলি মোৰ বিশ্বাস হৈছে৷\nঅসমত থাকি নিয়মীয়াকৈ ৰেডিঅ’ শুনা বহুলোকৰ পৰাও জানিব পাৰিছো আকাশবাণীৰ অনুষ্ঠানসমুহৰ বাবে ৰাইজে আকৌ আগ্ৰহ প্ৰকাশ কৰিবলৈ লৈছে৷ ব্যক্তিগত ৰেডিঅ’ চেনেলৰ লগত হোৱা প্ৰতিযোগিতাত এক নিদ্দিৰ্ষ্ট মানদণ্ডৰ তললৈ ননমাকৈয়ো আকাশবাণীয়ে নিজৰ গৰিমা অক্ষুন্ন ৰাখিব পাৰিব বুলি আমাৰ দৃঢ় বিশ্বাস আছে৷ অপ্ৰিয় হলেও সত্য যে ব্যক্তিগত মালিকৰ অধীনত থকা দুৰদৰ্শনৰ ব্যক্তিগত ছেনেলসমূহে ক্ৰমান্বয়ে বিশ্বাসযোগ্যতা হেৰুৱাবলৈ আৰম্ভ কৰিছে৷ খবৰৰ প্ৰকৃত সত্যাসত্য নিৰূপণ কৰিবলৈ কেইবাটাও ছেনেল একেলগে চোৱাটো অপৰিহাৰ্য হৈ পৰিছে৷ আকাশবাণীয়ে এই সুযোগতে নিজকে আকৌ গণ সংযোগৰ এক অপ্ৰমাদী নিৰ্ভৰযোগ্য মাধ্যম হিচাপে নিজকে প্ৰতিষ্ঠা কৰিবলৈ চেষ্টা কৰিব পাৰে৷\n(এই লেখাটো গৱেষণামুলক প্ৰৱন্ধ নহয়, মোৰ নিজৰ উপলব্ধি আৰু নিজ চিন্তাৰে প্ৰকাশ কৰা আত্মকথা বা অভিমতহে – লেখক, ফোন নম্বৰঃ ৯৯৫৮৮৯৫৭০৮)\nPosted by Utpal Badol Baruah at 10:26 AM No comments:\nPosted by Utpal Badol Baruah at 9:41 AM No comments:\nPosted by Utpal Badol Baruah at 9:36 PM No comments:\nPosted by Utpal Badol Baruah at 1:13 AM No comments:\nPosted by Utpal Badol Baruah at 12:16 AM No comments:\nজীৱন বাটৰ ৰসঃ চন্দ্ৰপেহা (২০) আঘোনগ’ল, পুহ মাহ আৰ...


শ্ৰেষ্ঠ টেষ্ট ক্ৰিকেটাৰৰ তালিকাত কিয় নাই পাকিস্তানী খেলুৱৈ ? পাকিস্তানৰ সৰ্বত্ৰে আই চি চিক সমালোচনা.... - Asomiya Pratidin - অসমীয়া প্ৰতিদিন | Highest Circulated Assamese News Paper & News Portal\nশ্ৰেষ্ঠ টেষ্ট ক্ৰিকেটাৰৰ তালিকাত কিয় নাই পাকিস্তানী খেলুৱৈ ? পাকিস্তানৰ সৰ্বত্ৰে আই চি চিক সমালোচনা….\nBy অসমীয়া প্ৰতিদিন on December 29, 2021\nডিজিটেল ডেস্কঃ আই চি চি য়ে চলিত বৰ্ষৰ শ্ৰেষ্ঠ টেষ্ট ক্ৰিকেটাৰৰ বাবে মনোনীত ক্ৰিকেটাৰৰ তালিকা প্ৰকাশ কৰিছে। চলিত বৰ্ষৰ শ্ৰেষ্ঠ টেষ্ট ক্ৰিকেটাৰজন নিৰ্বাচিত কৰিবলৈ প্ৰস্তুতি চলাইছে আই চি চিয়ে। ২০২১ বৰ্ষৰ শ্ৰেষ্ঠ টেষ্ট ক্ৰিকেটাৰৰ বাবে ইতিমধ্যে ৪ জন ক্ৰিকেটাৰৰ নাম মনোনীত কৰা হৈছে। এই ৪ জন ক্ৰিকেটাৰৰ মাজত আছে ভাৰতৰ ৰবিচন্দ্ৰন অশ্বিনো। শ্ৰেষ্ঠ টেষ্ট ক্ৰিকেটাৰৰ বাবে মনোনীত হোৱা আন ৩ গৰাকী ক্ৰিকেটাৰ ক্ৰমে ইংলেণ্ডৰ অধিনায়ক জো ৰুট, নিউজিলেণ্ডৰ কাইল জেমছন আৰু শ্ৰীলংকাৰ দিমুথ কৰুণাৰত্নে।\nআই চি চিয়ে এই তালিকা প্ৰকাশ কৰাৰ পিছতে পাকিস্তানৰ ক্ৰিকেট অনুৰাগী, ক্ৰিকেট প্ৰশাসক আৰু প্ৰাক্তন ক্ৰিকেটাৰকে ধৰি সকলোৱে আই চি চিক সমালোচনা কৰিছে। পাকিস্তানৰ এইসকল সমালোচকে চলিত বৰ্ষৰ শ্ৰেষ্ঠ টেষ্ট ক্ৰিকেটাৰৰ দৌৰত এজনো পাকিস্তানী ক্ৰিকেটাৰে স্থান লাভ নকৰাৰ বাবেই আই চি চিক আক্ৰমণৰ লক্ষ্য কৰি লৈছে।\nপাকিস্তানী ক্ৰীড়া সাংবাদিকসকলে প্ৰশ্ন উত্থাপিত কৰিছে কিয় পাকিস্তানৰ এজনো টেষ্ট ক্ৰিকেটাৰক এই বঁটাৰ বাবে মনোনীত কৰা নহ’ল? পাকিস্তানৰ ক্ৰীড়া সাংবাদিক চাজ চাদিকে দেশখনৰ পেচ বলাৰ শ্বাহিন আফ্ৰিদীক তালিকাত স্থান নিদিয়াৰ বাবে সমালোচনা কৰিছে। তেওঁ লিখিছে, ৪ জন খেলুৱৈক আই চি চি টেষ্ট প্লেয়াৰ অফ দা ইয়েৰৰ বাবে মনোনীত কৰা হৈছে। জো ৰুট, আৰ অশ্বিন, কাইল জেমিচন আৰু দিমুথ কৰুণাৰত্নে এই বঁটাৰ বাবে মনোনীত হৈছে। মই আচৰিত যে এই বছৰ অশ্বিনৰ পিছত টেষ্টত সৰ্বাধিক ৪৭ টা উইকেট দখল কৰা শ্বাহিন আফ্ৰিদী তালিকাত নাই।\nদেশখনৰ আন এজন ক্ৰীড়া সাংবাদিক আৰ্শলান সিদ্দিকীয়েও আই চি চিৰ এই তালিকাক লৈ প্ৰশ্ন উত্থাপন কৰিছে। তেওঁৰ মতে, শ্বাহিন আফ্ৰিদীয়ে ২০২১ চনত সুন্দৰ বলিং কৰিছিল। ৯ খন টেষ্টত ৪৭ টা উইকেট দখল কৰিছিল। শ্বাহিন শ্বাহ আফ্ৰিদীয়ো এই বছৰ অশ্বিনৰ পিছত দ্বিতীয় সৰ্বাধিক উইকেট সংগ্ৰহকাৰী। তথাপিও তেওঁক মনোনয়নৰ বাবে যোগ্য বুলি গণ্য কৰা হোৱা নাই।\nআনহাতে, হাছান আলীৰ নাম তালিকাত নথকাটোও আচৰিত। তেওঁ ৮ খন খেলত ১৬.০৭ গড়ে মুঠ ৪১ টা উইকেট দখল কৰিছে। তেওঁৰ গড় অশ্বিন (১৬.৬৭) আৰু শ্বাহিন আফ্ৰিদী (১৭.০৬)তকৈও ভাল। অশ্বিনে ২০২১ চনত এতিয়ালৈকে ৫২ টা উইকেট দখল কৰিছে। এইদৰেই এতিয়া পাকিস্তানত আই চি চিয়ে প্ৰকাশ কৰা শ্ৰেষ্ঠ টেষ্ট খেলুৱৈৰ তালিকাক লৈ সমালোচনা হৈছে।\nআই চি চিৰ মতে, অশ্বিনে এই বছৰ ৮ খন মেচত ৫২ টা উইকেট দখল কৰিছে। তেওঁ ২৮ তকৈ অধিক গড়ে ৩৩৭ ৰাণ সংগ্ৰহ কৰিছে। ইয়াত এটা শতিক অন্তৰ্ভুক্ত আছে। অশ্বিনে অলপতে নিউজিলেণ্ডৰ বিৰুদ্ধে ঘৰুৱা শৃংখলাৰ ২ খন মেচত ১৪ টা উইকেট দখল কৰিছে আৰু টেষ্টত ভাৰতৰ হৈ তৃতীয় সৰ্বাধিক উইকেট সংগ্ৰহকাৰী হৈছে।


আন্তৰ্জাতিক পটাছ প্ৰতিষ্ঠানে সৌৰাষ্ট্ৰ অঞ্চলত বিটি কপাহৰ উৎপাদন আৰু মানদণ্ড বৃদ্ধিৰ বাবে পটাছিয়ামৰ ব্যৱস্থাপনাৰ ওপৰত ৱেবিনাৰ অনুষ্ঠিত কৰে\nMonday, 27 September 2021 11:01 AM\nভাৰতৰ IPl সমন্বয়ক ড০ আদি পাৰেলমান আৰু জুনাগড় কৃষি বিশ্ববিদ্যালয়ৰ সহকাৰী অধ্যাপক ড. এইচ.এল. শকাৰৱাদিয়া আন্তৰ্জাতিক পটাছ ইনষ্টিটিউটে (IPI) কৃষি জাগৰণৰ ফেচবুক পেজত "বিশেষকৈ ভাৰতৰ সৌৰাষ্ট্ৰ অঞ্চলত বিটি কটনৰ উৎপাদন আৰু মানদণ্ড সৰ্বাধিক কৰাৰ বাবে পটাছিয়ামৰ ব্যৱস্থাপনা" সম্পৰ্কে এটা ফেচবুক লাইভ অনুষ্ঠিত কৰিছিল।\nএই লাইভ আলোচনাত দুইজন বিশিষ্ট বক্তাই বিশেষভাৱে ব্যাখ্যা আগবঢ়াইছিল। আন্তৰ্জাতিক পটাছ ইনষ্টিটিউটৰ ড০ আদি পাৰেলমেনে ভাৰতত আইপিআইৰ বিভিন্ন পদক্ষেপৰ বিষয়ে বৰ্ণনা কৰিছে। তেওঁ IPIত ভাৰতৰ সমন্বয়ক হিচাপে কার্য্যনির্বাহ কৰি আছে।\nঅনুষ্ঠানটোৰ আন এজন বক্তা কৃষি ৰসায়ন বিজ্ঞান আৰু মাটি বিজ্ঞান বিভাগৰ সহকাৰী অধ্যাপক ড০ এইচ.এল. শকাৰৱাদিয়াই ও সৌৰাষ্ট্ৰ অঞ্চলত পটাছিয়াম ব্যৱস্থাপনা বিষয়ে ব্যাখ্যা আগবঢ়াইছিল, তেওঁ সৌৰাষ্ট্ৰ অঞ্চলত অৱস্থিত বিভিন্ন গৱেষণাৰ ওপৰত ব্যাপকভাৱে কাম কৰি আছে।\nএইটো এটা অতি আন্তঃক্ৰিয়ামূলক আৰু আকৰ্ষণীয় আলোচনা আছিল য'ত সমগ্ৰ ভাৰতৰ মানুহে অংশগ্ৰহণ কৰিছিল। আপুনিও কৃষি জাগৰণৰ ফেচবুক পৃষ্ঠাত এই আলোচনাটো চাব পাৰে।\nজুনাগড় কৃষি বিশ্ববিদ্যালয়ে সৌৰাষ্ট্ৰ অঞ্চলত বিটি কপাহৰ উৎপাদন আৰু মানদণ্ড সৰ্বাধিক কৰাৰ বাবে পটাছিয়ামৰ ব্যৱস্থাপনাৰ ওপৰত আন্তৰ্জাতিক পটাছ ইনষ্টিটিউটৰ (IPI) পৃষ্ঠপোষকতাত এক গৱেষণা সম্পন্ন কৰিছিল।\nইয়াত কোনো সন্দেহ নাই যে কপাহ হৈছে দেশৰ আটাইতকৈ গুৰুত্বপূৰ্ণ আঁহ শস্যবোৰৰ ভিতৰত এটা যাৰ খেতি ভাৰতত ১০.৮৫ নিযুত হেক্টৰ ভূমিত কৰা হয়। ভাৰত হৈছে বিশ্বৰ দ্বিতীয় সৰ্ববৃহৎ কটন উৎপাদক। কেৱল গুজৰাটতে ইয়াৰ খেতি প্ৰায় ২.৬৫ নিযুত হেক্টৰ এলেকাত কৰা হয় আৰু উৎপাদন ৮৬.১৬ লাখ টন হয়।\nতথাপিও বিভিন্ন কাৰণ যেনে- মনোক্ৰপিং অনুশীলন, মাটিৰ উৰ্বৰতাৰ স্থিতি হ্ৰাস, বৰোপণ আৰু পুষ্টিৰ ভাৰসাম্যহীনতা আদিৰ ফলত কপাহৰ সৰ্বাধিক উৎপাদনৰ সম্ভাৱনা কমি গৈছে।\nশস্যৰ উৎপাদন বৃদ্ধি কৰাৰ বাবে পটাছিয়াম গুৰুত্বপূৰ্ণ:\nই শিপাৰ বিকাশ প্রক্রিয়া উন্নত কৰে আৰু কিছু পৰিমানে পানীৰ অভাৱ দূৰ কৰে।\nপটাছিয়ামৰ গুৰুত্ব উদ্ভিদত ইয়াৰ একাধিক: ই প্ৰ'টিন, ভিটামিন, ষ্টাৰ্চ আৰু চেলুলোজৰ সংশ্লেষণত অন্তৰ্ভুক্ত থাকে, যিয়ে স্বাভাৱিক উদ্ভিদৰ বিপাক, উদ্ভিদৰ বিকাশ আৰু শক্তিশালী কোষকলা গঠন নিশ্চিত কৰে আৰু শস্যৰ গুনগত মানদণ্ডও উন্নত কৰে।\nউদ্ভিদৰ বিকাশত অন্তৰ্ভুক্ত কমেও 60 টা এনজাইম সক্ৰিয় কৰে।\nপটাছিয়ামৰ দ্বাৰা বৃদ্ধি হোৱা মাহজাতীয় শস্যত শ্বেতসাৰ আৰু চেনী উৎপাদনে শিপাৰ ওপৰত বাস কৰা সহজীৱী বেক্টেৰিয়াক লাভান্বিত কৰে আৰু এনেদৰে নাইট্ৰজেনৰ স্থিৰতা উন্নত কৰে।\nই সালোক সংশ্লেষণ, পানী আৰু পুষ্টি পৰিবহন আৰু উদ্ভিদ শীতলকৰণৰ বাবে অত্যাৱশ্যকীয় ষ্টোমাটা মুক্ত কৰা আৰু বন্ধ কৰা নিয়ন্ত্ৰণ কৰে।\nই শ্বেতসাৰ গঠন আৰু শৰ্কৰাৰ উৎপাদন আৰু স্থানান্তৰত এক অত্যাৱশ্যকীয় ভূমিকা পালন কৰে। সেয়েহে পটাছিয়াম হৈছে কাৰ্বোহাইড্ৰেট সমৃদ্ধ শস্য যেনে কুঁহিয়াৰ, আলু আৰু বীটৰ বাবে বিশেষ মূল্যৱান।\nকপাহত পটাছিয়ামৰ অভাৱ:\nঅন্যান্য কৃষি শস্যতকৈ কপাহৰ শস্যত পটাছিয়ামৰ অভাৱ অধিক সচৰাচৰ হয়। ই প্ৰাৰম্ভিককালত প্ৰথমে পুৰণি পাতবোৰ প্ৰভাৱিত কৰে।\nপাতৰ চাৰিওফালে আৰু শিৰাৰ মাজত অসংখ্য হালধীয়া বগা দাগ বিলাগ মুগা দাগলৈ পৰিৱৰ্তন হোৱাটো কপাহৰ আটাইতকৈ ব্যাপক পটাছিয়ামৰ অভাৱৰ লক্ষণ।\nপাতৰ মুৰ আৰু চাৰিও কাষৰ তল ফালৰ পৰা কেঁকুৰা দি আহি আৰু অৱশেষত গোটেই পাত মামৰ ৰঙৰ, ভঙ্গুৰ হৈ পৰে আৰু অকালতে সৰি পৰে।\nপটাছিয়ামৰ অভাৱ নিম্ন ক্লোৰোফিল সমল, সালোক সংশ্লেষণ হ্ৰাস হোৱাৰ সৈতেও ওতঃপ্ৰোতভাৱে সম্পৰ্কিত আৰু চেকাৰাইড স্থানান্তৰ সীমিত কৰে যিয়ে আঁহৰ দৈৰ্ঘ্য আৰু গৌণবেৰৰ ডাঠৰ ওপৰত নেতিবাচক প্ৰভাৱ পেলায়।\nজুনাগড় কৃষি বিশ্ববিদ্যালয়ৰ দ্বাৰা সৌৰাষ্ট্ৰৰ3খন পৃথক জিলা যেনে - জুনাগড়, জামনগৰ আৰু ৰাজকোটত আই.পি.আইৰ সহযোগত ব্যাপকভাৱে গৱেষণা কৰা হৈছিল।\nপটাছিয়াম সাৰৰ জৰিয়তে বিভিন্ন যত্ন লোৱা হৈছিল আৰু সেইবোৰৰ প্ৰভাৱ আৰু বিভিন্ন গুণাগুণৰ ওপৰত অধ্যয়ন কৰা হৈছিল যেনে:\nবীজ কপাহৰ উৎপাদন\nপ্ৰ'টিনৰ সমল ইত্যাদি\nউদ্ভিদবোৰত অস্মো-নিয়ন্ত্ৰণ প্ৰক্ৰিয়াত পটাছিয়ামে এক গুৰুত্বপূৰ্ণ ভূমিকা পালন কৰে, যি জৈৱীয় আৰু অজৈৱিক চাপৰ বিপৰীতে শস্যৰ বৃদ্ধি আৰু বিকাশৰ বাবে সহায়ক, অর্থাৎ ই শস্যৰ উৎপাদন আৰু মানদণ্ড বৃদ্ধি কৰে।\nএইটো সিদ্ধান্তত উপনীত হ'ব পাৰি যে মূলগত2টা সমান বিভাজনত 150 কিগ্ৰা/হেক্টৰত পটাছিয়াম প্ৰয়োগ কৰা আৰু 30 DAS + 2% (প্ৰতি লিটাৰত 20 গ্ৰাম) প্ৰয়োগ কৰাটো কপাহৰ উৎপাদন আৰু মানদণ্ড সৰ্বাধিক কৰাত সহায়ক।\nপানীত দ্ৰৱণীয় সাৰৰ ফলিয়াৰ স্প্ৰে ষ্টাৰ্টাৰ এনপিকে 11: 36: 24 ত 45 আৰু বুষ্টাৰ এনপিকে 08: 75 DASত 16:39 আৰু লগতে অনুমোদিত পালিৰ সৈতে 240 কিগ্ৰা এন/হেক্টৰত বৃদ্ধি, উৎপাদন গুণ আৰু কপাহৰ মানদণ্ড যথেষ্ট বৃদ্ধি কৰে।\nImportance of potassium for high yielding in cotton Fartilizer ICL fartilizer Assam Farming news Krishi Jagran Assam


হতাশাৰ পৰা মুক্তি পাবলৈ কি কি কৰিব? | Asom Live 24\nহতাশাৰ পৰা মুক্তি পাবলৈ কি কি কৰিব?\nহতাশাৰ পৰা বাচিবলৈ আপুনি জিমলৈ ন’গলেও হ’ব বা গধুৰ ওজন হাতত তুলি ন’ললেও হ’ব। সামান্য পৰিমাণে দ্ৰুত গতিত খোজ কাঢ়িয়েই মানসিক অশান্তি দূৰ কৰিব পাৰব আপুনি (Mental health tips), এটা অধ্যয়নত প্ৰকাশ পাইছে এই কথা।\nবৰ্তমান প্ৰজন্মৰ মাজত হতাশাগ্ৰস্তাতাই বাৰুকৈয়ে শিপাইছে (depression in youths)। এই হতাশাৰ চিকাৰ হৈ বহুতে বহু সময়ত নানা ধৰণৰ সিদ্ধান্তৰে নিজৰ জীৱন ধ্বংস কৰি পেলাইছে। আজি কালি হতাশা, মানসিক অশান্তি এইবোৰৰ ওপৰত সকলোৱে মুকলিকৈ আলোচনা কৰিবলৈ লৈছে (Awareness program on depression)।\nঅলপতে কেমব্ৰিজ আৰু চিডনী বিশ্ববিদ্যালয়কে ধৰি আন্তৰ্জাতিক গৱেষকৰ এটা দলে হতাশা দবৰ কৰাৰ ওপৰত এক অধ্যয়ন চলাইছিল। দলটোৰ নেতৃত্বত কৰা অধ্যয়নটোত দেখুওৱা হৈছে যে সপ্তাহত প্ৰায় ১.২৫ ঘণ্টা দ্ৰুতগতিত খোজ কাঢ়িলে ব্যায়াম নকৰাকৈয়ে হতাশাৰ আশংকা ১৮ শতাংশ হ্ৰাস হ’ব পাৰে (how to fight with depression)।\nজেএএমএ মনোৰোগ বিজ্ঞান আলোচনীত প্ৰকাশিত কাকতখনত, অধ্যয়নটোৰ লেখকসকলে প্ৰকাশ কৰিছিল, ‘‘বেছিভাগ লাভালাভ তেতিয়া অনুভৱ কৰা হয় যেতিয়া কোনো কাৰ্যকলাপ নকৰাকৈ থকাৰ পিছত যিকোনো এটা কাৰ্যকলাপ নিয়মীয়াকৈ কৰিবলৈ লোৱা হয়৷’’\nদলটোৱে হতাশা হ্ৰাস কৰিবলৈ কিমান ব্যায়ামৰ প্ৰয়োজন সেইয়া নিৰ্ধাৰণ কৰিব বিচাৰিছিল। তাৰ বাবে তেওঁলোকে ১৫ টা অধ্যয়নৰ মেটা-বিশ্লেষণ কৰিবলৈ ১৯০,০০০ ৰো অধিক লোকক অন্তৰ্ভুক্ত কৰিছিল। তেওঁলোকে লাভ কৰা ফলাফলবোৰে দেখুৱাইছিল যে ‘‘নিয়মীয়াকৈ হাতত লোৱা এটা কাম যি প্ৰতি সপ্তাহত ২.৫ ঘণ্টাত দ্ৰুত খোজ কঢ়াৰ সৈতে সমান হয় ই হতাশাৰ আশংকা ২৫ শতাংশলৈ কম কৰে৷’’\nইয়েল বিশ্ববিদ্যালয়ৰ মনোৰোগ বিজ্ঞানৰ সহকাৰী অধ্যাপক লেখক এডাম চেক্ৰাউডে চিএনএনক কৈছিল, ‘‘সপ্তাহত মাত্ৰ তিনিবাৰকৈ খোজ কাঢ়িলেও সেইসকল লোকৰ ব্যায়াম নকৰা মানুহতকৈ মানসিক স্বাস্থ্য উন্নত হৈ থাকে। ২০১৮ চনৰ এক অধ্যয়নত দেখা গৈছে যে সপ্তাহত তিনিৰ পৰা পাঁচবাৰ ৪৫ মিনিটৰ সময়ৰ বাবে ব্যায়াম কৰাটো মানসিক স্বাস্থ্য উন্নত কৰাৰ বাবে আটাইতকৈ লাভজনক (Benefits of walking)। আনকি ঘৰুৱা কাম কৰিলেও মানসিক অশান্তি প্ৰায় ১০ শতাংশলৈ হ্ৰাস হয় বুলি অধ্যয়নটোত প্ৰকাশ পাইছিল।\nলগতে পঢ়ক ডেভিদ বেকহামৰ ১৩.৭৪ কোটি মূল্যৰ যৌনাংগাকৃতিৰ পুতলা উপহাৰ পত্নী ভিক্টোৰিয়ালৈ!\n২০২০ চনত প্ৰকাশিত আন এটা অধ্যয়নত দেখা গৈছিল যে আনকি মৃদু ব্যায়ামেও শিশুসকলক হতাশাত আক্ৰান্ত হোৱাৰ পৰা সুৰক্ষিত কৰি ৰাখিছিল। ২০২০ চনৰ এক অধ্যয়নত দেখুওৱা হৈছিল যে ১২ বছৰ বয়সত প্ৰতিদিনে কৰা ৬০ মিনিটৰ কাৰ্যকলাপে ১৮ বছৰ বয়সত হ’ব পৰা হতাশাৰ পৰিমাণ ১০ শতাংশলৈ হ্ৰাস কৰাৰ সৈতে সম্পৰ্কিত।\nCNNএ প্ৰকাশ কৰা প্ৰতিবেদন অনুসৰি এনেধৰণৰ কাৰ্য কলাপবোৰৰ ভিতৰত আছিল দৌৰা, বাইক চলোৱা আৰু খোজ কঢ়া। তাৰ সমান্তৰালকৈ ঘৰুৱা কাম কৰা, পেইণ্টিং কৰা, বাদ্যযন্ত্ৰ বজোৱা ইত্যাদি।\nTags: asom live 24assam ka tazza khabarassam live 24axom live 24axom live 24 digitalbest news channel in assamBest news channel of assamBest News Portal in Assamdepressionmental health


অসমীয়া কৃষ্টিৰ চমু আভাস (৩) | নীলা চৰাই: অনলাইন অসমীয়া সাহিত্য, কবিতা, গল্প, প্ৰবন্ধ\nঅসমীয়া কৃষ্টিৰ চমু আভাস (৩)\nAugust 15, 2012 November 19, 2016 বিষ্ণুপ্ৰসাদ ৰাভা2Comments অসমীয়া কৃষ্টি, বিষ্ণুপ্ৰসাদ ৰাভা, সংস্কৃতি\nপ্ৰাগজ্যোতিষপুৰ, ডিমাপুৰ, পথিমীনগৰ, হাৰূপেশ্বৰ আদি নগৰ পত্তনৰ লগে লগে লিখন-কলাৰ বিশেষ বিস্তাৰ হোৱাৰ পাছত অসমতো প্ৰগতিৰ দ্ৰুতগতি হ’ব ধৰিলে; এই লিখন-কলা আদিম সভ্যতাৰ কালত কি আছিল ক’ব নোৱাৰোঁ, তথাপি ‘লুংডিং’ (লামডিং) অঞ্চলৰ বৰলাংফেৰ আবাসী এজন ডিমাছা কছাৰীয়ে মোক যিকেইটা আখৰ দেখুৱাইছিল তাৰ পৰা বুজা যায় যে আদিম অসমতো সুকীয়া আখৰ আছিল। শেহত সংস্কৃত প্ৰকৃতিৰো প্ৰচলন অসমত হৈছিল, কিন্তু শেহত যেতিয়া গোটেই ভাৰতবৰ্ষ জুৰি বৌদ্ধ ধৰ্ম বিয়পি পৰিল আৰু অসমত তন্ত্ৰ-মন্ত্ৰৰ প্ৰসাৰ হ’ল; সেই এটা যানৰ তন্ত্ৰ-মন্ত্ৰ গুপুতিয়াকৈ ৰাখিবৰ কাৰণে তন্ত্ৰ-মন্ত্ৰৰ কেন্দ্ৰস্থল কামাখ্যাত এবিধ বৰ্ণমালাৰ সৃষ্টি হ’ল। শেহত বৰ্ণমালাই অসম আৰু বঙ্গত নিজভাষাৰ বৰ্ণমালা বুলি পৰিচিত হ’ল। সেই বৰ্ণমালা অসমীয়া আৰু বঙালী ভাষাত আজিও চলি আহিছে। যি কি নহওক, সংস্কৃত সাহিত্যই অসমত এটা নতুন সভ্যতাৰ ঢৌ আনিলে। নৰকাসুৰে অসমৰ শ্ৰেণীহীন, জাতিহীন গোষ্ঠী সমাজ ভাঙিলে হয়, কিন্তু সেই বিদেশী আসুৰীয় সংস্কৃতি তেতিয়াৰ অসমত টনকিয়াল হ’ব নাপালে। কাৰণ তেতিয়া অসমত তথা কামৰূপত আদিম সভ্যতাৰ আদিম দেৱতা ‘শিব্ৰই’ বা শিৱৰ আধিপত্য এই সংস্কৃতিয়ে গুচাব নোৱাৰিলে। শেষত দ্বাৰকাৰ পৰা শ্ৰীকৃষ্ণ আহিল। নৰকাসুৰক বধ কৰি তেওঁৰ পুত্ৰ ভগদত্তক ৰজা পাতি নিজৰ কৃতজ্ঞ কৰি ৰাখি ষোল হেজাৰ অসমীয়া গোপিনী গাভৰুক নিজ ঠাইলৈ লৈ গ’ল। সেই শ্ৰীকৃষ্ণই সৌমাৰৰ পৰা ভীষ্মক জীয়ৰী ৰুক্মিণী আইদেউক হৰি নিলে আৰু সেই শ্ৰীকৃষ্ণৰ নাতিয়েক অনিৰুদ্ধই বানৰ জীয়ৰী শোণিত কুঁৱৰী ঊষাদেৱীক গন্ধৰ্ব্ব মতে বিবাহ কৰিলে। এইদৰে অসমৰ আদিমবাসীসকলৰ লগত সম্বন্ধ পাতি শ্ৰীকৃষ্ণই পোনপোনতে বৈষ্ণৱ ধৰ্ম্ম প্ৰচাৰ কৰিলে আৰু নতুন সভ্যতা আৰু সংস্কৃতি স্থাপন কৰিলে। তেতিয়াৰ পৰা বৰ্ণ বৈষম্য হ’ল। জাতিভেদ সৃষ্টি হ’ল। আদিম জাতিহীন, শ্ৰেণীহীন গোষ্ঠী-সমাজ চুৰ্মাৰ হ’ল। এনে পৰিৱৰ্ত্তন হ’লেও লিখন কলাৰ প্ৰকাশৰ লগে লগে নানা ঘাত-প্ৰতিঘাতৰ মাজেদিও অসমৰ কৃষ্টি আৰু সভ্যতা এটা বিশেষ গঢ় লৈ প্ৰগতিৰ বাটত দ্ৰুত গতিৰে আগুৱাবলৈ ধৰিলে।\nএই অসুৰ বংশৰে শেষ ৰজা কুমাৰ ভাস্কৰ বৰ্ম্মনৰ দিনৰ অসমীয়া কৃষ্টিৰ চূড়ান্ত আভাস পোৱা যায়। কুমাৰ ভাস্কৰ বৰ্ম্মনে মগধৰ ৰজা হৰ্ষবৰ্দ্ধনৰ লগত বন্ধুত্ব পাতিবৰ কাৰণে তেওঁৰ পৰম বিশ্বাসী হংসবেগ নামৰ দূত এজনৰ লগত আভোগ ছত্ৰ হীৰা-মুকুতা পতোৱা বহুমূলীয়া অলঙ্কাৰ, ৰজাৰ মুকুটৰ ওপৰত পতাবৰ উপযুক্ত উজ্জ্বল মণি, ডিঙিত পিন্ধা কেইডালমান মহামূল্য হাৰ, নানা তৰহৰ ৰং বুলোৱা চিত্ৰিত বেতৰ জপাৰ ভিতৰত নিয়া ধুনীয়া ধুনীয়া বগা ৰেচমী কাপোৰ, ঝিনুক শঙ্খ আৰু ‘মচ’ নামৰ মণিৰ পানপাত্ৰ, কৃষ্ণসাৰ পহুৰ ছালৰ সোণ খটোৱা সঁজুলি, ভূৰ্জ্জপত্ৰৰ দৰে মিহি আৰু কোমল কৌষেয় বস্ত্ৰ (এডি, মুগা, পাট), কোমল আৰু চিত্ৰ-বিচিত্ৰ কাপোৰেৰে সজা হৰিণ পহুৰ আকৃতিৰ গাৰু, আন আন শোৱা সঁজুলি, নীল পীত বৰণৰ সুন্দৰ ধুনীয়া কাপোৰৰ পৰা বেতেৰে সজা বহা আসন, সদুপদেশপূৰ্ণ সাঁচিপতীয়া পুথি, তামোল গছৰ পাতেৰে সজা টোমৰ ভিতৰত নিয়া বগা-ৰঙচুৱা-সেউজীয়া বৰণৰ ফল, এবিধ গছৰ পাতেৰে আৰু বাঁহেৰে সজা পাত্ৰৰ ভিতৰত নিয়া অতি সুগন্ধি আৰু সোৱাদেৰে আমৰ ৰস, অগৰু তেল, পাট কাপোৰৰ মোনাত সুমুৱাই নিয়া ক’লা অগৰু, হৰি চন্দন, বৰষুণৰ শিলৰ দৰে বগা কৰ্পূৰ, মৃগনাভি কস্তুৰী, নানা বিধ ফল, ককোল গছৰ পাত, লং গছৰ ফুলকুমলীয়া পাত আৰু জাইফল থোপা, জুলীয়া গুড়ৰ কলহ, বগা আৰু ক’লা চোৱৰ, ছবি আঁকিবলৈ তুলি, নানা ৰঙৰ মহীৰে ভৰা মহীচুঙা, কেতবোৰ অঁকা ছবি, পৰিষ্কাৰ অঙ্কনযোগ্য পট, গলত শিকলি লগোৱা কিন্নৰ জাতীয় মানুহ এযোৰ, এযোৰ বনমানুহ, দুটা জলমানুহ, পোৱালী মণিৰ পিজৰাৰ ভিতৰত সুমুৱাই নিয়া এহাল চাকৈচকোৱা, কস্তুৰী মৃগ, সোণৰ পানী চিত্ৰত ‘বেতৰ পিজৰা’ৰ ভিতৰত নিয়া মাত লোৱা ভাটৌ, মইনা আদি চৰাই, গজমুকুতা খটোৱা হাতীদাঁতৰ কণ্ডল ইত্যাদি যিবিলাক উপঢৌকন পঠিয়াইছিল, সেই উপঢৌকনবিলাকে নিশ্চয় তেতিয়াৰ অসমীয়া কৃষ্টি আৰু সভ্যতাৰ যথেষ্ট চিনাকি দিছিল। আজিও ‘হৰ্ষ-চৰিত’ পঢ়িলে প্ৰকৃত অসমীয়াৰ বুকু ফুলি উঠে। এই ভাস্কৰ বৰ্ম্মনৰ দিনতে প্ৰথম সংস্কৃত ভাষাত অসমীয়া ঠাচৰ আখৰেৰে লিখা তমৰ ফলি আৰু নালন্দা বিশ্ববিদ্যালয়ত নিজ নাম মৰা শিল-মোহৰ পোৱা যায় আৰু সেইবিলাক পঢ়ি ভাস্কৰ বৰ্ম্মনৰ আদি পুৰুষৰ সমসাময়িক ইতিবৃত্ত জানি অসমীয়াই আনন্দ উপলব্ধি কৰিব পাৰে। তদুপৰি য়ুৱান চাং-এ অসমলৈ আহি তেতিয়াৰ কামৰূপৰ (চীনা ভাষাত ‘কা মো লু পো’) বিষয়ে এটা বিৱৰণ প্ৰকাশ কৰিছিল। চীনা পৰিব্ৰাজক য়ুৱান চাঙৰ বিৱৰণী পঢ়ি আৰু ‘হৰ্ষ-চৰিত’ত অসমীয়া ৰাজদূত হংসবেগৰ উপঢৌকনৰ বিষয়ে জানিব পাৰি এয়ে মনত হয় যে তেতিয়াৰ অসমত বেছি অংশতে উলঙ্গ, বৰ্ব্বৰ আদিম সভ্যতা থকা সত্বেও এনে এটা উন্নত সভ্যতা বিৰাজ কৰিছিল, যি সভ্যতা ভাৰতৰ সেই কালৰ কৃষ্টি-সভ্যতাতকৈ কোনো গুণে হীন নাছিল। এয়া হ’ল অসমৰ প্ৰায় সপ্তম শতিকাৰ কৃষ্টি আৰু সভ্যতাৰ আভাস।\nতদুপৰি হাটুপেশ্বৰ বা হাটকেশ্বৰ হৰ্জ্জৰ বৰ্ম্মনৰ, বনমালদেৱৰ, বল বৰ্ম্মনৰ, ইন্দ্ৰপালৰ, বৈদ্যদেৱৰ তামৰ ফলি আৰু শিলৰ ফলিয়ে তেতিয়াৰ সভ্যতা, নৃত্য, গীত আদি কৃষ্টিৰ পৰিচয় দিয়ে। সিবিলাকৰ বৰ্ণনা পঢ়িলে তেতিয়াৰ সৌন্দৰ্য্য-পিপাসা আৰু ৰসাল সাহিত্যৰ চমু পৰিচয়ৰ আভাস পোৱা যায়। আহোম, চুটিয়া, কছাৰী, কোচ আদি ৰজাৰ ফলিও তথৈবচ। কানাই বৰশী বোৱা শিলাৰ লেখাও তেনে। নেপালৰ লিচ্ছবি বংশৰ ৰজাইও কামৰূপ জীয়ৰী ৰাজমতীক বিবাহ কৰিছিল, সেই সুদূৰ সম্পৰ্কও যে সভ্যতাৰ চিনাকি আৰু ৰাজমতী কুঁৱৰীৰ লগত নেপালত যে তেতিয়াৰ অসমীয়া কৃষ্টিৰ ছাব নপৰিছিল তাক নুই কৰিব নোৱাৰি। কামৰূপ জীয়ৰী অমৃতপ্ৰভাই কাশ্মীৰাধিপতি মেঘবাহনৰ স্বয়ংকৃতা ৰাজমহিষী হৈ কামৰূপৰ পৰা তেওঁৰ পিতাৰ গুৰু তিব্বতীয় বৌদ্ধ পণ্ডিত স্তুন পা’ক লগত নি কেনেকৈ সেই অঞ্চলত বৌদ্ধ ধৰ্মৰ গুৰিয়াল হৈছিল, তাৰ চিনাকি ‘ৰাজতৰঙ্গিনী’ পঢ়োঁতে আৰু কাশ্মীৰ বুৰঞ্জীত কামৰূপ জীয়ৰীৰ নামানুসাৰে ‘অমৃত বাহন’ নামে বৌদ্ধ ভিক্ষুসকলৰ মঠাশ্ৰয়ৰ আৰু স্তুন পা’ৰ নামানুসাৰে ‘লোস্তুনপা’ নামৰ স্তুপৰ উল্লেখ দেখোঁতে আজিৰ অসমীয়াই তেতিয়াৰ অসমীয়া কৃষ্টি আৰু সভ্যতাৰ চৰম উন্নতিৰ আভাস পাই আনন্দত আৰু উলাহত উফৰি নুঠেনে? এই প্ৰাচীন কামৰূপৰে কৈৱৰ্ত্ত সম্প্ৰদায়ৰ সিদ্ধ দীননাথে অৱলোকিতেশ্বৰ অৱতাৰ ৰূপে কেনেকৈ তিব্বতত পূজা পাইছিল, মৎসেন্দ্ৰনাথৰ শিষ্য গোৰক্ষনাথে কেনেকৈ কদলী ৰাজ্যলৈ আহি ঢোল বজাই অসমীয়া ৰাজকুঁৱৰীৰ মায়াজালত বন্দী হৈ থকা গুৰুৰ ওচৰত মাতৃদেৱী ময়নামতীৰ উপদেশ মতে দীক্ষা লৈছিল, কেনেকৈ শঙ্কৰাচাৰ্য্যই কামাখ্যালৈ আহি সেই সময়ৰ বৌদ্ধ তন্ত্ৰত সুপণ্ডিত অভিনৱ গুপ্তক হৰুৱাই তেওঁৰে সাহায্য লৈ ভাৰতৰ পৰা বৌদ্ধ ধৰ্ম্ম দূৰীভূত কৰি পুনৰ সনাতন ধৰ্ম্ম স্থাপন কৰিছিল, এইবিলাক বৌদ্ধযুগীয় কাহিনীত অসমীয়া কৃষ্টি-সভ্যতা পঢ়ি জানিলে আজিৰ অসমীয়াই গৌৰৱ অনুভৱ নকৰেনে? বিশাখাদত্তৰ পুথি ‘মুদ্ৰাৰাক্ষস’ আজিও জগদ্বিখ্যাত।« (ক্ৰমশঃ)\n।। কলাগুৰু বিষ্ণুপ্ৰসাদ ৰাভাই কনিহা ছাত্ৰ সন্মিলনীৰ সভাপতি হিচাপে প্ৰদান কৰা ভাষণটি পিছত 'অসমীয়া কৃষ্টিৰ চমু আভাস' নামেৰে পুস্তিকা আকাৰে ছপা হৈ ওলাইছিল। যদিও বৰ্তমানে ৰাভাদেৱৰ ৰচনা আৰু সৃষ্টিসমূহৰ স্বত্ত্ব উকলি যোৱা নাই, জাতীয় স্বাৰ্থত বৰ্তমানে প্ৰায় দুষ্প্ৰাপ্য হৈ পৰা পুস্তিকাখনি ধাৰাবাহিক ৰূপত 'নীলা চৰাই'ত প্ৰকাশ কৰা হৈছে। এই সম্পৰ্কত কাৰোবাৰ কিবা আপত্তি থাকিলে অনুগ্ৰহ কৰি আমাক জনালে (editor@nilacharai.com) প্ৰয়োজনীয় ব্যৱস্থা গ্ৰহণ কৰা হ'ব। —সম্পাদক, নীলা চৰাই ।।\nঅসমীয়া কৃষ্টিৰ চমু আভাস (৯) | অন্তিম খণ্ড...\nঅসমীয়া কৃষ্টিৰ চমু আভাস (১)...\n← তেজস্বী (৩)


আপোনাৰ Curriculum Vitae বা Resume খন কেনেকৈ প্ৰস্তুত কৰিব? - জ্ঞানচ'ৰা\nজ্ঞানচ'ৰা 0\tJune 29, 2020 1:00 pm\t600\nএটা চাকৰি আপোনাৰ বাবে নিশ্চয়কৈ বহু প্ৰত্যাশিত। কিন্তু কোনো এটা চাকৰি পাবলৈ আপুনি কি কি বিষয়ত গুৰুত্ব দিয়ে?\nআপুনি কোনো এটা চাকৰিৰ বিজ্ঞাপন পাইছে আৰু সেই চাকৰিটোত আপুনি নিযুক্ত হ’ব লাগে। দেখিছে যে আপোনৰ সেই চাকৰিটো লাভ কৰিব পৰা যোগ্যতা আছে আৰু সেইটো হ’ব আপোনাৰ বাবে এটা সুন্দৰ চাকৰি। কিন্তু বৰ্তমানৰ প্ৰতিযোগীতাৰ পৃথিৱীত চাকৰি এটা পোৱাৰ ক্ষেত্ৰত বহুতো দিশ মন কৰিবলগীয়া থাকে।\nআপোনাৰ পৰ্যাপ্ত যোগ্যতা বা সম্ভাৱনীয়তা থাকিলেও চাকৰি এটা লাভৰ বাবে সেই দিশসমূহৰ প্ৰতি মন দিয়াটো নিত্যান্তই প্ৰয়োজন। তাৰ ভিতৰত এটা হৈছে আপোনাৰ Curriculum Vitae (CV) বা Resume।\nবহুসময়ত দেখা যায় যে কোনো এটা চাকৰি লাভৰ বাবে আপোনাৰ সকলোখিনি যোগ্যতা আছে। আপুনি আপোনাৰ CV পঠিয়াইছে কিন্তু আপোনালৈ প্ৰতিষ্ঠানটোৰ পৰা আমন্ত্ৰণ (Call) নাহিল। সাধাৰণতে এনে বহু ক্ষেত্ৰত CV খন কাৰণ হৈ পৰে। গতিকে আপোনাৰ CV খন সৰ্বাংগ সুন্দৰ হোৱাত মন দিয়া উচিত।\nএখন সৰ্বাংগ সুন্দৰ CV বা resume প্ৰস্তুতৰ বাবে কিছুমান বিষয়ত গুৰুত্ব দিয়াৰ প্ৰয়োজন আছে। যেনে-\nCV বা resume খন প্ৰস্তুত কৰাৰ সময়ত বহু কেইটা আৰ্হিৰ মাজৰ পৰা এনে এটা আৰ্হি বাচি লোৱা দৰকাৰ যিটো আনবোৰতকৈ ভাল।\nআপোনাৰ অৰ্হতাসমূহ তাত কেনেকৈ অন্তৰ্ভূক্ত কৰিব?\nকোনো এটা চাকৰি পাবৰ বাবে আপোনাৰ অভিজ্ঞতাসমূহ চিভি বা resume ত কেনেকৈ লিপিবদ্ধ কৰিব?\nসাধাৰণভাবে ক’বলৈ গ’লে CV বা resume হৈছে প্ৰাৰ্থী এজনৰ দক্ষতা আৰু অভিজ্ঞতাসমূহ দাঙি ধৰাৰ এটা আহিলা। এটা সুন্দৰ চাকৰি পাবৰ বাবে এখন সুন্দৰ CV ৰ নিশ্চয়কৈ দৰকাৰ।\nগতিকে CV বা resume খন প্ৰস্তুত কৰাৰ সময়ত এটা কথা মনত ৰাখিব লাগিব যে নিয়োগকৰ্তাই আন বহু দক্ষতাসম্পন্ন প্ৰাৰ্থী মাজৰ পৰা যাতে আপোনাৰ CV বা resume খন বচনি কৰে।\nCV বা Curriculum Vitae আৰু Resume ৰ মাজত পাৰ্থক্য আছে। লেটিন ভাষাৰ শব্দ ‘Curriculum Vitae’ ৰ অৰ্থ হৈছে ‘Course of life’ অৰ্থাত ‘জীৱনৰ গতিপথ’। CV এখনত প্ৰাৰ্থীগৰাকীৰ জীৱনৰ বিভিন্ন অৰ্হতা, দক্ষতা, কৃতিত্ব, অভিজ্ঞতা, বিভিন্ন সংস্থাৰ লগত জড়িতৰ তথ্য উপস্থাপন হয়।\nকিন্তু resume হৈছে CV এখনৰ সংক্ষিপ্ত ৰূপ। ইয়াত সাধাৰণতে প্ৰাৰ্থীগৰাকীৰ দক্ষতা আৰু কৃতিত্বসমূহ সন্নিবিষ্ট হয় আৰু ই কেৱল নিয়োগ সম্পৰ্কীয় কাৰণৰ লগতহে জড়িত।\nব্ৰিটেইন আৰু আয়াৰলেণ্ড আদি দেশত চাকৰিৰ বাবে আবেদনৰ বাবে প্ৰাৰ্থীয়ে CV প্ৰেৰণ কৰিব লাগে। কিন্তু আমেৰিকা যুক্তৰাষ্ট্ৰ, কানাডা আদিৰ বেছিভাগ resume ব্যৱহাৰ হয়।\nভাৰত, অষ্ট্ৰেলিয়া আদিত চাকৰিৰ বাবে আবেদন কৰাৰ ক্ষেত্ৰত CV বা resume দুয়োটাই ব্যৱহাৰ হয়। কিন্তু মূল কথাটো হ’ল কি চাকৰিৰ বাবে আবেদন কৰিব লাগে।\nCurriculum Vitae ত কি কি সন্নিবিষ্ট কৰিব?\n১। প্ৰাৰ্থীৰ ফটোঃ CV এখনৰ ওপৰত প্ৰাৰ্থীগৰাকীৰ এখন প্ৰফেশ্যনেল পাছপ’ৰ্ট আকাৰৰ ফটো সংলগ্ন ব্যৱহাৰ কৰিব পাৰে। কিন্তু ফটোখন বাধ্যতামূলক নহয়।\n২। প্ৰাৰ্থীৰ নাম আৰু যোগাযোগৰ সবিশেষঃ CV খনৰ ওপৰভাগত প্ৰথমতে প্ৰাৰ্থীগৰাকীৰ নাম, ঠিকনা, ফোন নম্বৰ, ই-মেইল এড্ৰেচ উল্লেখ কৰিব লাগে। প্ৰাৰ্থীগৰাকীয়ে নিজৰ স্থায়ী ঠিকনা আৰু বৰ্তমানৰ ঠিকনা আদি বেলেগ বেলেগকৈ উল্লেখ কৰিলে কেতিয়াবা নিয়োগকৰ্তাই কোনটো ঠিকনাত যোগাযোগ কৰিব সেই বিষয় লৈ অসুবিধাত পৰে। গতিকে এটা ঠিকনা ব্যৱহাৰ কৰাটো ভাল আৰু সেয়া বৰ্তমানৰ ঠিকনা হোৱাটো উচিত।\n৩। ব্যক্তিগত মন্তব্য (Personal statement): CV খনত প্ৰাৰ্থীজনে নিজৰ বিষয়ে এটা দফাত কিছু কথা লিখিব পাৰে। এইটো অৱশ্য বাধ্যতামূলক নহয়। নিজৰ বিষয়ে মন্তব্যত সঁচাটোহে লিখা দৰকাৰ য’ত প্ৰাৰ্থীজনৰ যোগ্যতা বা সক্ষমতা প্ৰকাশ পায়। এই লিখনিত ‘jargon’ এৰাই চলাটো দৰকাৰ।\n৪। মূল দক্ষতা, জ্ঞান আৰু কৃতিত্ব, অভিজ্ঞতাৰ অন্তৰ্ভূক্তিঃ প্ৰাৰ্থীগৰাকীয়ে তেওঁৰ দক্ষতা, জ্ঞান আৰু কৃতিত্বসমূহ CV ত অন্তৰ্ভূক্ত কৰাৰ ক্ষেত্ৰত তেওঁ কোনটো ক্ষেত্ৰৰ চাকৰিৰ বাবে আবেদন কৰিব বিচাৰিছে তাৰ ওপৰত নিৰ্ভৰ কৰা দৰকাৰ। একেবাৰে শেহতীয়া অভিজ্ঞতা, প্ৰশিক্ষণ, কৃতিত্ব আদি একেবাৰে ওপৰত লিখিব লাগে। তাৰ পৰা ক্ৰমান্বয়ে পূৰ্বৰ অভিজ্ঞতা, প্ৰশিক্ষণ, কৃতিত্বসমূহ উল্লেখ কৰিব লাগে।\nযদি প্ৰাৰ্থীগৰাকীৰ অভিজ্ঞতা বহু বেছি থাকে, তেনেক্ষেত্ৰত যি চাকৰিৰ বাবে আবেদন কৰা হ’ব তাৰ প্ৰাসংগিক অভিজ্ঞতাসমূহহে উল্লেখ কৰা দৰকাৰ।\n৫। শিক্ষাগত অৰ্হতাঃ প্ৰাৰ্থীগৰাকীয়ে শিক্ষাগত অৰ্হতা উল্লেখ কৰাৰ ক্ষেত্ৰতো শেহতীয়া ডিগ্ৰীটো ওপৰত উল্লেখ কৰি ক্ৰমান্বয়ে আগৰবোৰলৈ যাব লাগে। ডিগ্ৰী, গ্ৰেড/শ্ৰেণী/ডিভিজন, ইউনিভাৰ্চিটি/ শিক্ষানুষ্ঠান, পাছ কৰাৰ বছৰ আদি শুদ্ধভাবে উল্লেখ হ’ব লাগে। কিন্তু এটা কথা মনত ৰখা দৰকাৰ যে CV খন শিক্ষাগত অৰ্হতাৰে আৰম্ভ কৰিব নালাগে। কাৰণ নিয়োগকৰ্তাই শিক্ষাগত অৰ্হতাতকৈ অভিজ্ঞতা আৰু দক্ষতাৰ ওপৰতহে অধিক গুৰুত্ব দিয়ে।\n৬। বাক্য, বানান আৰু ব্যাকৰণ শুদ্ধ হোৱাটো বাঞ্চনীয়ঃ CV খন প্ৰস্তুত কৰাৰ সময়ত বাক্যৰ গাঠনি, বানান আৰু ব্যায়কৰণৰ ওপৰত বিশেষভাবে গুৰুত্ব দিয়াটো দৰকাৰ। এই ক্ষেত্ৰত ভুল চকুত পৰিলে নিয়োগকৰ্তাৰ মনত ঋণাত্মক ধাৰণৰ সৃষ্টি হোৱাৰ সম্ভাৱনা থাকে।\n৭। মিছা কথা উল্লেখৰ পৰা বিৰত থকাঃ CV খনত কেতিয়াও কোনো মিছা তথ্য দিব নালাগে। নিজৰ লগত থকা অৰ্হতা, দক্ষতাহে কেৱল উল্লেখ হ’ব লাগে।\n৮। চিভিৰ আকাৰ আৰু দৈৰ্ঘঃ CV খনৰ লে-আউট, ফ্ৰন্ট আদি প্ৰফেচনেল হ’ব লাগে। চিভিখন বহু বেছি দীঘল হ’ব নালাগে, দুটা A4 আকাৰৰ পৃষ্ঠা তাৰ বাবে যথেষ্ঠ।\n৯। কি কি কৰিব নালাগেঃ CV ত কেতিয়াও unprofessional E-mail ব্যৱহাৰ কৰিব নালাগে। যেনে উপনাম বা nick name আদিৰে প্ৰস্তুত কৰা ই-মেইল CV ত উল্লেখ কৰিব নালাগে।\nচাকৰিৰ ক্ষেত্ৰত অপ্ৰাসংগিক বিষয়সমূহ পৰাপক্ষত এৰাই চলাটো ভাল। অভিৰুচি (Hobby), নিচা (Interest) আদি CV ৰ বাবে অদৰকাৰী আৰু এইবিলাক উল্লেখ কৰিব নালাগে।\nইয়াৰ উপৰিও চাকৰি জীৱনত বিৰতি (Break or gap) চিভিখনত দেখুৱাব নালাগে। CV খনত কেতিয়াও নিজৰ ঋণাত্মক দিশ উল্লেখ হ’ব নালাগে।\nআপুনি ইন্টাৰনেটত বিচাৰিলে বহু CV ৰ আৰ্হি পাব, কিন্তু সকলো আৰ্হিয়েই আপোনাৰ অৰ্হতাক সুন্দৰভাবে প্ৰতিফলিত কৰিব পৰা ধৰণৰ নহয়। এটা সুন্দৰ আৰ্হি লৈ সুন্দৰভাবে নিজৰ তথ্যসমূহ দাঙি ধৰি CV খন প্ৰস্তুত কৰিব লাগে যাতে নিয়োগকৰ্তাৰ প্ৰথম দৃষ্টিতে আকৰ্ষণ হয়।\nচাকৰি5শিক্ষা 29\nজ্ঞানচ’ৰা প্ৰশ্নোত্তৰ – খণ্ড ২৪\nজ্ঞানচ’ৰা প্ৰশ্নোত্তৰ – খণ্ড ২৩\nজ্ঞানচ’ৰা প্ৰশ্নোত্তৰ – খণ্ড ২৪ 0\nজ্ঞানচ’ৰা প্ৰশ্নোত্তৰ – খণ্ড ৫ 0


dhuburi-moulana-kidnapped-himself-for-money-tvjyotirmoy– News18 Assam\nটকাৰ লোভ! ভণ্ড মৌলানাই ৰচনা কৰিলে অপহৰণৰ নাটক, পিছে...\nUpdated:June 17, 2020, 5:33 PM IST\nসহজ ৰাস্তাৰে টকা ঘটাৰ বুদ্ধি!\nLast Updated: June 17, 2020, 5:33 PM IST\nসহজ ৰাস্তাৰে টকা ঘটাৰ বুদ্ধি! মৌলানাই ৰচনা কৰিলে অপহৰণৰ নাটক। পিছে দক্ষিণ শালমৰা মানকাচৰ জিলা আৰক্ষীয়ে ২৪ ঘন্টাৰ ভিতৰতে অন্ত পেলালে অপহৰণৰ নাটক খন।\nউল্লেখযোগ্য যে, সুখচৰ থানা এলেকাৰ খলছেমাৰী গাওঁৰ ছাইফুল ইছলাম নামৰ ইমাম এজন যোৱা ১৬ জুন তাৰিখে সুখচৰ দলঙৰ পৰা অপহৰণ হোৱা বুলি খবৰ বিয়পি পৰাত সমগ্র অঞ্চলত চাঞ্চল্যৰ সৃষ্টি হৈছিল। পৰিয়ালৰ লোকেও দাবী কৰিছিল অপহৰণ হোৱাৰ কথা। ঘটনাক লৈ সুখচৰ থানাত দাখিল কৰা হৈছিল এজাহাৰ।\nকিন্তু সেয়া আছিল এক বৃহৎ নাটক। হাটশিঙিমাৰীৰ সুখচৰত ২৪ ঘন্টীয়া এইখন অপহৰণৰ নাটকৰ সফল সামাপ্তি ঘটিল বুধবাৰে। এয়া অপহৰণ নাছিল, শহুৰেকৰ পৰা টকা লোৱাৰ স্বাৰ্থত নিজকে আত্মগোপন কৰাৰ বুদ্ধি পাতিছিল ভণ্ড মৌলানা ছাইফুল। আৰক্ষীৰ অভিযোজনত উদ্ধাৰ হহয় ছািফুল।\nদক্ষিণ শালমাৰা মানকাচৰ জিলাৰ আৰক্ষী অধীক্ষকে জানিবলৈ দিয়া মতে, আত্মগোপন কৰি শহুৱেকৰ ঘৰৰ পৰা ধন লোৱাৰ উদ্দেশ্যে এইখন নাটক ৰচনা কৰিছিল ছাইফুলে।\nইতিমধ্যে জিলা আৰক্ষীয়ে ছাইফুলক গ্ৰেপ্তাৰ কৰি প্ৰাথমিক তদন্ত আৰম্ভ কৰিছে বুলি আৰক্ষী অধীক্ষক কংকন জ্যোতি শইকীয়াই জানিবলৈ দিছে।\nFirst published: June 17, 2020, 5:33 PM IST


APSC CCE Syllabus & Exam Pattern – এ.পি.এছ.চি. চি.চি.ই. পাঠ্যক্ৰম আৰু পৰীক্ষাৰ আৰ্হি - News in Assam- Career News in India\nAPSC CCE Syllabus & Exam Pattern – এ.পি.এছ.চি. চি.চি.ই. পাঠ্যক্ৰম আৰু পৰীক্ষাৰ আৰ্হি\nAPSC CCE Syllabus & Exam Pattern – এ.পি.এছ.চি. চি.চি.ই. পাঠ্যক্ৰম আৰু পৰীক্ষাৰ আৰ্হি : এয়া হৈছে এপিএছচি চিচিই পাঠ্যক্ৰম আৰু পৰীক্ষাৰ আৰ্হিৰ ওপৰত এক বিশ্লেষণ.\nপ্ৰাৰম্ভিক পৰীক্ষাত (উদ্দেশ্যৰ প্ৰকাৰ) দুটা প্ৰশ্নপত্ৰ থাকিব:\n1. পেপাৰ-1: সাধাৰণ অধ্যয়ন 1 200 নম্বৰ2ঘণ্টা ম্যাদ\n2. পেপাৰ-2: সাধাৰণ অধ্যয়ন 200 নম্বৰ2ঘণ্টা ম্যাদ\nমুঠ – 400 নম্বৰ\nসংযুক্ত প্ৰতিযোগিতামূলক (প্ৰাৰম্ভিক) পৰীক্ষাৰ পেপাৰ-1 সাধাৰণ অধ্যয়ন 1-ৰ মুঠ যোগ্যতা অৰ্জনৰ নম্বৰ আয়োগে নিৰ্ধাৰণ কৰিব পাৰে।\nকাকত 1 : সাধাৰণ অধ্যয়ন মোক এনেদৰে নিৰ্ধাৰণ কৰা হ’ব যাতে 30% ৰ পৰা 35% প্ৰশ্ন বাধ্যতামূলকভাৱে অসমৰ সৈতে সম্পৰ্কিত হ’ব।\nকাকত2: সাধাৰণ অধ্যয়ন 2-ত নিম্নতম যোগ্যতা অৰ্জনৰ নম্বৰ 33% থাকিব।\nমুখ্য পৰীক্ষাত লিখিত পৰীক্ষা আৰু সাক্ষাৎকাৰ পৰীক্ষা থাকিব। লিখিত পৰীক্ষাবোৰত সীমিত শব্দৰ সৈতে পৰম্পৰাগত প্ৰবন্ধপ্ৰকাৰ/বস্তুনিষ্ঠ প্ৰকাৰৰ আঠখন কাকত আৰু দুখন যোগ্যতা সম্পন্ন ভাষাৰ কাকত থাকিব (দশম শ্ৰেণীৰ স্তৰত)। প্ৰাথমিক পৰীক্ষাৰ বাবে সাক্ষাৎকাৰত প্ৰাপ্ত নম্বৰবোৰ ৰেংকিঙৰ বাবে গণনা কৰা হ’ব।\nমুখ্য পৰীক্ষাৰ বাবে কাকতৰ বিৱৰণ:\n(আই) কাগজ ১\nকাগজৰ প্ৰকাৰ: প্ৰবন্ধ\nঘণ্টাত ম্যাদ: 3\n(আইআই) কাকত ২ ৰ পৰা ৬\nকাগজৰ প্ৰকাৰ: সাধাৰণ অধ্যয়ন\nনম্বৰ: প্ৰতিখন কাকতৰ বাবে 250\nঘণ্টাত ম্যাদ: প্ৰতিখন কাকতৰ বাবে 3\n(তৃতীয়) কাকত ৭\nকাগজৰ প্ৰকাৰ: বৈকল্পিক বিষয়, কাগজ 1\n(চতুৰ্থ) কাকত ৮\nকাগজৰ প্ৰকাৰ: বৈকল্পিক বিষয়, কাগজ 2\n(বনাম) সাক্ষাৎকাৰ পৰীক্ষা (লিখিত পৰীক্ষাত যোগ্যতা অৰ্জন কৰাৰ পিছত)\nমুঠ নম্বৰ: 2275\n1. পেপাৰ এ (300 নম্বৰ –3ঘণ্টা ম্যাদ)- যিকোনো এটা ভাষা ৰ পৰা অসম, বাংলা, বড়ো। ডিমা হাচাও, কাৰ্বি আংলং আৰু পশ্চিম কাৰ্বি আংলং জিলাৰ প্ৰাৰ্থীসকলে বিদ্যালয়ত এই ভাষাবোৰৰ কোনোটো অধ্যয়ন কৰা নাছিল তেওঁলোকক যোগ্যতা অৰ্জনকাৰী ভাষাৰ কাকতত অৱতীৰ্ণ হোৱাৰ পৰা ৰেহাই দিয়া হ’ব।\n5. কেৱল উপৰুৱা জ্ঞানৰ বাবে নম্বৰ আৱণ্টন কৰা নহ’ব।\n6. প্ৰাৰ্থীসকলে ৱেবছাইট www.apsc.nic.in ব্যৱহাৰ কৰি অনলাইন আবেদন কৰিব লাগিব। আয়োগে নিৰ্ধাৰণ কৰা অনুসৰি দাখিল কৰাৰ বাবে অনলাইন আৱেদনসমূহ অন্তিম দিনলৈকে পূৰণ কৰিব পাৰি। যোগ্য প্ৰাৰ্থীসকলক পৰীক্ষা আৰম্ভ হোৱাৰ তিনি সপ্তাহ আগতে ই-নামভৰ্তি প্ৰমাণপত্ৰ জাৰী কৰা হ’ব। প্ৰাৰ্থীসকলৰ দ্বাৰা ডাউনলোড কৰাৰ বাবে আয়োগৰ ৱেবছাইটত ই-নামভৰ্তি প্ৰমাণপত্ৰ উপলব্ধ কৰা হ’ব। ডাকযোগে কোনো নামভৰ্তি প্ৰমাণপত্ৰ প্ৰেৰণ কৰা নহ’ব।\n(ক) আয়োগে সিদ্ধান্ত লোৱা অনুসৰি মাল্টিপল চইচ প্ৰশ্নকাকতত প্ৰাৰ্থী এজনে চিহ্নিত কৰা ভুল উত্তৰৰ বাবে জৰিমনা (ঋণাত্মক চিহ্ন) থাকিব। কিছুমান প্ৰশ্নৰ বাহিৰে সকলো প্ৰশ্নৰ বাবে অশুদ্ধ উত্তৰৰ বাবে ঋণাত্মক চিহ্ন থাকিব (তলত দিয়া বিৱৰণ অনুসৰি) য’ত ঋণাত্মক চিহ্নবোৰ আটাইতকৈ উপযুক্ত আৰু এনে প্ৰশ্নৰ বাবে ইমান উপযুক্ত উত্তৰ প্ৰদান কৰা বিভিন্ন নম্বৰৰ ৰূপত অন্তৰ্নিহিত কৰা হ’ব।\n(খ) প্ৰাৰম্ভিক পৰীক্ষাত প্ৰতিটো প্ৰশ্নৰ উত্তৰৰ বাবে চাৰিটা বিকল্প থাকিব। প্ৰাৰ্থীয়ে যিবোৰ প্ৰশ্নৰ বাবে ভুল উত্তৰ দিছে তাৰ বাবে, সেই প্ৰশ্নটোত আৱণ্টন কৰা নম্বৰৰ এক-চতুৰ্থাংশ (0.25) জৰিমনা হিচাপে কৰ্তন কৰা হ’ব।\n(গ) যদি এজন প্ৰাৰ্থীয়ে একাধিক উত্তৰ দিয়ে, ইয়াক ভুল উত্তৰ হিচাপে গণ্য কৰা হ’ব যদিও প্ৰদত্ত উত্তৰবোৰৰ এটা শুদ্ধ হয় আৰু সেই প্ৰশ্নটোৰ বাবে ওপৰৰ দৰে একে জৰিমনা থাকিব।\n8. আয়োগে ৰাজহুৱা পৰ্টেলৰ জৰিয়তে প্ৰাৰ্থীৰ নম্বৰ (লিখিত পৰীক্ষা আৰু সাক্ষাৎকাৰ/ব্যক্তিত্ব পৰীক্ষাত প্ৰাপ্ত) ৰাজহুৱাভাৱে প্ৰকাশ কৰিব। কেৱল সেই সকল প্ৰাৰ্থীৰ সন্দৰ্ভত প্ৰকাশ কৰা হ’ব যিসকলে অসামৰিক সেৱা পৰীক্ষাৰ বাবে সাক্ষাৎকাৰ/ব্যক্তিত্ব পৰীক্ষাত অৱতীৰ্ণ হ’ব আৰু অৱশেষত নিযুক্তিৰ বাবে পৰামৰ্শ দিয়া নহয়।\nঅনুমোদিত নোহোৱা প্ৰাৰ্থীসকলৰ বিষয়ে এই প্ৰকাশ আঁচনিৰ জৰিয়তে ভাগ বতৰা কৰা তথ্যবোৰ ৰাজহুৱা পৰ্টেলত উপলব্ধ তথ্যৰ পৰা উপযুক্ত প্ৰাৰ্থী নিয়োগ কৰিবলৈ আন ৰাজহুৱা আৰু ব্যক্তিগত নিযুক্তি সংস্থাবোৰে ব্যৱহাৰ কৰিব পাৰে। এজন প্ৰাৰ্থীয়ে আঁচনিখনৰ পৰাওলাই যাব পাৰে আৰু তেনে ক্ষেত্ৰত আয়োগে তেওঁৰ বিৱৰণ প্ৰকাশ নকৰিব।\nআয়োগে অনুষ্ঠিত কৰা পৰীক্ষাৰ বাবে অনুমোদিত নোহোৱা প্ৰাৰ্থীসকলৰ তথ্য ভাগ-বতৰা কৰাৰ উপৰিও, আয়োগে চিচিই/বাছনিত অৱতীৰ্ণ হোৱা প্ৰাৰ্থীসকলৰ সৈতে সম্পৰ্কিত তথ্য ৰাজহুৱা সংগঠনৰ আন ব্যক্তিগত ব্যক্তিসকলে ব্যৱহাৰ কৰাৰ পদ্ধতি আৰু পদ্ধতিৰ বাবে দায়বদ্ধতাৰ কোনো দায়িত্ব গ্ৰহণ নকৰিব।\nSBI এপ্ৰেণ্টিচ নিযুক্তি 2021 – 6100 খালী পদৰ বাবে অনলাইন আবেদন কৰক


ফেটি লিভাৰ ডিজিজ্ (Fatty Liver Disease) - Mahabahu.com\n-ডাঃ মুকুল শৰ্মা\n-ডাঃ মুকুল শৰ্মা |\nলিভাৰ বা যকৃত হ’ল আমাৰ শৰীৰৰ আটাইতকৈ ডাঙৰ গ্ৰন্থি। ই আমাৰ শৰীৰৰ বহুতো গুৰুত্বপূৰ্ণ কাৰ্য্য সম্পাদন কৰে, তাৰ ভিতৰত উল্লেখযোগ্য হ’ল আমি খোৱা খাদ্যৰ পৰা পোৱা চৰ্বী, কাৰ্বহাইড্ৰেট, প্ৰটিন, খনিজ লবণ আদিৰ বিপাক ক্ৰিয়া সম্পাদন কৰা। ইয়াৰ উপৰিও আমাৰ শৰীৰত উৎপন্ন হোৱা বিভিন্ন ধৰণৰ বিষতুল্য ৰাসায়নিক পদাৰ্থবিলাকক বিশুদ্ধীকৰণ কৰে, আমি সেৱন কৰা বিভিন্ন বেমাৰৰ ঔষধবিলাকো লিভাৰতে বিপাকীত হয়, লগতে ই পিত্ত বা Bile উৎপন্ন কৰে যিয়ে আমি খোৱা চৰ্বীজাতীয় খাদ্যবস্তুবিলাক পাচন প্ৰক্ৰিয়াত সহায় কৰে। ফেটি লিভাৰ ডিজিজ্ এনেকুৱা এটা অৱস্থা যত লিভাৰত চৰ্বী জমা হয়। যেতিয়া লিভাৰৰ ওজনতকৈ ৫-১০ শতাংশ অধিক চৰ্বী জমা হয় ইয়াৰ ফলত আমাৰ সম্পূৰ্ণ শৰীৰৰ স্বাস্থ্যৰ ওপৰত বিৰূপ প্ৰভাৱ পৰে আৰু লিভাৰৰ কোষবিলাক ধ্বংস হবলৈ ধৰে।\nফেটি লিভাৰ ডিজিজ্ মূখ্যতঃ দুই প্ৰকাৰৰ।\n১/এলকহলিক লিভাৰ ডিজিজ্ আৰু\n২/নন-এলকহ’লিক লিভাৰ ডিজিজ্\nএলকহলিক লিভাৰ ডিজিজ্ এলকহল বা মদ্য সেৱনৰ অভ্যাসৰ ফলত হয় আৰু নন-এলকহলিক লিভাৰ ডিজিজৰ মূল কাৰণ হ’ল অস্বাস্থ্যকৰ আহাৰ সেৱনৰ অভ্যাস, অত্যধিক চৰ্বীজাতীয়, ভজা-পোৰা, অত্যধিক শৰ্কৰাজাতীয় খাদ্য সেৱনৰ অভ্যাস, শাৰীৰিক পৰিশ্ৰমৰ অভাৱ ইত্যাদি।\nকেতিয়াবা গৰ্ভাৱস্থাৰ বাবেও ফেটি লিভাৰ ডিজিজ্ হব পাৰে। বহুদিন চিকিৎসা নকৰাকৈ থকা ফেটি লিভাৰ ডিজিজ্ অৱশেষত গৈ হেপাটাইটিছ বা লিভাৰ চিৰ’চিচৰও সৃষ্টি কৰিব পাৰে।\n#ফেটি লিভাৰ ডিজিজৰ কাৰণসমূহ:-\nমেদবহুলতা, অস্বাস্থ্যসন্মত খাদ্য, দৈনিক মদ্যপানৰ অভ্যাসে ফেটি লিভাৰ ডিজিজ্ হোৱাৰ আশংকা বৃদ্ধি কৰে। অন্য কিছুমান সমস্যা যেনে – ডায়েবেটিজ, প্ৰাক ডায়েবেটিজ, তেজত উচ্চ মাত্ৰাৰ কলেষ্টেৰল, ট্ৰাইগ্লিচাৰাইড, উচ্চ ৰক্তচাপ, ভাইৰাছ জনিত হেপাটাইটিছ ইত্যাদিয়েও এই সমস্যাটো হোৱাত উদগনি যোগায়। কিছুমানৰ ক্ষেত্ৰত ই বংশগত হয়। পুষ্টিহীনতা আৰু অতি কম সময়ৰ ভিতৰতে শৰীৰৰ অত্যধিক ওজন হ্ৰাস ইত্যাদিও এই সমস্যাৰ কাৰক হিচাপে দেখা দিব পাৰে। মধ্যবয়সীয়া আৰু অধিক ওজনযুক্ত লোক যাৰ ওপৰোক্ত সমস্যাবোৰৰ অতি কমেও এটা সমস্যা থাকে তেনে মানুহ এই সমস্যাটোৰ দ্বাৰা আক্ৰান্ত হোৱাৰ আশংকা অতি বেছি থাকে।\nসাম্প্ৰতিক গৱেষণাই আৰু এটা কথা উনুকিয়াই দিছে যে ক্ষুদ্ৰান্ত্ৰত হোৱা অত্যধিক বেক্টেৰিয়াৰ সংক্ৰমণৰ পৰাও এই সমস্যাটোৰ সৃষ্টি হব পাৰে।\n#ফেটি লিভাৰ ডিজিজৰ লক্ষণ :- প্ৰথম অৱস্থাত সাধাৰণতে এই সমস্যাটোৰ কোনো চকুত পৰা ধৰণৰ লক্ষণেই দেখা পোৱা নাযায়। সচৰাচৰ দেখা দিয়া লক্ষণবিলাক হ’ল পেটৰ মাজভাগত বা ওপৰ পেটৰ সোঁফালে বিষ হব পাৰে, ভাগৰ ভাগৰ লাগিব পাৰে, শৰীৰ দুৰ্বলতা, ওজন হ্ৰাস, ভোক নলগা, লিভাৰ ফুলি যোৱা, ডিঙি আৰু কাষলতিৰ তলৰ ছাল ডাঠ ক’লা ৰঙৰ হৈ যোৱা। সাধাৰণতে দৈনন্দিন স্বাস্থ্য পৰীক্ষাৰ সময়তহে এই অৱস্থাতো ধৰা পৰে। লগতে বমি বমি ভাব, কোনো কামত মন নবহা, ভ্ৰম ইত্যাদিও হব পাৰে।\n#বেমাৰ কেনেকৈ নিৰ্ণয় কৰা হয়?\nআৰম্ভণিতে ফেটি লিভাৰ ডিজিজ্ তেজৰ লিভাৰ ফাংচন টেষ্টৰ(Liver function test) দ্বাৰা নিৰ্ণয় কৰা হয়। আল্ট্ৰাচনগ্ৰাফী আৰু চি টি স্কেনৰ দ্বাৰা এই নিৰ্ণয় আৰু গাঢ় হয়। কেতিয়াবা লিভাৰৰ বায়’প্চিও কৰিব লগীয়া হব পাৰে।\n#আয়ুৰ্বেদৰ সহায়ত ফেটি লিভাৰ ডিজিজৰ চিকিৎসা :-\nআয়ুৰ্বেদত লিভাৰক যকৃত হিচাপে জনা যায়। যকৃতৰ কাৰ্য্য পিত্ত দোষৰ দ্বাৰা নিয়ন্ত্ৰিত হয়। সেয়েহে লিভাৰৰ কোনো সমস্যাৰ সৃষ্টি হ’লে পিত্ত বিকাৰজনিত লক্ষণ যেনে- এলাৰ্জী, ছালৰ ৰোগ, উচ্চ কলেষ্টেৰল, ভাগৰুৱা, পাচন প্ৰক্ৰিয়াৰ সমস্যা ইত্যাদি লক্ষণ দেখা দিয়ে। যদি লিভাৰৰ এই সমস্যা বহু দিনলৈ চিকিৎসা নকৰাকৈ ৰখা হয় তেনেহলে গম্ভীৰ স্বাস্থ্য সমস্যা যেনে – হেপাটাইটিছ, চিৰ’চিচ্, জণ্ডিচ আৰু শেষত কৰ্কট ৰোগ পৰ্যন্ত হব পাৰে। যদিও ফেটি লিভাৰ ডিজিজ্ আৰোগ্য কৰাৰ বাবে কোনো চমৎকাৰী ঔষধ নাই তথাপিও প্ৰকৃতিৰ বুকুত বহুতো এনেকুৱা ঔষধি গুণেৰে ভৰপূৰ গছ লতা আছে যাৰ দ্বাৰা লিভাৰক বিশুদ্ধীকৰণ কৰি ইয়াক সুস্থ কৰি ৰাখিব পৰা যায়। যিহেতু লিভাৰ হ’ল আমাৰ শৰীৰক বিশুদ্ধীকৰণ কাৰী অংগ আৰু লগতে আমাৰ পাচন প্ৰক্ৰিয়া থিকে ৰখাৰ বাবে, খাদ্যৰ পৰা পোষকতত্ব বিলাক তেজলৈ শোষণ কৰিবলৈ, শৰীৰক সংক্ৰমণৰ পৰা বচাই ৰাখিবলৈ আমাক এটা সুস্থ সবল লিভাৰৰ দৰকাৰ হয়। আয়ুৰ্বেদত লিভাৰটোক বিশুদ্ধীকৰণ কৰিবলৈ ব্যৱহাৰ কৰা বিভিন্ন ঔষধী গুণযুক্ত গছ লতাৰ বৰ্ণনা আছে। তাৰ ভিতৰত উল্লেখযোগ্য হ’ল – – – – –\n১/ক্ষিৰীবৃক্ষ – (Milk thistle) ইয়াৰ বীজে যকৃত বিশুদ্ধীকৰণ কৰাৰ লগতে বিষাক্ত ৰাসায়নিক দ্ৰব্যৰ পৰা হোৱা যকৃতৰ ক্ষয় ক্ষতি প্ৰতিৰোধ কৰে। লিভাৰ টনিক বনাবলৈ ব্যৱহাৰ হোৱা চিলিমাৰিন নামৰ পদাৰ্থবিধ ইয়াৰ পৰাই উৎপাদন কৰা হয়।\n২/আঙুৰ – যকৃতৰ বিশুদ্ধীকৰণ কৰাৰ লগতে ই ফেটি লিভাৰ ডিজিজৰ ফলত হোৱা যকৃতৰ জড়তা কমাত সহায় কৰে।\n৩/কালমেঘ- সকলোৰে পৰিচিত কালমেঘেও যকৃতৰ বিশুদ্ধীকৰণ কৰাৰ উপৰিও ইয়াৰ ৰোগ প্ৰতিৰোধ ক্ষমতা বঢ়াই যকৃতক অধিক সুৰক্ষা প্ৰদান কৰে। লগতে ই গলব্লাডাৰৰ কাৰ্য্যক্ষমতা বৃদ্ধি কৰে।\n৪/হিম্স্ৰা – যকৃতৰ কোষবিলাকলৈ নতুন চেতনা প্ৰদান কৰে, ফলত যকৃতৰ কাৰ্য্যক্ষমতা বৃদ্ধি পায় আৰু ইয়াক সুস্থ কৰি ৰাখে।\n৫/কাসনী- ই পিত্তৰ(bile) উৎপাদন বৃদ্ধি কৰি পাচন প্ৰক্ৰিয়াত সহায় কৰে।\n৬/কাকমাসী – এই গছৰ নিৰ্যাস স্বাভাৱিকতে বিষাক্ততা নাশক হয় বিশেষকৈ ৰাসায়নিক পদাৰ্থৰ পৰা হোৱা বিষাক্ততা।\n৭/অৰ্জুন- ই যকৃতৰ কোষবিলাকক বিষাক্ত পদাৰ্থৰ বিৰুদ্ধে যুঁজিবলৈ চালিকাশক্তি প্ৰদান কৰে আৰু কলেষ্টেৰল নিয়ন্ত্ৰণ কৰে।\nইয়াৰ উপৰিও বহুতো আয়ুৰ্বেদীয় শাস্ত্ৰীয় আৰু পেটেন্ট ঔষধ বজাৰত উপলব্ধ হয় যাক ফেটি লিভাৰ ডিজিজত ব্যৱহাৰ কৰিব পৰা যায়।\n#স্বাভাৱিক ভাবে ফেটি লিভাৰ হোৱাত বাধা দিব পৰা উপায়\n*অত্যধিক আৰু দৈনিক মদ্যপান পৰিহাৰ কৰিব লাগে।\n*দৰকাৰ নোহোৱাকৈ চিকিৎসকৰ পৰামৰ্শ অবিহনে কোনো ঔষধৰ সেৱন কৰিব নালাগে ।\n*কম কেলৰিযুক্ত সুষম আহাৰ যি ভিটামিন আৰু খনিজ লৱণ সমৃদ্ধ হয় গ্ৰহণ কৰিব লাগে।\n*শৰীৰক বিশুদ্ধীকৃত কৰিব পৰা ফলমূল যেনে – তৰমুজ, আম, নাচপতি, জাম ইত্যাদিৰ সেৱন বেছিকৈ কৰিব লাগে।\n*ৰিফাইনযুক্ত কাৰ্বহাইড্ৰেটৰ সেৱন বন্ধ কৰিব লাগে। যেনে – ময়দাৰ দ্বাৰা বনোৱা খাদ্য (পাউৰুটি, কেক, পেষ্টি, চাউমিন, নুডুলচ্ ইত্যাদি), মছলাযুক্ত খাদ্য, চৰ্বীজাতীয় খাদ্য, শীতল পানীয় ইত্যাদি।\n*দৈনিক শাৰিৰীক পৰিশ্ৰম আৰু ব্যায়ামৰ অভ্যাস কৰিব লাগে।\n*দেহৰ ওজন হ্ৰাস কৰাৰ বাবে ব্যৱস্থা গ্ৰহণ কৰিব লাগে।\nTags: ফেটি লিভাৰ ডিজিজ্\nThe world is full of chaos and conflicts, and finding peace has becomeadream for many. Especially after Russia...


শালমইনা হ’লে কি কৰিব ? — বিকাশপেডিয়া\nমূল পৃষ্ঠা / স্বাস্থ্য / স্বাস্থ্য কিটিপ / শালমইনা হ’লে কি কৰিব ?\nশালমইনা হ’লে কি কৰিব লাগে তাৰ বিষয়ে লিখা হৈছে ।\nমুখৰ শালমইনা এটা বিৰক্তিকৰ সমস্যা। ই ছালৰ সৌন্দৰ্য নষ্ট কৰাৰ লগতে উজ্জ্বলতাও হ্ৰাস কৰে। পুৰুষতকৈ মহিলাৰ এই সমস্যা বেছি। মুখত শালমইনা উঠিলে মহিলাসকলে নোহোৱা কৰিবৰ বাবে বহু যত্ন কৰে। শালমইনাৰ সমস্যা আহাৰৰ ওপৰত নিৰ্ভৰ কৰে। শালমইনা হ’লে পাঁচটা আহাৰৰ পৰা আঁতৰত থকাটো বাঞ্চনীয়।\nপাউৰুটী: প্ৰতিদিনে পুৱা পাউৰুটী বা ব্ৰেড জাতীয় আহাৰ গ্ৰহণ কৰা বহুতৰ অভ্যাস। মুখত শালমইনা হোৱাৰ অন্যতম কাৰণ হ’ল পাউৰুটীক খাদ্য তালিকাত অন্তৰ্ভুক্ত কৰাটো। গ’লেটিন হ’ল একধৰণৰ প্ৰ’টিন- য’ত পোৱা যায় গোম, জৱ, ওটছ আদি। শৰীৰত গ’লেটিনৰ পৰিমাণ বেছি হ’লেও শালমইনা হ’ব পাৰে।\nআলু চিপচ: চাহৰ লগত বা খালীকৈ চিপচ খোৱাটো বহুতৰ অভ্যাস। এই চিপচে মুখৰ শালমইনাৰ পৰিমাণ বৃদ্ধি কৰে। কিয়নো, ইয়াত অতিৰিক্ত শৰ্কৰা আছে। ই ব্ৰনৰ পৰিমাণ বৃদ্ধি কৰাৰ লগতে যন্ত্ৰণাও বৃদ্ধি কৰে।\nচকলেট: খাদ্য আৰু পৰিপুষ্টি বিভাগৰ শেহতীয়া গৱেষণা মতে শালমইনাৰ লগত চকলেটৰ এটা সম্পৰ্ক আছে। চকলেট কম-বেছি পৰিমাণে সকলোৱে পচন্দ কৰে। এই চকলেটত থাকে প্ৰচুৰ পৰিমাণে চেনি। যাৰ ফলত মুখত ব্ৰনৰ সমস্যা বৃদ্ধি পায়।সেয়ে পৰাপক্ষত চকলেটৰ পৰা দুৰত থকাই ভাল।\nগাখীৰ: শৰীৰৰ কাৰণে গাখীৰ সুষম আহাৰ। সেয়ে বহুতে দৈনন্দিন খাদ্য তালিকাত এগিলাচ গাখীৰ খোৱাটো বাধ্যতামুলক কৰি লয়। যিসকলে শালমইনাৰ সমস্যাত ভুগি আছে তেওঁলোকে আহাৰৰ তালিকাৰ পৰা গাখীৰ বাদ দিয়াটো প্ৰয়োজন।\nছ’ডা: ছ’ডা মানুহে খায় যদিও ই ইমান পুষ্টিকৰ খাদ্য নহয়।বিশেষকৈ ছালৰ বাবে অতিকৈ বেয়া। ছ’ডাত ফ্ৰুক্টোজৰ মাত্ৰা বেছিকৈ থাকে বাবে শৰীৰত শালমইনা বৃদ্ধি কৰে।


‘কিমান টকাত বিক্ৰী হয় ছানী লিয়নী’- অপ্ৰস্তুত হৈ খঙৰ ভমকত ছানী লিয়নীৰ প্ৰচণ্ড চৰ sunny-leone-got-angry-on-reporter– News18 Assam\n‘কিমান টকাত বিক্ৰী হয় ছানী লিয়নী’- অপ্ৰস্তুত হৈ খঙৰ ভমকত ছানী লিয়নীৰ প্ৰচণ্ড চৰ!\nকিছুদিনপূৰ্বে এক সাক্ষাত্‍কাৰত এই বিষয়ে মন্তব্য কৰিছে ছানী লিয়নীৰ স্বামী ডেনিয়েল ৱেবাৰে।\nNews18 Assam | News18 Assam | November 9, 2020, 11:17 PM IST\nঅভিনেত্ৰী ছানী লিয়নী প্ৰায়ে ছচিয়েল মিডিয়াত চৰ্চাত থাকে। এজন ৰিপোৰ্টাৰৰ গালত অভিনেত্ৰীগৰাকীয়ে সোধালে প্ৰচণ্ড চৰ।পিছে কিয়?\nখঙৰ ভমকত এজন ৰিপৰ্টাৰজনক চৰ শোধাইছিল ছানী লিয়নীয়ে। অভিনেত্ৰীগৰাকীৰ পুৰণি বিতৰ্ক এতিয়া আকৌ চৰ্চালৈ আহিছে। ২০১৬ চনত ছানী লিয়নীক হোলিৰ এক অনুষ্ঠানলৈ অতিথি হিচাপে নিমন্ত্ৰণ জনাইছিল। আৰু অনাকাংক্ষিত প্ৰশ্ন কৰিছিল।\nঅনুষ্ঠানত হঠাত্ খঙত অগ্নিশৰ্মা হৈ পৰিছিল ছানী লিয়নী। অনুষ্ঠানত এজন ৰিপৰ্টাৰে ছানীক প্ৰশ্ন কৰে যে, ‘পৰ্ণ ষ্টাৰৰ পৰা ফীল্ম ষ্টাৰ হোৱাৰ অভিজ্ঞতা কেনেকুৱা? নৈশা অনুষ্ঠান’ৰ বাবে ছানীয়ে কিমান টকা লয়?’


ঘৰৰ ডাঙৰ ছোৱালী-চুটিগল্প~প্ৰেৰণা গোহাঁই\nসংগোপনে চহৰৰ মাজলৈ সন্ধিয়া নামি আহিছিল।তথাপি তাই সৰু আশা এটা বুকুত বান্ধি বহি আছিল কয়লাৰ জুইকুৰাৰ কাষত । আৰু দুজন মান গ্ৰাহক আহে নেকি! নাই কোনেও তাইৰ ফালে কেৰাহিকৈও চোৱা নাই। ব্যস্ত সকলো নিজতে ।কাৰনো সময় আছে আনৰ কথা ভাবিবলৈ বা বুজিবলৈ । নাই কৰো নাই। কয়লা জুই কুৰালৈ চাই তাই ভাবিলে আজি ছাগে তাইৰ দিনটোৱে বেয়া। বিক্ৰী ভাল নহলে ঘৰ নচলে । ১০ টা গুমধানৰ মাত্ৰ তিনিটাহে বিক্ৰী হৈছে । মাত্ৰ তিনিটা গুমধান বিক্ৰীৰ পইচাৰে তাই কৰে কি!! ইফালে মাক অসুখীয়া । সৰু ভায়েকটোৰ সৈতে বেমাৰী মাক জনীক এৰি আহিছে । সি বা কি কৰিছে। আজি এসপ্তাহে নেৰা নেপেৰা বৰষুণ । ওলাব নোৱাৰা অৱস্থা। আজি অলপ মুকলি হোৱা দেখি পুৱাই ভায়েকক হাতত মোনা এটা দি ঘৰৰ ওচৰৰ বাৰীখনত থকা কচু ,ঢেকীয়া যি পায় আনিবলৈ কোৱাত সিও কিবা অলপ বুটলি আনিলে। তাক হেনো ম'হ আৰু জোকে বৰকৈ আমনি কৰিলে। বুটলি অনা কচু, ঢেকীয়া আৰু বাৰীৰে গুমধান কেইটা লৈ বুধবৰীয়া বজাৰলৈ বুলি ওলাল। চহৰৰ বজাৰত এই কচু, ঢেকীয়াৰ আদৰ কিছু হলেও বেছি। তাইৰ গোমধান বিক্ৰী নহলেও অন্তত কচু ,ঢেকীয়া কেইডাল বিক্ৰী হয়। যা হওক ঘৰখন চলে সেই কেইটা পইচাৰে। নাই আৰু বহি থাকি লাভ নাই । লাহে লাহে বস্তুবোৰ সামৰি বান্ধি ললে তাই। চহৰৰ এই পোহৰৰ পৰা তাই গাঁৱৰ এন্ধাৰ বাটতোৰ দিশে খোজ দিলে। হাতত মাত্ৰ ৬০ টা টকা। তাৰেই মাকৰ দৰৱ আৰু ঘৰলৈ মোহন দাইটিৰ দোকানৰ পৰা ২কেজি চাউল লব লাগিব। ভায়েকৰ বাবে আজিও মৰটন নিয়া নহব। পইচা একেবাৰে হিচাপত আছে এটকা এটাও বেছি নাই তাইৰ ওচৰত। নাপালে ভায়েকে থেন থেনাব ভাত নাখাব। তথাপি তাই মিছা আশা এটা দি বুজাব ।বুজালে সি বুজিব । পুৱা বুটলি অনা ঢেকীয়া কেইডাল মান ঘৰতো থৈ আহিছিল তাকে বয়েল কৰি মাকক ভাতকেইটা দিব। ভয়েকটোকো খুৱাব লাগিব। তাই বাৰু নোখোৱাকৈ থাকিব পাৰিব। আজি চাৰি দিন ধৰি তাইটো ভাতৰ মাৰ আৰু পানী খায়েই পাৰ কৰিলে । আজিও তেনেকৈয়ে চলি যাব। এন্ধাৰ বাটতোৰে গৈ থাকোতে গাঁওৰে কোনোৱা এটাই কলে ঐ সৌজনী ৰে'লে কটা মোলোকা দাইদিৰ হঁতৰ ঘৰৰ ডাঙৰ ছোৱালী জনী নহয় জানো। তাইৰ বুকুখন বিষাই উঠিল আজি দুবছৰে তাই এই পৰিচয়ৰ মাজেৰে জীয়াই আছে। ৰে'লে কটা মোলোকা দাইটিৰ ডাঙৰ জীয়েক । কোনে নিৰ্ধাৰণ কৰি দিছিলট তাইৰ এই পৰিচয়?? মাকেতো তাইক ঘৰত মণি বুলি হে মাতে। তেনেহলে এই পৰিচয় এই নাম তাইক কোনে দিলে ??? সমাজে!! কিন্তু কিয়???? মদাহী দেউতাকটোক ৰে'লে কটাৰ বাবে????\nLabels#চুটিগল্প, #প্ৰেৰণা গোহাঁই


Coxerin in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Coxerin ar byavahar, ppali, parshwakriya, upkaar, kriya-pratikriya aaru satarkatabani\nCoxerin ৰ মূল্য আৰু পেকৰ চাইজ - Coxerin Price and Pack Size in Assamese - Coxerin ar mulya aaru pakor size\nCoxerin की जानकारी\nCoxerin ৰ লাভ আৰু ব্যৱহাৰসমূহ- Coxerin Benefits & Uses in Assamese- Coxerin ar laabh aaru byavaharsamuh\nCoxerin ৰ পালি আৰু সেয়া কেনেদৰে ল'ব- Coxerin Dosage & How to Take in Assamese - Coxerin ar paali aaru xeya kenedore lobo\nCoxerin ৰ পাৰ্শ্চক্ৰিয়াসমূহ- Coxerin Side Effects in Assamese- Coxerin ar parshwakriyasamuh\nCoxerin সংক্ৰান্ত সতৰ্কতাবাণীসমূহ- Coxerin Related Warnings in Assamese- Coxerin xonkranta xatarkatabanisamuh\nঅইন দৰৱৰ সৈতে Coxerinৰ গুৰুতৰ ক্ৰিয়া-প্ৰতিক্ৰিয়া- Severe Interaction of Coxerin with Other Drugs in Assamese- Oinor xoite Coxerin ar gurutor kriya-pratikriya\nCoxerin মতভেদসমূহ- Coxerin Contraindications in Assamese- Coxerin nishedhsamuh\nCoxerin ৰ বিষয়ে সততে সোধা প্ৰশ্নসমূহ- Frequently asked Questions about Coxerin in Assamese- Coxerin ar bikhoye satate xodha prashnasamuh\nখাদ্য আৰু মদৰ সৈতে Coxerin ক্ৰিয়া-প্ৰতিক্ৰিয়া- Coxerin Interactions with Food and Alcohol in Assamese- khadya aaru modor xoite Coxerin kriya-pratikriya\nCoxerin ৰ লাভ আৰু ব্যৱহাৰসমূহ - Coxerin Benefits & Uses in Assamese - Coxerin ar laabh aaru byavaharsamuh\nCoxerin তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nCoxerin ৰ পালি আৰু সেয়া কেনেদৰে ল'ব - Coxerin Dosage & How to Take in Assamese - Coxerin ar paali aaru xeya kenedore lobo\nCoxerin-ৰ উপাদানসমূহ - Coxerin Active Ingredients in Assamese - Coxerin-ar upadaansamuh\nCoxerin ৰ পাৰ্শ্চক্ৰিয়াসমূহ - Coxerin Side Effects in Assamese - Coxerin ar parshwakriyasamuh\nগৱেষণাৰ ভিত্তিত, Coxerin ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nCoxerin সংক্ৰান্ত সতৰ্কতাবাণীসমূহ - Coxerin Related Warnings in Assamese - Coxerin xonkranta xatarkatabanisamuh\nCoxerin-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভাবস্থাৰ সময়ত Coxerinএ মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ ক্ষতিকৰ প্ৰভাৱ অনুভৱ কৰে, তেন্তে এই ঔষধটো গ্ৰহণ কৰা লগে লগে বন্ধ কৰক, আৰু চিকিতসকৰ পৰামৰ্শ অবিহনে Coxerin পুনৰাই গ্ৰহণ নকৰিব।\nCoxerin-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nCoxerinস্তন্যপায়ী মহিলাৰ বাবে সুৰক্ষিত।\nবৃক্কত Coxerin কি প্ৰভাৱ দেখা গৈছে?\nCoxerinৰ বৃক্ক ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nযকৃতত Coxerin কি প্ৰভাৱ দেখা গৈছে?\nকলিজা ৰ বাবে Coxerinৰ সুৰক্ষাৰ বিষয়ে কোনো তথ্য উপলব্ধ নহয় কাৰণ এইটো বিষয়ৰ ওপৰত এতিয়ালৈকে কোনো বৈজ্ঞানিক গৱেষনা কৰা হোৱা নাই।\nহৃদযন্ত্ৰৰ ক্ষেত্ৰত Coxerin ৰ কি প্ৰভাৱ দেখা গৈছে?\nCoxerinৰ ব্যৱহাৰে হৃদয় ৰ ওপৰত কোনো ক্ষতিকাৰক প্ৰভাৱ নেপেলায়।\nঅইন দৰৱৰ সৈতে Coxerinৰ গুৰুতৰ ক্ৰিয়া-প্ৰতিক্ৰিয়া - Severe Interaction of Coxerin with Other Drugs in Assamese - Oinor xoite Coxerin ar gurutor kriya-pratikriya\nCoxerin তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nCoxerin মতভেদসমূহ - Coxerin Contraindications in Assamese - Coxerin nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Coxerin লোৱা অনুচিত যাতে -\nCoxerin ৰ বিষয়ে সততে সোধা প্ৰশ্নসমূহ - Frequently asked Questions about Coxerin in Assamese - Coxerin ar bikhoye satate xodha prashnasamuh\nএই Coxerin-এ অভ্য়াস বা নিচাৰ সৃষ্টি কৰে নেকি?\nনহয়, Coxerinয়ে অভ্যাসৰ সৃষ্টি নকৰে।\nনহয়, Coxerin লোৱাৰ পিছত, আপুনি গাড়ী চলাব নালাগে বা গধুৰ মেচিনপাতি চলাব নালাগে, কিয়নো আপোনাৰ টোপনি ভাৱ আহিব পাৰে।\nহয়, চিকিত্সা পৰামৰ্শ অনুসাৰেহে Coxerin লওক।\nCoxerin য়ে মানসিক বিসংগতিৰ চিকিত্সা কৰাত বা নিৰাময় কৰাত অক্ষম।\nখাদ্য আৰু মদৰ সৈতে Coxerin ক্ৰিয়া-প্ৰতিক্ৰিয়া - Coxerin Interactions with Food and Alcohol in Assamese - khadya aaru modor xoite Coxerin kriya-pratikriya\nখাদ্য আৰু Coxerinৰ ক্ৰিয়া-প্ৰতিক্ৰিয়া\nখাদ্যৰ সৈতে Coxerin লোৱাট নিৰাপদ।\nমদ আৰু Coxerinৰ মাজৰ প্ৰতিক্ৰিয়া\nCoxerin আৰু মদৰ প্ৰতিক্ৰিয়া সন্দৰ্ভত এতিয়ালৈ কোনো তথ্য উপলব্ধ নহয় কিয়নো এই বিষয়ত এতিয়ালৈ গৱেষণা হোৱা নাই।\nCoxerin ৰ অনুকল্প - Substitutes for Coxerin in Assamese\nআপুনি বা আপোনাৰ পৰিয়ালৰ কোনোবাই Coxerin লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Coxerin ব্যৱহাৰ কৰিছিল নেকি?\nআপুনি কিমান পৰিমাণে Coxerin সেৱন কৰিছিল?\nআপুনি Coxerin ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Coxerin সেৱন কৰে?


Download and installaunicode font (Click here to download), if your system does not support Assamese text. কৃপাবৰ বৰুৱাৰ কাকতৰ টোপোলা অসমীয়া জাতি ডাঙৰ জাতিবাতৰি কাকতৰ জাননীবিষয় আৰু বিষয়াবৰবৰুৱাৰ 'ফটোগ্ৰাফ'চুমা বিজ্ঞানকাপ আৰু কাকতৰ কথোপকথনঢেকী-কবিঈশ্বৰচন্দ্ৰ বিদ্যাসাগৰকবিতামোৰ জন্ম-ৰহস্যপ্ৰত্নতত্ত্বৰাজেন্দ্ৰ লাল মিত্ৰসমাজিককৃপাবৰ বৰুৱাকৃপাবৰ বৰুৱাৰ ওভতনি উদ্বোধন অৱতাৰভাৰত-উদ্ধাৰআনন্দৰাম বৰুৱাৰ চমু জীৱন চৰিতবন্দে মাতৰমপাৰ্লেমেণ্টজগন্নাথ বৰুৱাএখন মুকলি চিঠিপুৱাৰ বৰগীতভুলটোপনি ভাঙনিবৰবৰুৱাৰ বৰ বক্তৃতাভাৰতবৰ্ষীয় জাতীয় সঙ্গীতঅশ্বাৰোহণ পৰ্ব্বঅসমীয়া ডেকাৰ প্ৰতি উপদেশটকৰুৰ দৌৰাত্ম্যবসন্তবাৰজন বিখ্যাত লোকৰ চমু জীৱন-চৰিত্ৰকবিতা দেৱীবৰবৰুৱাৰ সাহিত্যিক ৰহস্য কৃপাবৰ বৰুৱাৰ নতুন টোপোলা ভাৰত-উদ্ধাৰ\nভাৰত উদ্ধাৰ ভাত উদ্ধাৰ নহয় যে তাৰ মাজৰপৰা ’ৰ’টোক গতিয়াই উলিয়াই দি তই মই আপুনি সি ত’ত তেওঁ তেখেতক আদি কৰি মামৰে-খোৱা ফাপৰে-ধৰা যত যি আছে সকলোৱে কৰিব পাৰে। চিয়ঁৰি ভাৰত উদ্ধাৰ, বাখৰি ভাৰত উদ্ধাৰ, কেপকেপাই ভাৰত উদ্ধাৰ, লেবলেবাই ভাৰত উদ্ধাৰ, ফুচফুচাই ভাৰত উদ্ধাৰ, উচপিচাই ভাৰত উদ্ধাৰ নহয়, নহয়, নহয়। হাতে-কলমে কাম কৰা দেখিবা ভাৰত উদ্ধৃত হৈ বৰচাঙৰ ওপৰত উঠি বহি হাঁহি আছে। মুখেৰে ৰাতি সাত হাল বাই থকা সকলৰ পৰা দিনত অহালো বিচাৰি পোৱা নেয়ায় বুলি বৰবৰুৱাৰ নিচিনা বুঢ়াসকলে কয়। বৰবৰুৱাই সেই লগৰীয়া বুঢ়াসকলৰ নাম সম্প্ৰতি আজিৰ ৰাতিটোৰ নিমিত্তে পাহৰিছে। কাইলৈ পুৱা লাগে যদি তেওঁবিলাকৰ নাম ধাম গাঁও ভূঁই তেওঁ ৰাইজৰ আদালতত দাখোল কৰিবলৈ বৰং গাত লব পাৰে। অৱশ্যে এতিয়া পাহৰিবৰ কাৰণ আছে আৰু তেওঁ ইচ্ছা কৰি সজ্ঞানে সুস্থ শৰীৰে আপোন খুচিতে এই কাৰণৰ নিমিত্তে জগৰীয়া। সম্প্ৰতি তেওঁ ইয়াকে কয় যে এই কাৰণ ভাৰত উদ্ধাৰৰ অৰ্থে যাত্ৰাৰ আয়োজন মাথোন। যাত্ৰাৰ সময়ত আমপাত, কলাপুলি, ধান, দুৰ্ব্বা আৰু পূৰ্ণকুম্ভ দুৱাৰ মুখত ৰাখি থোৱা ৰীতিক স্বৰ্গফেৰত্ বৰবৰুৱাই বৰখাস্ত কৰি আমপাতৰ পৰিবৰ্ত্তে ধপাত, কলাপুলিৰ সলনি মেলা চুলি, ধানৰ সলনি পাণ, দুবৰিৰ সলনি সুহুৰি চলাইছে। কিন্তু পূৰ্ণকুম্ভৰ ওপৰত তেওঁ বিশেষৰূপে হস্তক্ষেপ নকৰি মাত্ৰ তাক দেশী ফিল্টাৰ নকৰা পানীৰে নুপূৰাই ফটিক পানীৰে পূৰাই তাৰ উন্নতি সাধন কৰিবৰ ব্যৱস্থা কৰিছে মাথোন। কিন্তু বৰবৰুৱাই এইদৰে মামৰে-খোৱা পকিতি-লৰা পুৰনি ব্যৱস্থাবিলাকৰ ওপৰত অলপ-অচৰপ হাত ফুৰাই আৱশ্যক বুজি তাপলি মাৰি ঘঁহি মাজি সেইবোঅৰ জীৰ্ণ সংস্কাৰ কৰিবই, সেইবাবে তেওঁ কাৰো সমালোচনা মাত কথা নসহে। এই কথা তেওঁ আজি খাটাম্কৈ জাননী দিলে।বাজে কথাৰ ঢৌৱে কোবাই আচল কথাৰ পৰা যে বৰবৰুৱাক বহুৰ দূৰলৈ আনিলে, এই কথা তেওঁৰ ওপৰত চকু দিয়া সকলে দেখিলে। ঘাই কথাত বুৰি থাকিব পাৰিলে, এইবিলাক উপৰুৱা ঢৌৱে কোবাবলৈ নেপায়। কিন্তু বৰবৰুৱাৰ বৰপেট ভাব প্ৰতিবন্ধক আৰু পৰম বৈৰী, সি কলিকতাৰ গজাৰ ওপৰত উপঙি থকা “বই” অৰ্থাত্ পুঙাবিলাকৰ দৰে তল যাবলৈ একেবাৰেই অমান্তি। এইবিলাক যি হওক, আজিৰ বক্তব্য ভাৰত উদ্ধাৰ। তালৈ এইবাৰ যোৱা যাওক।বৰবৰুৱাৰ বৰপেটাৰ ভিতৰত ভাৰত উদ্ধাৰৰ প্লেন অৰ্থাত্ বুধি তিনি কুৰি এটা আছে। সিদিনা কথায় কথায় দুগ্ধনাথ ফুকনক এই কথাষাৰ কলত দুগ্ধই মোৰ মুখলৈ চাই ফেক্‌ফেক্ কৰে হাঁহি কলে—“তিনি কুৰি বুলিয়েই দাড়ি বা কুট এটা দিব পাৰিলেহেঁতেন দেখোন! তাৰ পিঠিত আকৌ ’এটা’ লগাই দিব সকাম কি?” কথাষাৰ শুনি যে মোৰ খংটো উঠিল কি কম! এটা বুকু-কঁপি-যোৱা হুকি লগাই দুগ্ধনাথক কৈ দিলোঁ যে, ’এটাৰ’ নিমিত্তে বৰবৰুৱাৰ নিচিনা সত্যবাদী জিতেন্দ্ৰিয় পুৰুষে মিছা মাতিব লাগে নেকি? লেখত তেওঁৰ তিনিকুৰি এটা আছে দেখি তেওঁ তিনিকুৰি এটা বুলিছে, মুঠতে তিনিকুৰি থকাহেঁতেন তেওঁ তিনিকুৰি বুলিয়ে কলেহেঁতেন। একে হুকিতে দুগ্ধনাথে মুখৰ বৰণ সদাই দধিৰাম হৈ টেঙা পৰি গল।অৱশ্যে, তোমালোকৰ বৰ সৰু পেটত ভাৰত উদ্ধাৰৰ বৰ সৰু ’প্লেন’ যে নাই এনে কথা বৰবৱুৰাই নকয়। কিন্তু তোমালোকৰ প্লেন যিমানেই থাওক, লেখত আদবুৰিৰ বেচি নহয়, আৰু সেই আদবুৰি ঢুকাই গলেই তোমালোকৰ টেকেলি কাতি। আৰু ঘাইকৈ তোমালোকৰ প্লেনবোৰ কেৰোণে খোৱা ঢাপত-গজা, কুলিয়ে কৃপা কৰা, অধিকন্তু ফুটা, খোৰা, কোঙা, চাকোলা। Whereas বৰবৰুৱাৰ তিনি ক্কুৰি এটা প্লেন নিখুঁত নিভাজ, বলী আৰু কামিলা। সিহঁতৰ একোটাকৈ ধৰ বুলি কোনো কামত লগাই দিলে তেতিয়াই সি তাক বখলা-বখলে খাব নহয়। বৰবৰুৱাৰ একোটা প্লেন সাইলাশ জানিবা ভগদত্ত ৰজা। গদা উলিয়াই দিয়া গদাৰেই, ধেনুকাঁড় উলিয়াই দিয়া ধেনু-কাঁড়েৰেই একো নিদিয়া শুদা হাতেৰেই তেওঁলোকে যুজিব। দৈবাত্ কিবা-ৰূপে ভাৰত-ভূমি বৰবৰুৱাৰ এটা প্লেনৰ খামোচৰ পৰা পুলুকা মাৰি গলেও আনটোৰ কট্‌কটীয়া খামোচৰ পৰা দুনাই তেনে হোৱা অসম্ভৱ। তোমালোকৰ ভেঁকুৰা প্লেনৰ সংক্ষেপে তালিকা তলত দি সংক্ষেপ সমালোচনাৰে তাক এইদৰে মুখি থোৱা গল।--(১) বক্তৃতা কৰি ভাৰত উদ্ধাৰঃ- বক্তৃতা কৰি ভাৰত উদ্ধাৰ কৰিবলৈ যোৱাটো দিখৌ নৈৰ পল-বোকাত পৰা বুঢ়ী গাইক লেজু লগাই বল দি নেটানি দূৰৈৰপৰা মুখেৰে বেলৌ-হেচৌ কৰি তুলিবলৈ যোৱাৰ নিচিনা। এই কথা গমি পিটিকি চাই নোহোৱাটো পোৱা যদি পিছত বৰবৰুৱাৰ গাত তোমালোকে দায় দি থাকিবা। এতিয়া এই মাত্ৰ কওঁ যে, “গালা নাম গল উৰি, তাৰ কি আছে আগগুৰি” এই কথা তোমালোকে মনত ৰাখিলে সময়ত উপকাৰ পাবা।(২) গোটেই ভাৰতৰ মানুহক তাঁত-শালত কাপোৰ ববলৈ শিকাই তাঁতী কৰি মেঞ্চেষ্টৰৰ তাঁতীৰে সৈতে ফেঁপেনি পাতিবলৈ লগাই দি ভাৰত উদ্ধাৰ।হৰি হৰি দুখৰ কাল, হৰিণাই চেলেকে বাঘৰ গাল। এই বুধি তোমালোকে পালা ক’ত? তোমালোকৰ গতি-গোত্ৰ দেখি কিন্তু বৰবৰুৱাৰ গাত বিজবিজনি উঠিছে দেই।দেখি তোমাৰ গতি গোত্ৰ,বিজবিজনি উঠে মাত্ৰ।পানীত থাকি কৰা দন্দ,ঘৰিয়ালেৰে খনেখন।কোনে দিলে এনে বুধি?কত পালা ইয়াক সুধি?বুধিদাতাক উভোতাইদিয়া বুদ্ধি মোৰ ভাই!নতু তুনুপাকত ভৰি,থোঁৱা সামৰণি মাৰি।(৩) বিলাতী লোণ চেনি নেখাই বিলাতী কাপোৰ নিপিন্ধি ভাৰত উদ্ধাৰ।“ওহে শকটবান থাম থাম। বৰবৰুৱা ডাঙৰীয়াই পইচা দিয়া পত্ৰিকা কিনিছে, তোমাৰা তাহাকে ফেলিয়া এত জোৰে ৰেলগাড়ী চলিয়া যাচ্ছ, ই কি অন্যায়!” লোণ-চেনি কাছুটি দলিয়াই পেলাই দিগম্বৰ বাবু হৈ ভাৰত উদ্ধাৰ কৰিব নেলাগে মোৰ বোপাইহঁত, বুঢ়া বৰবৰুৱাৰ বুঢ়া বাইক শুন; এইবিলাক লৰালি কৰি লোক হাঁহিয়াত নকৰি মানুহ হ’বলৈ শিক, বেহা-বেপাৰ, শিল্প কল-কাৰখানা “সিদ্ধিবস্তু অ আ ই ঈ” লিখা পঢ়াৰ লগে লগে অত্মসন্মান মনুষ্যত্ব শিক। ভাৰতবাসী ইটোৱে সিটোক বিশ্বাস কৰিবলৈ শিক আৰু টকা কড়ি কোম্পানীৰ কাগজৰ নুৰাত নুসুমাই প্ৰথমতে সৰু-সুৰাকৈ বেহাবেপাৰ কৰিবলৈ শিক। তাৰ পিচত এইবিলাক ডাঙৰ ডাঙৰ কথা মুখত উলিয়াবি। জপিয়াই লঙ্কাত পৰিব খোজাসকলে য়িমান দৰ্কাৰ তাতকৈও ডাঙৰ জাপ মাৰি দিলে, লঙ্কাও পাৰ হৈ গৈ যে সিফালে থকা মহাসমুদ্ৰত পৰিবগৈ, এই কথা কোৱা বাহুল্য। ঘোষ গুহ মিত্ৰৰ পোহঁত, উধাতু খাই নলৰিবিহঁক, আৰু তহঁতৰ পাছ ধৰা হেজাৰ হেজাৰ মানুহক বলিয়া কৰি খালত নেপেলাবিহঁক। বোপাইহঁত হে! বৰবৰুৱাও একৰকম স্বদেশী আৰু সেই বাবেই তেওঁ স্বৰ্গসুখ এৰি ভাৰত উদ্ধাৰত কান্ধ পাতিবলৈ আহিছে, কিন্তু তেওঁৰ বাট বেলেগ, এই কথা। বাটে ঘাটে “বন্দে মাতৰং” আৰু জাতীয় সঙ্গীত গাই বাঁহী বজাই ফুৰিলে লাভৰ ভিতৰত “গোকুলৰ নৰ-নাৰী এৰিবন্ত ঘৰবাৰী”; আৰু সেই নৰনাৰীসকল বলিয়া-বতিয়া হৈ ফুৰি বৰ টান পকা বেৰ আৰু খহটা খুটাত খুন্দাখুন্দলি খাই “জখম” হব মাথোন। ইফালে ভাৰত “ যে তিমিৰে সে তিমিৰেই” থাকিব।(৪)সভা-সমিতি, কংগ্ৰেছ কনফৰেণ্স কৰি ভাৰত উদ্ধাৰ।উত্তৰত বৰবৰুৱাই বিশেষ একো নকৈ কেৱল আস্তিক মুনিৰ “গৰুণ্ড গৰুণ্ড!” উচ্চাৰণ কৰিলে মাথোন। তোমালোকে এই মন্ত্ৰৰ যেনেকৈ মন যাব তেনেকৈ তৰ্জমা কৰি লব পাৰা।ওপৰত কোৱা এই বখলা তোমালোকৰ গল। মোৰ প্ৰথমটো প্লেনৰ প্ৰথম বখলা শুনা।--মোক ৫০০ জন ভলণ্টিয়াৰ লাগে। দুই বঙলা মলুকৰ পৰা অৰ্থাত্ অক্টৰ্লনি মনুমেণ্টৰ জঁৰে পুৰনি বঙলা আৰু অসম কিৰিটীৰে ৰমকজমক নতুন বঙলা দেশৰ প্ৰত্যেক খনৰেপৰা ১০০ জনকৈ ২০০ জন। মাদ্ৰাজৰ পৰা ৫০ আৰু বোম্বাইৰপৰা ১০০ জন। পঞ্জাৱৰপৰা ৫০ আৰু যুক্তপ্ৰদেশ আৰু আগ্ৰাৰপৰা ৫০ জন। ফ্ৰণ্টিয়ৰ প্ৰদেশৰ পৰা ২৫ জন। এজন কাপ্তান অৰ্থাত্ বৰবৰুৱা ডাঙৰীয়া স্বয়ং। তলত লিখা মতে ভলণ্টিয়াৰবিলাক বছা হব।(১) যাৰ বয়স ২৫ৰ পৰা ৩০ বছৰৰ উৰ্দ্ধ হোৱা নাই।(২) যি আবিয়ৈ।(৩) যি নিঘূণীয়া, বলী, শুৱনি, ওখ আৰু ডাঙৰ।(৪) তেওঁবিলাকে মজিদ, গিৰ্জ্জা আৰু নামঘৰত শপত খাই প্ৰতিজ্ঞা কৰিব লাগিব যে, বৰবৰুৱা কাপ্তান চাহাবে যেনেকৈ তেওঁবিলাকক যি কৰায় তেনেকৈ তেওঁবিলাকে বিনা ওজৰ আপত্তি যাবজ্জীৱন কৰিব লাগিব; যথাঃ-(ক) দিনৌ তেওঁলোকে নিয়মিত কালত শয়ন আৰু আহাৰ-বিহাৰ কৰিব লাগিব।(খ) বৰবৰুৱ কাপ্তান চাহাবে যেনেকৈ যি প্ৰণালীত তেওঁলোকক ঘৰ-দুৱাৰ সাজি থাকিবলৈ কব, সেইদৰে তেওঁলোকে থাকিব লাগিব।(গ) তেওঁলোকে য়ুৰোপীয় সাজপাৰ পিন্ধিব লাগিব। য়ুৰোপীয় খানা খাব লগিব। দিনৌ কম পক্ষেও আন খোৱা বস্তুৰে সৈতে এসেৰ মঙহ পেটৰ সুমাব লাগিব। দেশ-বিদেশ, নগৰ, পৰ্ব্বত, ৰঙামাটী, গুৱাহাটী, বগাপানী, কলাপানী, যলৈকে যাবলৈ কাপ্তান চাহাবে তেওঁলোকক হুকুম দিব তালৈকে তেওঁলোক যাব লাগিব। আন কি, মুঠতে বৰবৰুৱা কাপ্তান চাহাবে তেওঁলোকক তপত ভাত গুলিবলৈ কলে তেওঁলোকে ষা ষা নকৰাকৈ সেই ভাত গিলিব লাগিব। অৱশ্যে কাপ্তান চাহাবক তেওঁলোকে তেনে সমাত সদায় কাষতে পাব। ঘাই চটকে শিশু চটকক সদায় “পখায়ে আবৰি” থকদি কাপ্তান বৰবৰুৱাই এই পাঁচশ ভলণ্টিয়াৰ চটকক তেওঁলোকৰ আচল আৰু বাঢ়িয়ে সৈতে সদায় আবৰি থাকিব।এই ৫০০ জন ভলণ্টিয়াৰ লগত লৈ এখন সুকীয়া জাহাজ ভেৰোণীয়া কৰি বৰবৰুৱা কাপ্তান চাহাবে য়ুৰোপলৈ যাবলৈ সংকল্প কৰিছে। তেখেতৰ অভিপ্ৰায় এইঃ-সাগৰৰ পাৰলৈ গৈ তাত কিছুদিন থাকি ৫০০ জন ভলণ্টিয়াৰক কাপ্তান বৰবৰুৱা চাহাবে গাইপতি একোজনীকৈ ৫০০ জনী হৃষ্টপুষ্ট বলিষ্ঠ শুৱনী শকতনী আবতনী বিৰালাক্ষী ধ্ৰুমাক্ষী কুৰি বাইছ বছৰীয়া ৰূপহী বিয়া দি ৫০০ যোৰা কৰি ভাৰতবৰ্ষলৈ লগতে ওভোতাই আনি নিজ দেশত বসতি কৰিবলৈ দিব। কাপ্তান চাহাবৰ সৈতে ভলণ্টিয়াৰবোৰৰ এই বন্দৱস্ত থাকিব যে বছৰে বছৰে তেওঁলোকে বংশবৃদ্ধি কৰি যাব লাগিব। তিনি বছৰ লালিকৈ কোনো ভলণ্টিয়াৰে এই চৰ্ত ৰাখিব নোৱাৰিলে সেইজন ভলণ্টিয়াৰক বৰখাস্ত কৰি নতুন ভলণ্টিয়াৰ নিৰ্ব্বাচন কৰি তেওঁৰ ঠাই পূৰোৱা যাব।বৰবৰুৱাই হিচাপকৈ চাইছে যে, দহ বছৰত তেওঁবিলাকৰ লেখ পাঁচ হেজাৰ পাঁচ শ আৰু ২০ বছৰত তেওঁবিলাকৰ লে পাঁচ লাখ ৬৩ হেজাৰ হব। এই ৫ লাখ ৬৩ হেজাৰ স্বদেশী বাচ্ছা প্ৰতি পাঁচ বছৰে দুগুণ হৈ বাঢ়ি যাব আৰু তেনেহলে ৫০০ বছৰৰ ভিতৰত ভাৰতবৰ্ষ ভাৰতীয় চাহাবেৰে ভৰি পৰিব। বৰবৰুৱাৰ ভৱিষ্যতৰ আশা ভৰষা এই স্বদেশীবোৰে যে আনৰে সৈতে স্বভাবতে সকলো বিষয়তে সমানে তাল ধৰি যাব এইটো ক্ষেত্ৰতত্বৰ এটা সিদ্ধান্ত বুলিলেই হব। নিজৰ পাওনা স্বত্ত্ব আৰু অধিকাৰবিলাক বুকু ফিন্দাই তেওঁলোকে বিচাৰিব আৰু লোকৰে সৈতে সমানে মুকুটিওৱা-মুকুটি গুৰিয়া-ৰুৰি লথিয়া-লথি জ্বৰখাপৰি কালিয়া-কলি ডেকালিকৈ ফুৰিব। তাৰ উপৰিও লাভ যে তেওঁলোক বৰুৱা ফুকন বানাৰ্জ্জী মুখাৰ্জ্জী পাঁড়ে খাৰে সিং উল্লা হৈয়েই থাকিল।ভাৰতৰ মানুহৰ গুৰিত এই প্ৰণালীত সাৰ-জাবৰ দি সিহঁতক এটা জাতি কৰি তুলিবৰ প্ৰস্তাৱ ভৱিষ্যত কাপ্তান বৰবৰুৱা কৃপাবৰে কৰিলে। ভলণ্টিয়াৰ হব খোজাসকলে এই মাহৰ ১৫ ৰাতিখৰ ভিতৰতে তেওঁলৈ দৰখাস্ত পঠিয়াওক। তাৰ পিচত আৰু দৰখাস্ত লোৱা নেযায়। সোনকালে বাছনি শেহ কৰি ডাঙৰীয়াই এই গুৰুতৰ কাৰ্য হাতত লবলৈ থিৰ কৰিছে।


pakistan-protest-on-streets-against-hindu-girl-namrata-chandani-murder– News18 Assam\nনম্ৰতা চন্দানীৰ ন্যায়ৰ দাবীত পাকিস্তানত উত্তাল প্ৰতিবাদ, কি ওলাল মৰণোত্তৰ পৰীক্ষাৰ ৰিপ’ৰ্টত?\nভয়ংকৰ দুৰ্ঘটনাত নিহত ৩৫জন লোক, ক’ত সংঘটিত হ’ল এই দুৰ্ঘটনা?\nবিশ্বৰ আটাইতকৈ ধুনীয়া যুৱতী কেইগৰাকী.. ৰূপে গুণে মুগ্ধ কৰিছে সকলোকে!\nহিন্দু যুৱতীগৰাকীৰ হত্যাৰ প্ৰতিবাদত কৰাচীৰ ৰাজপথত দেখা গ’ল উত্তাল প্ৰতিবাদ।\nUpdated:September 18, 2019, 12:40 PM IST\nUpdated: September 18, 2019, 12:40 PM IST\nপাকিস্তানৰ কৰাচীত হিন্দু যুৱতী নম্ৰতা চন্দানীৰ হত্যাকাণ্ডক লৈ আৰম্ভ হৈছে প্ৰতিবাদ। খবৰ অনুসৰি, নম্ৰতাৰ হত্যা বলপূৰ্বক ধৰ্মান্তৰকৰণৰ বাবে হৈছিল। মঙলবাৰে লৰকানাৰ হোষ্টেলৰ কোঠাত চিপ লোৱা অৱস্থাত উদ্ধাৰ হৈছিল নম্ৰতাৰ মৃতদেহ। লৰকানাৰ বিবি আছিফা ডেণ্টেল কলেজৰ ছাত্ৰী আছিল নম্ৰতা। হিন্দু যুৱতীগৰাকীৰ হত্যাৰ প্ৰতিবাদত কৰাচীৰ ৰাজপথত দেখা গ’ল উত্তাল প্ৰতিবাদ।\nছচিয়েল মিডিয়াতো নম্ৰতাৰ ন্যায়ৰ দাবীত ‘জাষ্টিচ ফৰ নম্ৰতা চন্দানী’ অভিযান চলিছে। নম্ৰতাৰ ন্যায়ৰ দাবীত সহস্ৰাধিক সংখ্যালঘু হিন্দু ৰাজপথলৈ ওলাই আহিছে। নম্ৰতাৰ হত্যাকাৰীক গ্ৰেপ্তাৰ কৰাৰ দাবী তুলিছে প্ৰতিবাদকাৰীসকলে। ইয়াৰ মাজতে পোহৰলৈ আহিছে নম্ৰতাৰ মৰণোত্তৰ পৰীক্ষাৰ ৰিপ’ৰ্ট।\nনম্ৰতাৰ ন্যায়ৰ দাবীত পাকিস্তানত প্ৰতিবাদ\nমৰণোত্তৰ পৰীক্ষাৰ ৰিপ’ৰ্ট অনুসৰি, নম্ৰতা চন্দানীৰ ডিঙিত আঘাতৰ চিন পোৱা গৈছে। সোঁ ভৰি আৰু শৰীৰ আন অংশতো পোৱা গৈছে আঘাতৰ চিন। অৱশ্যে আৰক্ষীয়ে এতিয়াও এয়া এক হত্যাকাণ্ড বুলি প্ৰকাশ কৰা নাই। ঘটনা সন্দৰ্ভত তদন্ত অব্যাহত ৰাখিছে আৰক্ষীয়ে।\nউল্লেখযোগ্য যে পাকিস্তানৰ ঘোটকীৰ মীৰপুৰ মথেলোৰ বাসিন্দা নম্ৰতা। যুৱতীগৰাকীৰ ভাতৃ ডাঃ বিশাল সুন্দৰে দাবী কৰে যে তেওঁৰ ভগ্নীয়ে আত্মহত্যা কৰা নাই। তাইক হত্যা কৰা হৈছে।


গৌতম বুদ্ধ - অসমীয়া ৱিকিপিডিয়া\n(সিদ্ধাৰ্থ গৌতমৰ পৰা পুনঃনিৰ্দেশিত)\nসাৰনাথত ৰক্ষিত গৌতম বুদ্ধৰ এটা মূৰ্তি, খৃষ্টীয় চতুৰ্থ শতাব্দী\nসিদ্ধাৰ্থ গৌতম (সংস্কৃত: सिद्धार्थ गौतम; পালি: Siddhattha Gotama, সিদ্ধাত্থ গৌতম) আছিল প্ৰাচীন ভাৰতৰ এক ধৰ্মগুৰু আৰু বৌদ্ধধৰ্মৰ প্ৰতিষ্ঠাপক। অধিকাংশ বৌদ্ধ সম্প্ৰদায়ৰ মতে, তেখেতেই বৰ্তমান যুগৰ সৰ্বোচ্চ বুদ্ধ (পালি: সম্মাসম্বুদ্ধ, সংস্কৃত: সম্যকসম্বুদ্ধ)। বুদ্ধ শব্দৰ অৰ্থ আলোকপ্ৰাপ্ত ব্যক্তি বা দিব্যজ্ঞানপ্ৰাপ্ত ব্যক্তি।[note 1] তেওঁৰ জন্ম আৰু মৃত্যুৰ সঠিক সময় অজ্ঞাত। প্ৰাক-বিংশ শতাব্দীৰ ঐতিহাসিকবিদসকলে তেওঁৰ জীৱনকালক সীমাবদ্ধ কৰিছে ৫৬৩ খৃষ্টপূৰ্বাব্দৰ পৰা ৪৩৮ খৃষ্টপূৰ্বাব্দৰ মধ্যকাললৈ। কোনো কোনো আধুনিক ঐতিহাসিকবিদৰ মতে, গৌতম বুদ্ধৰ মৃত্যু ঘটে ৪৮৬ ৰ পৰা ৪৮৩ খৃষ্টপূৰ্বাব্দৰ মধ্যবৰ্তী কোনো এক সময়লৈ; আকৌ কিছুমানৰ মতে, ৪১১ ৰ পৰা ৪০০ খৃষ্টপূৰ্বাব্দৰ মধ্যকাললৈকে।\nগৌতম বুদ্ধৰ অন্য নাম "শাক্যমুনি"; তেওঁ বৌদ্ধধৰ্মৰ কেন্দ্ৰীয় ব্যক্তিত্ব। অনুমান কৰা হয়, তেওঁৰ মৃত্যুৰ পাছত তেওঁৰ অনুগামীসকলে তেওঁৰ জীৱনকথা, শিক্ষা আৰু বৌদ্ধ সংঘৰ সন্ন্যাস-বিধি লিপিবদ্ধ কৰিছিল। তেওঁৰ শিক্ষাবোৰ প্ৰথমতে মুখে মুখে প্ৰচলিত আছিল। বুদ্ধৰ মৃত্যুৰ প্ৰায় চাৰিশ বছৰ পাছত এইবোৰ লিপিবদ্ধ কৰা হয়।\nবৌদ্ধধৰ্মৰ ওচৰা-উচৰি হিন্দু ধৰ্ম, আহমদিয়া মুছলিম সম্প্ৰদায় আৰু বাহাই ধৰ্মৰ অনুগামীসকলৰ মতেও বিশ্বধৰ্মত তেওঁক দেৱতা বা মহামানৱ বুলি উল্লেখ কৰা হৈছে।\n3 বোধিলাভ বা মহাপৰিনিৰ্বান\n5 সম্পৰ্কীয় আলোকচিত্ৰ\nবৌদ্ধ ধৰ্মৰ সন্মিলন\nবিশ্বাস আৰু অনুশীলন\nসংসাৰ • পৰিনিৰ্বাণ\nকৰ্ম • জন্মান্তৰ\nধৰ্মচৰ্চা আৰু বোধিলাভ\nদেশানুসাৰে বৌদ্ধধৰ্ম আৰু অঞ্চলসমূহ\nথেৰবাদ • মহাযান\nত্ৰিপিটক • জাতক\nসিদ্ধাৰ্থৰ পিতৃ আছিল শাক্য বংশীয় ৰজা শুদ্ধোধন। মাতৃ মায়াদেৱী। মায়াদেৱী কপিলাবস্তুৰ পৰা পিতৃৰ ৰাজ্য যোৱাৰ পথত লুম্বিনি গ্ৰামত (বৰ্তমান নেপালৰ অন্তৰ্গত) সিদ্ধাৰ্থক জন্ম দিছিল। তেওঁৰ জন্মৰ সপ্তম দিনাখনেই মায়াদেৱীৰ জীৱনাবসান ঘটে। পাছত তেওঁ মাহীমাক গৌতমীৰ হাতত লালন পালন হয়। ধাৰণা কৰা হয় তেওঁৰ নামৰ "গৌতম" অংশটি মাহীমাকৰ নামৰ পৰাই আহিছে। আকৌ কিছুমানৰ মতে এইটো তেখেতসকলৰ বংশানুক্ৰমিক নাম। জন্মৰ পঞ্চম দিনা তেখেতৰ পিতৃয়ে ৮জন জ্ঞানী ব্যক্তিক সদ্যোজাত শিশুটিৰ নামকৰণ আৰু ভৱিষ্যত গণনা কৰাৰ বাবে নিমন্ত্ৰণ কৰিছিল। তেতিয়া তেওঁৰ নাম সিদ্ধাৰ্থ ৰখা হয় - সিদ্ধাৰ্থ শব্দটোৱে "সিদ্ধিলাভ কৰা, বা উদ্দেশ্য সফল" হোৱা বুজায়। তেখেতসকলৰ মাজৰ এজনে লগতে কয় যে, ৰাজকুমাৰ এদিন সত্যৰ সন্ধানত বাহিৰলৈ ওলাই যাব আৰু বোধিপ্ৰাপ্ত হব। এজন ৰাজপুত্ৰ হিচাপে সিদ্ধাৰ্থই বিভিন্ন শাখাত শিক্ষা লাভ কৰিছিল।\nকথিত আছে, এদিন ৰাজকুমাৰ সিদ্ধাৰ্থই বাহিৰলৈ যাওঁতে ৪জন ব্যক্তিৰ লগত তেওঁৰ সাক্ষাৎ হয়। প্ৰথমে তেওঁ এজন বৃদ্ধ মানুহ, তাৰপিছত এজন অসুস্থ মানুহ আৰু শেষত এজন মৃত মানুহক দেখা পায়। তেওঁ তেতিয়া তেওঁৰ লগৰীয়া সকলক এই বিষয়ে প্ৰশ্ন কৰাত তেওঁলোকে উত্তৰ দিয়ে যে এইবোৰেই হ’ল মানুহৰ নিয়তি। আকৌ এদিন (কিছুমানৰ মতে সেইদিনাই) এনেদৰে ভ্ৰমণ কৰি থকা অৱস্থাত মুণ্ডিতমস্তক আৰু পীতবৰ্ণৰ জীৰ্ণ বাস পৰিহিত এজন সাধু দেখা পালে। লগৰীয়াসকলে এই লোকজনক সন্ন্যাসী বুলি গৌতমক পৰিচয় কৰাই দি কয় যে, এই লোকজনে মানুহৰ দুঃখৰ বাবে নিজ জীৱন ত্যাগ কৰিছে। ৰাজকুমাৰ সিদ্ধাৰ্থই সেই ৰাতিয়েই শুই থকা অৱস্থাত নিজৰ পত্নী, পুত্ৰ, পৰিবাৰক নিঃশব্দে বিদায় জনাই জ্ঞানান্বেষণৰ অৰ্থে মাত্ৰ ২৯ বছৰ বয়সতে ৰাজপ্ৰসাদ ত্যাগ কৰে। সিদ্ধাৰ্থৰ এই যাত্ৰাকেই মহানিষ্ক্ৰমণ বুলি কোৱা হয়।\nবোধিলাভ বা মহাপৰিনিৰ্বান[সম্পাদনা কৰক]\nদুখ আৰু দুখৰ কাৰণ সম্বন্ধে জানিবলৈ সিদ্ধাৰ্থই যাত্ৰা অব্যাহত ৰাখে। প্ৰথমে তেওঁ আলাৰা নামৰ এজন সন্ন্যাসীৰ ওচৰলৈ যায়। তেওঁৰ উত্তৰত সন্তুষ্ট নহৈ তেখেত উদ্দক নামৰ আৰু এজন সন্ন্যাসীৰ কাষ চাপে। কিন্তু তেতিয়াও একো ফল নোপোৱাত কিছু দিন যোৱাৰ পিছত তেওঁ মগধৰ উৰুবিল্ব নামৰ স্থানলৈ গমন কৰিলে। তাত প্ৰথমে এটা উত্তৰ-পূৰ্বমুখী শিলাখণ্ডৰ ওপৰত বহি আপোন মনতেই কৈছিল যে, "যদি ম‍ই বুদ্ধত্বলাভ কৰিবলৈ সক্ষম তেন্তে বুদ্ধৰ এটা প্ৰতিচ্ছায়া মোৰ সম্মুখত দৃশ্যমান হওক।" এই কথা উচ্চাৰিত হোৱাৰ লগে লগে শিলাখণ্ডৰ গাত তিনি ফুট ওখ এটা বুদ্ধৰ প্ৰতিচ্ছায়া প্ৰতিফলিত হ’ল। বোধিসত্ত্ব তপস্যাত বহাৰ পূৰ্বে দৈৱবাণী হয় যে, "বুদ্ধত্ব লাভ কৰিবৰ হ’লে ইয়াত বহিলে নহ’ব; ইয়াৰ পৰা অৰ্ধযোজন দূৰত্বত পত্ৰবৃক্ষতলত তপস্যাত বহিব লাগিব।" ইয়াৰ পিছত দেৱগণে বোধিসত্ত্বক সঙ্গ দি আগুৱাই লৈ যায়। মধ্যপথত এজন দেৱতাই ভূমিৰ পৰা একোছা কুশ চিঙি আনি বোধিসত্ত্বক দি কয় যে, এই কুশই সফলতাৰ নিদৰ্শন স্বৰূপ। বোধিসত্ত্ব কুশগ্ৰহণৰ পাছত কিছুদূৰ অতিক্ৰম পত্ৰবৃক্ষতলৰ ভূমিত কুশগছডাল ৰাখি পূবদিশে মূৰ কৰি তপস্যাত বহে। কঠোৰ সাধনাৰ ফলত তেওঁৰ শৰীৰ ক্ষয় যায়, কিন্তু এই তপস্যাত তেওঁ ভয়, লোভ আৰু লালসাক অতিক্ৰম কৰি নিজৰ মনৰ ওপৰত সম্পূৰ্ণ নিয়ন্ত্ৰণ লাভ কৰিবলৈ সক্ষম হ’ল। পাছত তেওঁ বুজিলে যে এনেদৰে বোধিলাভ নহ’ব। তেওঁ তাৰপিছত খাদ্য গ্ৰহণৰ সিদ্ধান্ত কৰিলে। সুজাতা নামী এক নাৰীৰ কাষ চাপি তেওঁ এক পাত্ৰ পৰমান্ন আহাৰ গ্ৰহণ কৰিলে। তাৰপিছত তেওঁ নদীত স্নান কৰি পুনৰাই ধ্যানমগ্ন হ’ল। অৱশেষত কঠোৰ তপস্যাৰ পাছত তেওঁ বুদ্ধত্বপ্ৰাপ্তি কৰিলে। শাক্যমুনিয়ে বোধিলাভৰ পাছত সাতদিন ধৰি বোধিবৃক্ষত তলত থাকিয়ে‍ই মুক্তিলাভৰ আনন্দ উপভোগ কৰিছিল। তেখেত দুখ, দুখৰ কাৰণ, প্ৰতিকাৰ প্ৰভৃতি সম্বন্ধে জ্ঞান লাভ কৰিলে। এই ঘটনাটোকে‍ই বোধিলাভ নামেৰে জনাজাত হয়।\nসমস্ত জীৱন ধৰি তেওঁ দৰ্শন আৰু বাণী প্ৰচাৰ কৰি অৱশেষত আনুমানিক ৫৪৩ খৃষ্টপূৰ্বাব্দ ৮০ বছৰ বয়সত বহাগী পূৰ্ণিমা তিথিত কুশীনগৰত মহাপ্ৰয়ান কৰে।\nসম্পৰ্কীয় আলোকচিত্ৰ[সম্পাদনা কৰক]\nট'কিঅ ৰাষ্ট্ৰীয় সংগ্ৰাহলয়ত থকা বুদ্ধদেৱৰ মূৰ্তি\nগৌতম বুদ্ধৰ সংৰক্ষিত পদচিহ্ন\nযিডাল বোধি বৃক্ষ গছৰ তলত তপস্যা কৰি বুদ্ধদেৱে বুদ্ধত্ব লাভ কৰিছিল, বোধ গয়া, ভাৰত\nউত্তৰ পাকিস্তানৰ গান্ধাৰা অঞ্চলত অৱস্থিত দণ্ডায়মান বুদ্ধৰ এটা ভাস্কৰ্য\nবুদ্ধ দৈবস্তু, কামাকুৰা, জাপান\n↑ Turner, Sir Ralph Lilley (1962–1985). "buddha 9276". A comparative dictionary of the Indo-Aryan languages. London: Oxford University Press. Digital Dictionaries of South Asia, University of Chicago. পৃষ্ঠা: 525. http://dsal.uchicago.edu/cgi-bin/philologic/contextualize.pl?p.2.soas.1976481। আহৰণ কৰা হৈছে: 22 February 2010. "Hypothetical root budh ‘ perceive ’ 1. Pali buddha – ‘ understood, enlightened ’, masculine ‘ the Buddha ’; Aśokan, that is, the language of the Inscriptions of Aśoka Budhe nominative singular; Prakrit buddha – ‘ known, awakened ’; Waigalī būdāī ‘ truth ’; Bashkarīk budh ‘ he heard ’; Tōrwālī būdo preterite of bū – ‘ to see, know ’ from bṓdhati; Phalūṛa búddo preterite of buǰǰ – ‘ to understand ’ from búdhyatē; Shina Gilgitī dialect budo ‘ awake ’, Gurēsī dialect budyōnṷ intransitive ‘ to wake ’; Kashmiri bọ̆du ‘ quick of understanding (especially ofachild ’); Sindhī ḇudho past participle (passive) of ḇujhaṇu ‘ to understand ’ from búdhyatē, West Pahāṛī buddhā preterite of bujṇā ‘ to know ’; Sinhalese buj (j written for d), budu, bud – , but – ‘ the Buddha ’."\n↑ "The Buddha, His Life and Teachings". Buddhanet.net. http://www.buddhanet.net/buddha.htm। আহৰণ কৰা হৈছে: 2010-10-02.\n↑ “If, as is now almost universally accepted by informed Indological scholarship,are-examination of early Buddhist historical material, ..., necessitatesaredating of the Buddha’s death to between 411 and 400 BCE....: Paul Dundas, The Jains, 2nd edition, (Routledge, 2001), p. 24.\nAmbedkar, B.R. (1957). The Buddha and His Dhamma. প্ৰকাশক Bombay: People's Education Society.\nArmstrong, Karen (2001). Buddha. প্ৰকাশক New York: Penguin Books.\nBechert, Heinz, ed (1996). When Did the Buddha Live? The Controversy on the Dating of the Historical Buddha. প্ৰকাশক Delhi: Sri Satguru.\nConze, Edward, trans. (1959). Buddhist Scriptures. প্ৰকাশক London: Penguin Books.\nÑāṇamoli, Bhikku (1992). The Life of the Buddha According to the Pali Canon (3rd সম্পাদনা). প্ৰকাশক Kandy, Sri Lanka: Buddhist Publication Society.\nOrtner, Jon (2003). Buddha. প্ৰকাশক New York: Welcome Books.\nRahula, Walpola (1974). What the Buddha Taught (2nd সম্পাদনা). প্ৰকাশক New York: Grove Press.\nReps, Paul; Senzaki, Nyogen (1957). Zen Flesh, Zen Bones: A Collection of Zen and Pre-Zen Writings. প্ৰকাশক New York: Doubleday.\nRobinson, Richard H.; Johnson, Willard L.; Wawrytko, Sandra A.; DeGraff, Geoffrey (1996). The Buddhist Religion: A Historical Introduction. প্ৰকাশক Belmont, CA: Wadsworth Publishing Co..\nSathe, Shriram (1987). Dates of the Buddha. প্ৰকাশক Hyderabad: Bharatiya Itihasa Sankalana Samiti.\nSenzaki, Nyogen; McCandless, Ruth Strout (1953). Buddhism and Zen. প্ৰকাশক New York: Philosophical Library.\nৱিকিমিডিয়া কমন্সত Gautama Buddha সম্পৰ্কীয় মিডিয়া ফাইল আছে।\nৱিকি উক্তিত গৌতম বুদ্ধ’ বিষয় সংক্ৰান্তত উক্তি আছে।\nৱিকিউৎসত Gautama Buddhaৰ দ্বাৰা লিখা মূল পাঠ্য আছে।\n"https://as.wikipedia.org/w/index.php?title=গৌতম_বুদ্ধ&oldid=228272"ৰ পৰা সংকলিত\nএই পৃষ্ঠাখন ১৬ মে’, ২০২০ তাৰিখে ২২:৩৫ বজাত অন্তিম সংশোধন কৰা হৈছিল।


পৃষ্ঠা:Chalachitra.pdf/১৩১ - ৱিকিউৎস\nনকল কৰা হৈছিল আৰু সেই সুৰৰ গীতবোৰে জনপ্ৰিয়তা অৰ্জন কৰিছিল। কিন্তু এখন ছবিৰ আটাইবোৰ গীতেই সকলো ধৰণৰ শ্ৰোতাকে আকৰ্ষিত কৰিব পৰাটো প্ৰথম বাৰৰ বাবে ৰোজাৰ ক্ষেত্ৰত সম্ভৱ হৈছিল। ‘ৰোজা’ হিন্দীলৈ ডাব কৰা হৈছিল আৰু ছবিতকৈ ছবিৰ গীতবোৰেহে অধিক আলোড়নৰ সৃষ্টি কৰিছিল।\nৰোজাৰ পূৰ্বে ‘অঞ্জলি’, ‘অপূৰ্ব সহোদৰাৰুগাল’ ছবি (সংগীত পৰিচালক— ইল্লিয়া ৰাজা), ক্ষণক্ষণম (সংগীত পৰিচালক— ডঃ কিৰৱাণী) আদি ছবি হিন্দীলৈ ভাব কৰা হৈছিল। ইল্লিয়া ৰাজাৰ দৰে কিম্বদন্তী সুৰকাৰে সুৰ কৰিছিল ‘সদমা’, ‘মহাদেব’, ‘কামাগ্নি’ আদি ছবিৰ বাবে। অপূৰ্ব সুন্দৰ সুৰৰ সমাবেশ হোৱা সত্বেও এই ছবিৰ গীতবোৰে ব্যাপক সমাদৰ লাভ কৰা নাছিল। উত্তৰ ভাৰত মূলতঃ লোক সংগীতৰ দেশ; পোনপটিয়া আৰু সহজে গুণগুণাব পৰা সুৰ ইয়াৰ শ্ৰোতাৰ বাবে অধিক আকৰ্ষণৰ বস্তু। কিন্তু ইল্লিয়া ৰাজা বা ডঃ কিৰৱাণীৰ সুৰ ৰচনাৰ মূল আধাৰ কৰ্ণাটকী শৈলীৰ। তেনে সুৰত কণ্ঠ-নৈপুণ্যৰ প্ৰকাশ অতি জৰুৰী। শাস্ত্ৰীয় সংগীতৰ দেশ দক্ষিণ ভাৰতৰ সংগীতপ্ৰেমী শ্ৰোতাৰ বাবে সেইবোৰ সুৰ প্ৰিয়; কিন্তু উত্তৰ ভাৰতৰ শ্ৰোতাৰ বাবে সেইবোৰ পৰিচিত নহয়। এ. আৰ. ৰহমানে ‘ৰোজা’ৰ গানেৰে এই সকলো সীমাবদ্ধতা অতিক্ৰম কৰিব পৰা বাবে তেওঁ এই বিৰল সাফল্যৰ অধিকাৰী হোৱাৰ সৌভাগ্য অৰ্জন কৰিছিল।\n‘ৰোজা’ৰ গীতবোৰ আছিল লোক-সংগীতৰ উদ্দামতাপূৰ্ণ আৰু পেনপটিয়া; কৰ্নাটকী শাস্ত্ৰীয় সংগীতৰ গায়ন পদ্ধতিৰ পৰা মুক্ত। তাৰ লগতে আছে ব্যাপক নাটকীয় ভংগিমা। উচ্চগ্ৰামৰ যন্ত্ৰসংগীতৰ প্ৰয়োগ আৰু এই সংগীত ৰচনাত ব্যৱহাৰ কৰা ‘অৰ্কেষ্ট্ৰেশন’ গীতবোৰৰ অন্য এক বিশেষত্ব। বিজ্ঞাপনৰ ছবিৰ বাবে সংগীত ৰচনা কৰাৰ দীৰ্ঘদিনৰ অভিজ্ঞতা থকা ৰহমানে জানে কেনেদৰে শ্ৰোতাৰ মনোযোগ আকৰ্ষণ কৰিব লাগে আৰু কেনেদৰে শ্ৰোতাৰ মনৰ গভীৰত প্ৰবেশ কবিব লাগে। এই সমগ্ৰ উপাদানৰ মিশ্ৰণে ‘ৰোজা’ৰ গীতবোৰক সৰ্বভাৰতীয় শ্ৰোতাৰ গ্ৰহণযোগ্য কৰি তোলাত সহায় কৰিছিল।\n"https://as.wikisource.org/w/index.php?title=পৃষ্ঠা:Chalachitra.pdf/১৩১&oldid=70134"ৰ পৰা অনা হৈছে\nএই পৃষ্ঠাটো শেষবাৰৰ কাৰণে ১ জুলাই ২০২০ তাৰিখে ০০:৪২ বজাত সলনি কৰা হৈছিল।


জে’লত ভোকে-লঘোণে লেবেজান আৰিয়ান; তথাপি শ্বাহৰুখে কিয় ক’লে এনচিবিয়ে ভাল কাম কৰিছে -\nHomeৰাষ্ট্ৰীয়জে’লত ভোকে-লঘোণে লেবেজান আৰিয়ান; তথাপি শ্বাহৰুখে কিয় ক’লে এনচিবিয়ে ভাল কাম কৰিছে\nডিজিটেল ডেস্ক : দুখ কুলাই-পাচিয়ে নধৰা হৈছে বলীউড বাদশ্বাহৰ। ২ অক্টোবৰৰ পৰা বন্দীশালত আছে প্ৰিয় পুত্ৰ আৰিয়ান। আৰিয়ানক মুকলি আকাশৰ তললৈ আনিবলৈ কৰা সকলো চেষ্টাই ব্যৰ্থ হৈছে শ্বাহৰুখৰ। বৰং দিনে দিনে বাঢ়ি গৈ আছে কাৰাবাসৰ ম্যাদ। এনচিবিৰ আদালতে এতিয়া ৩০ অক্টোবৰলৈ বৃদ্ধি কৰিছে আৰিয়ানৰ ন্যায়িক জিম্মাৰ ম্যাদ। এতিয়া আদালতৰ দুৱাৰে-দুৱাৰে ঘূৰাৰ বাহিৰে আন একো উপায় নাই শ্বহৰুখৰ। ফেমিলি মেন বুলি পৰিচিত শ্বাহৰুখে পুত্ৰৰে এই দীঘলীয়া বিচ্ছেদ সহ্য কৰিব নোৱাৰি বৃহস্পতিবাৰে উপস্থিত হয় আৰ্থান ৰোড কাৰাগাৰত। কিন্তু তাতো প্ৰত্যক্ষ ৰূপত তেওঁ লগ নাপালে পুত্ৰক। কাঁচৰ দেৱালৰ এটা পাৰে ৰৈ পুত্ৰৰ সৈতে ইণ্টাৰকমত কথা পাতিবলৈ বাধ্য হয় শ্বাহৰুখ। প্ৰায় ১৫মিনিট ধৰি হোৱা কথা-বতৰাও সুখকৰ নহ’ল শ্বাহৰুখৰ বাবে। কিয়নো, পুত্ৰই পিতৃক উচুপি উচুপি ক’লে জে’লত কিদৰে তেওঁ দুৰ্বিসহ জীৱন কটাইছে।\nকাৰাগাৰৰ সূত্ৰই প্ৰকাশ কৰা মতে, আৰিয়ানে পিতৃৰ সৈতে কথা পতাৰ সময়ত কেইবাৰো কান্দোনত ভাঙি পৰিছিল। শ্বাহৰুখে প্ৰথমেই সুধিছিল খোৱা বোৱা ঠিকমতে কৰিছেনে আৰিয়ানে? তেতিয়া আৰিয়ানে কয় যে, জে’লৰ খাদ্য তেওঁ ভালদৰে খাব পৰা নাই। ভোকে-লঘোণে কাৰাগাৰত বন্দী হৈ থকা পুত্ৰৰ কথা শুনাৰ লগে লগে শ্বাহৰুখে কাৰাগাৰ কৰ্তৃপক্ষক সোধে যে, আৰিয়ানৰ বাবে ঘৰৰপৰা খাদ্য যোগান ধৰিব পাৰিবনে? তেতিয়া কাৰাগাৰ কৰ্তৃপক্ষই ইয়াৰ বাবে আদালতৰ পৰা অনুমতি ল’ব লাগিব বুলি প্ৰকাশ কৰে। এই ১৫ মিনিটত আৰিয়ানক সাহস দিয়াৰ চেষ্টা শ্বাহৰুখে কৰে যদিও তেওঁ যে শোকত ভিতৰৰ পৰা ভাঙি ছিঙি গৈছিল সেয়া তেওঁ শৰীৰী ভাষাই প্ৰকট কৰি তুলিছিল। কাৰাগাৰত ৰৈ থকা লোকসকলক হাতযোৰ কৰি প্ৰায় বাকৰুদ্ধ অৱস্থাত আঁতৰি যায় শ্বাহৰুখ। সেই সময়ছোৱাত তেওঁৰ কাষ চাপিব খোজা অনুৰাগী তথা সংবাদ মাধ্যমৰ লোকৰ আগতো এটা শব্দও নক’লে শ্বাহৰুখে। মাত্ৰ ক’লা চছমাৰ আঁৰত চকুপাৱনী লুকুৱাই আঁতৰি গ’ল নীৰৱে।\nকিন্তু কাৰাগাৰৰ পৰা শ্বাহৰুখ ওভতাৰ পাছতে মন্নতত উপস্থিত হ’ল এনচিবিৰ বিষয়া। আৰিয়ানৰে জড়িত পেপাৰৱৰ্ক কৰা আৰু আৰিয়ানৰ যদি কোনো ইলেক্ট্ৰনিক ডিভাইছ আছে সেইবোৰ এনচিবিক চমজাই দিয়াৰ নিৰ্দেশৰ জাননী লৈ মন্নতত উপস্থিত হ’ল এনচিবিৰ দল। এইবাৰো শ্বাহৰুখক দেখা গ’ল অতি ভগ্ন ৰূপত। পুত্ৰৰ বিচ্ছেদৰ ব্যাথাৰ বোজা বুকুত বান্ধি এনচিবৰ দলত তেওঁ ক’লে, আপোনালোকে ভাল কাম কৰি আছে। মই মাত্ৰ আশা কৰিছোঁ মোৰ পুত্ৰ সোনকালে ঘৰলৈ ঘূৰি আহক।\nউল্লেখ্য যে, শ্বাহৰুখৰ এটা ভিডিঅ’ শেহতীয়াকৈ ব্যাপকভাৱে প্ৰচাৰ হৈ আছে। য’ত তেওঁ নিজৰ সন্তানৰ প্ৰতি থকা স্নেহৰ কথা প্ৰকাশ কৰিছিল। তেওঁ কৈছিল, মই সকলো পিতৃ-মাতৃয়ে দিয়াৰ দৰে সকলোখিনি তেওঁলোকক দিম। তাৰ উপৰি খোদাৰ পৰা চুৰি কৰি হ’লেও কিছু অতিৰিক্ত সময় তেওঁলোকক দিবলৈ চেষ্টা কৰিম। কিন্তু এতিয়া সেয়াও সম্ভৱ হোৱা নাই। প্ৰিয় পুত্ৰ আৰিয়ান প্ৰায় কুৰি দিনে তেওঁৰ পৰা আঁতৰত আছে। ঢুকি নোপোৱা দূৰত্বত থকা পুত্ৰক এইকইদিনত তেওঁ এবাৰো ভালদৰে লগ পাব পৰা নাই। এবাৰ মাত্ৰ ভিডিঅ’ কলিং কৰিছে আৰু বৃহস্পতিবাৰে জে’লত কিছুসময়ৰ বাবে লগ ধৰিছে। এনে পৰিস্থিতিত শ্বাহৰুখ যে মানসিকভাৱে বিধ্বস্ত হৈ পৰিছে সেইকথা নকৈ নক’লেও চলে।\nPrevious articleসেউজ প্ৰেৰণাৰ অন্য এক নাম ‘লেডী টাৰ্জান’ যমুনা টুডু\nNext articleনতুন কৌশল! একে-৪৭ এৰি কিয় ধনু-কাঁড় হাতত তুলি ল’লে আনন্দ মিশ্ৰ বাহিনীয়ে?